
I. 

Frederiksborg  var  indtil  Branden  i  December 
1859  Frederik  den  Syvendes  sædvanlige  Resi- 
dens. Efter  den  Tid  maatte  Gliicksborg  i  Slesvig, 
Skodsborg  ved  Øresund  og  Jægerspris  ved  Ros- 
kilde Fjord  betegnes  som  hans  Yndlingsopholds- 
steder. 

Særlig  følte  Kongen  sig  tiltalt  af  sidstnævnte 
Slot,  hvor  han  midt  i  Skovnaturen  og  omgiven 
af  historiske  Minder  kunde  føre  en  Tilværelse,  der 
var  saa  temmelig  frigjort  for  Hofceremoniellets 
indsnævrende  Baand.  Her  paa  denne  gamle  Borg, 
hvis  ene  Fløj  er  det  middelalderlige  Abrahamstrup, 
kunde  Frederik  den  Syvende  sysle  med  arkæolo- 
giske Spørgsmaal,  for  hvilke  han  havde  en  vis 
Interesse,  og  her  kunde  han  leve  et  fortroligt 
Samliv  med  sin  morganatiske  Gemalinde,  Louise 
Danner,  hvem  han  ved  Køb  havde  skænket  Gods 
og  Bygninger  som  Privatejendom. 

Hvor  var  Kongen  ikke  let  i  Sindet  og  glad 
ved  Tilværelsen,  naar  han  opholdt  sig  paa  Jægers- 
pris! Hvor  lyste  hans  Blik,  og  hvor  kunde  han 
være  humoristisk,   naar  han  sad  i  sit  lille  Kabinet 


med  sin  store  Merskumspibe,  elier  naar  han  med 
sin  røde  Fez  paa  Hovedet  spadserede  i  den  dejlige 
Slotshaves  prægtige  Alléer  I 

Hans  spøgefulde  Bemærkninger  fandt  Gen- 
klang hos  Grevinden,  der  selv  var  rigt  udrustet 
med  Lune  og  ved  vittige  Ytringer  vakte  Kongens 
hjertelige  Latter. 

Men  stundom  gik  Kongen  under  Opholdet 
paa  Jægerspris  fra  Skæmt  og  Spøg  over  til  alvors- 
fulde Betragtninger;  det  var,  naar  han  kom  til  at 
tænke  paa  en  mørk  Episode  i  sit  Liv,  der  særhg 
var  knyttet  til  dette  Slot:  paa  Skilsmissen  fra  den 
første  Hustru,  Prinsesse  Vilhelmine. 

Kong  Frederik  VI  havde  den  Gang  ladet 
Prinsen  internere  paa  Jægerspris. 

Saa  ofte  Erindringen  herom  vaagnede  hos 
Frederik  VII,  naar  han  færdedes  paa  disse  Steder, 
plejede  han  sammen  med  Grevinden  at  tage  Plads 
i  en  lille  Veranda,  omsnoet  af  Vedbend,  foran 
Havestuedøren,  og  her  udtalte  han  sig  da  aabent 
og  frit  om  denne  Krise  i  sit  Ungdomsliv. 

»Den  Begivenhed  mindes  Du  vel  ikke,  Louise?« 
spurgte  Kongen  ved  en  saadan  Lejlighed. 

>Kun  dunkelt,  Frederik,«  svarede  hun.  »Jeg 
var  den  Gang  en  tyveaarig  Pige,  men  jeg  husker, 
at  der  var  Tale  om  Begivenheden  blandt  Ballet- 
korpsets Damer.  Nu  vel,  Frederik,  det  var  Be- 
gyndelsen af  dine  Prøvelser!« 

Grevinden  tav. 

»Der  kom  flere  til,«  sagde  Kongen.  Han  blev 
alvorlig  og  stirrede  hen  for  sig.     »Det  er  mig  en 


Trøst,  at  Vilhelmine  nu  i  en  lang  Aarrække  har 
levet  lykkeligt  ved  Hertugen  af  Gliicksborgs  Side.« 

Grevinden  bøjede  sig  hen  imod  Kongen,  tog 
hans  Haand,  saa  ham  ind  i  Øjet  og  spurgte: 
»Og  er  Du  selv  lykkelig,  Frederik?« 

»Min  kære  Louise,«  svarede  han,  »lykkeligere 
end  nogen  Sinde  tidligere,  og  det  skylder  jeg 
væsentlig  Dig.  Jeg  føler,  at  Du  er  mig  hjertelig 
hengiven,  og  jeg  kunde  ikke  have  mødt  nogen 
Kvinde,  der  havde  en  finere  og  mere  intelligent 
Forstaaelse  af  mig  end  Du.« 

Kongen  trykkede  varmt  Grevindens  Haand 
og  kyssede  hende. 

»Hvad  der  især  glæder  mig,«  sagde  hun  efter 
et  Par  Minutters  Stilhed,  »er  den  Ro,  hvormed 
Du  nu  omtaler  de  uhyggelige  Katastrofer  i  dit 
Liv;  det  vidner  dog  om,  at  Du  nu  er  kommen  i 
en  tryg  Havn.« 

Kongen  saa  paa  hende  og  udbrød  med  en 
brat  ^Overgang  fra  en  tungsindig,  bevæget  Stem- 
ning til  satirisk  Lystighed:  »Ja,  Louise,  nu  ligger 
jeg  rigtig  godt  fortøjet,  med  Anker  baade  for  og 
agter.« 

Grevinden  slog  øjeblikkelig  om  i  Tonen  og 
sagde  leende:  »Du  er  en  Virtuos  i  Sømands- 
udtryk,  Frederik,  men  Du  har  jo  ogsaa  været  Sø- 
officer. A  propos!  Har  Berling  meddelt  Dig,  at 
Agent  Carstensen  vil  skabe  Tivofi  en  Konkurrent 
ved  et  nyt  ForlystelsesetabHssement,  der  skal  hedde 
Alhambra?« 

»Om   han   har?     Carstensen    har  selv  været 

hos  mig,  og  jeg  maatte  give  ham  Ideen  til  Eta- 
bhssementets  Hovedbygning.  Han  bad  mig  aller- 
underdanigst, om  jeg  vilde  gøre  det,  da  jeg  jo 
kendte  den  mauriske  Arkitektur  fra  mit  Ophold  i 
Sevilla« 

»Agenten  kunde  ikke  have  henvendt  sig  til 
nogen  bedre,«  faldt  Grevinden  i  Talen,  idet  hun 
smilende  lagde  sin  Haand  paa  hans  Skulder,  og 
hun  tilføjede  med  let  Ironi:  »Og  Du  gav  ham 
da  allernaadigst  med  nogle  Blyantsstreger  et 
Grundrids?* 

»Du  kender  mig,«  udbrød  Kongen  leende; 
»Du  ved,  at  jeg  fatter  mig  i  Korthed  og  i  Hurtig- 
hed. Men  lad  os  nu  gaa  en  Tur  frem  og  tilbage 
gennem  Lindealléen.  Jeg  skal  derefter  konferere 
med  Trap.« 

>I  Løbet  af  Dagen  skal  jeg  ogsaa  tale  med 
Etatsraaden,«  sagde  Grevinden;  »men  man  skaaner 
jo  Kabinetssekretæren  saa  meget  som  muligt,  da 
han  oversvømmes  af  Forretninger.« 

Hs.  Majestæt  rejste  sig  og  bød  Hds.  Naade 
Armen,  hvorefter  det  høje  Par  tiltraadte  Vandringen 
gennem  Alléen. 

Foran  et  stort  Lindetræ  standsede  Kongen  og 
pegede  paa  to  i  Barken  indskaarne  Bogstaver  med 
Krone  over: 

»Ser  Du,  Louise,  disse  to  Bogstaver:  F.  og  S., 
det  er  Begyndelsesbogstaverne  i  mine  højsalige 
Bedsteforældres  Navne.  Arveprins  Frederik  har 
egenhændigt  skaaret  dem.« 

Grevinden    betragtede    dem    opmærksomt    og 


ytrede  med  en  højtidelig  Mine,  der  tiltalte  Kongen  : 
»Det  skal  være  mig  en  hellig  Arv  at  værne  om 
dette  Minde.« 


Det  var  i  den  anden  Halvdel  af  Halvtredserne. 
Den  7.  August  1857,  »Kongens  og  Grevindens 
Bryllupsdag«,  var  i  højeste  Grad  begunstiget  af 
Vejrforholdene.  Himlen  var  klar  med  enkelte 
hvide  Fjerskyer.  Varmen  var  mild  og  blev  selv 
ved  Middagstid  ikke  trykkende;  Jægerspris' s  Skove 
stod  i  deres  mørkegrønne  Sommerdragt  og  tegnede 
sig  blødt  mod  den  blaa  Himmelgrund.  Roskilde- 
fjord slyngede  sin  Sølvstribe  hen  gennem  gule 
Kornmarker  og  blomstervirkede  Engstrækninger, 
hist  og  her  afbrudte  af  en  Skrænt  med  Buskads. 
Lærken  slog  sine  Triller,  Spurvene  kvidrede  — 
der  var  Liv,  Farvevekslinger  og  Stemning  i  hele 
Landskabet. 

Der  var  i  Anledning  af  Højtidsdagen  stærk 
Bevægelse  ved  Frederikssund  og  Færgegaarden  og 
paa  Broen  mellem  disse.  Den  ene  Ekvipage  kom 
efter  den  anden  og  anbragtes  med  Hestene  i  Træk- 
færgen for  at  blive  sat  over  til  Hornsherred. 

En  Vrimmel  af  Sejlbaade  viste  sig  paa  Fjorden, 
alle  styrende  for  en  svag  Brise  mod  Færgelunden, 
hvor  de  festklædte  Herrer  og  Damer  steg  i  Land. 
Henad  Middagstid  ankom  den  lille  Issef  jordsdamper 

fra  Roskilde,  medførende  et  Par  Foreninger,  der  i 
Optog,  med  Faner  i  Spidsen,  vilde  bringe  det 
høje  Par  en  Hyldest  paa  selve  Slottet. 

Endnu  havde  Færgegaarden  ikke  set  en  saa 
talrig  Forsamling  af  Gæster,  og  aldrig  havde  Værten 
der  gjort  bedre  Forretninger.  Omkring  den  høje 
Flagstang,  fra  hvilken  Dannebrog  vajede,  var  der 
samlet  en  talrig  Mængde,  der  under  Nydelse  af 
Kaffe  eller  Karlsbergs  berømte  01  gjorde  Bemærk- 
ninger om  Ekvipagerne,  efterhaanden  som  disse 
blev  forspændte  og  kørte  bort  gennem  Færge- 
lunden ad  Vejen  til  Jægerspris. 

Paa  en  Gang  henledtes  alles  Opmærksomhed 
paa  to  kongelige  Kalescher,  der  kom  fra  Slottet 
og  holdt  ved  Broen. 

I  den  første  steg  Hs.  Ekscellence,  Konsejl- 
præsident  Hall  ind,  i  den  anden  Hs.  Højvelbaaren- 
hed  Konfessionarius  Tryde.  Jægerne  sprang  pil- 
snart op  paa  Bukken,  de  røde  Kuske  slog  et 
stærkt  Knald  med  Pisken,  og  af  Sted  gik  det  i 
skarpt  Trav. 

Medens  en  Del  af  Mængden  hengav  sig  til 
Gisninger  om,  hvem  det  var,  der  sad  i  de  for- 
skellige Vogne,  der  hurtigt  fulgte  efter  hinanden, 
var  andre  optagne  af  Betragtninger  over  den  for- 
ventede Nydelse,  der  forestod  om  Aftenen  i  Slots- 
haven, hvor  Tivolis  navnkundige  Pyrotekniker, 
Gaétano  Amici,  skulde  afbrænde  et  storartet  Fyr- 
værkeri. 

Lidt  efter  lidt  spredtes  Mængden  foran  Færge- 
gaarden   og    begav    sig    ad    forskellige    Stier    ind 

gennem  den  smukke  Skov  med  dens  interessante 
Bakkepartier.  Bedestedet,  mod  hvilket  saavel  Fod- 
gængere som  Køretøjer  styrede  deres  Kurs,  var 
Jægerspris  Kro,  hvorfra  Festoptogene  skulde  udgaa. 


Paa  Slottet  havde  alt  været  i  Bevægelse  fra 
den  tidlige  Morgenstund. 

Et  betydeligt  Antal  Gratulanter  havde  nemlig 
meldt  sig;  man  ventede  en  Del  flere.  Middags- 
taflet  skulde  være  splendid,  og  Dagen  skulde  af- 
sluttes med  en  staaende  Souper,  i  hvilken  de  til- 
stedeværende uden  særlig  Indbydelse  kunde  deltage. 

Økonomiinspektøren,  Justitsraad  Sally,  havde 
overordentlig  travlt.  Køkkenmester  Viale  kon- 
fererede hvert  Øjeblik  med  Mundkok  Plaue  og 
Vinkyper  Hoffgaard.  Der  toges  Beslutninger  af 
den  største  gastronomiske  Vigtighed,  og  til  alt 
indhentedes  Hs.  Majestæts  allerhøjeste  Approbation. 

Kongen  plejede  ellers  at  sige,  at  et  Fugle- 
perspektiv over  trufne  Arrangements  var  ham  til- 
strækkeligt; men  paa  hans  Bryllupsdag  vilde  han 
ogsaa  have  Indblik  i  Detaillerne. 


Grevinden  blev  henrykt,  da  hun  om  Morgenen 
traadte  ind  i  sin  Modtagelsessalon,  der  laa  i  anden 
Etage  ud  mod  Haven. 

Den  var  smykket  smagfuldt  med  Blomster  og 
Baand  af  hendes  to  Selskabsdamer,  Frøknerne 
Dreier  og  Arentz.  I  Agatskaalene  paa  den  store 
Sølvopsats  paa  hendes  Bord  var  Pyretrum  og  Sted- 
modersblomster,  Lobeher  og  Margueriter  ordnede 
i  harmonisk  Fordehng. 

Men  hvad  der  særlig  fængslede  hendes  Blik 
og  kaldte  en  Glædestaare  frem  i  hendes  Øjne,  var 
et  koloreret  Fotografi  af  Kongen,  der  i  en  Ind- 
fatning af  røde  og  hvide  Rosenknopper  var  hen- 
stillet paa  hendes  Skrivebord. 

Det  var  en  Gave  fra  Hs.  Majestæt  selv.  Alle- 
rede derved  var  den  betydningsfuld;  men  hvad 
der  yderligere  forhøjede  dens  Værd,  var  Billedets 
ikke  blot  slaaende,  men  tiltalende  Lighed. 

Grevinden  betragtede  det  i  Tavshed  en  lille 
Stund,  hvorefter  hun  trykkede  det  mod  sine  Læber 
og  udbrød:  »Min  ædle  Herres  Følelser  for  mig 
er  lykkeligvis  de  samme  som  for  Aar  tilbage.« 

Næppe  var  disse  Ord  udtalte,  før  General- 
adjudanten, General  Biilow,  traadte  ind  for  at 
melde  Hs.  Majestæts  Ankomst.  Det  var  en  statelig, 
graahaaret  Skikkelse  med  stram  militær  Holdning 
og  elegante  Bevægelser.  Siden  Begyndelsen  at 
Fyrrerne  havde  han  været  knyttet  til  Kongen. 

Med  Ordene:  »Min  underdanigste  Lykønsk- 
ning, Deres  Naade!«  trak  han  sig  tilbage. 

Kort  efter  slog  en  Lakaj  Fløjdøren  op. 

Kong  Frederik  viste  sig  i  militær  Snorefrakke 
med  Fez  paa  Hovedet. 

Han  gik  hurtigt  hen  mod  Grevinden,  der  kom 
ham  i  Møde,  omfavnede  hende,  trykkede  et  Kys 
paa  hendes  Pande  og  saa  hende  ind  i  Øjnene: 
>  Gensidig  Lykønskning  paa  vor  Bryllupsdag,  kære 
Louise!  det  har  Kongen  Ret  til  at  sige.  Du 
holder  Dig  jo  storartet  1  man  skulde  tro,  Du  var 
en  Pige  i  Begyndelsen  af  Trediverne  1« 

»Ja,  kære  Frederik,  Samlivet  med  Dig  er  mig 
et  stadigt  Foryngelsens  Bad,  og  er  der  noget  til- 
talende ved  mig,  da  er  det  kun  Genskinnet  af  Din 
kongelige  Personlighed ! « 

»Superbt,  Louise,  superbt!«  sagde  Kongen 
leende.  >Paa  vor  Bryllupsdag  skal  Du  have  Lov 
til  at  være  poetisk.  Man  kan  jo  af  Din  høje  Flugt 
mærke,  at  Du  har  været  ved  Theatret.  Men  Kun- 
sten ynder  jeg,  som  Du  ved.  Jeg  er  selv  et 
Stykke  af  en  Komponist  og  en  Tegner.« 

Hs.  Majestæt  tog  de  af  Selskabsdamerne  an- 
bragte Blomsterdekorationer  i  Betragtning,  tilkende- 
gav sit  Behag  og  fjernede  sig,  idet  han  sagde: 
»Frokosten  ganske  en  famille,  Louise  I  < 

Frøknerne  Dreier  og  Arntz  overbragte  deres 
Lykønskning.  Grevinden  takkede  dem  for  deres 
udmærkede  Tjeneste  og  udtalte  Haabet  om,  at 
hun  endnu  en  lang  Række  Aar  maatte  kunne  have 
dem  ved  sin  Side. 

»Har  De  nylig  hørt  fra  Baron  Delong  i  Paris?« 
spurgte  hun  Frøken  Dreier. 

>Jeg  kan  bringe  Deres  Naade  den  glædelige 
Efterretning,  at  Baronen  er  indtegnet  blandt  de 
audienssøgende  og  kommer  her  til  Slottet  i  Dag.« 

»Charmant,«  udbrød  Grevinden,  >ah,  quel 
message  de  bonheurl« 

»Hvorledes  har  Deres  Fader,  Kaptajnen,  det, 
Frøken  Arntz?  Har  hans  Nerver  sporet  Virkningen 
af  Kuren  i  Ems?« 

>Han  er  restitueret,  Deres  Naade,  og  skal 
snart  have  den  Ære  at  fremstille  sig  her  paa 
Slottet.« 

Grevinden  ønskede  at  gaa  en  lille  Tur  i  Parken 
i  Forening  med  Selskabsdamerne.  De  tog  alle 
Solhattene  og  gik  først  ned  i  den  lille  Blomster- 
have, der  var  reserveret  Grevinden. 

Efter  Tilbagekomsten  trak  Hds.  Naade  sig  til- 
bage til  sit  Kabinet,  hvor  hun  tilbragte  en  Time  i 
Stilhed  med  Læsningen  af  Mynsters  Betragtninger. 
Den  afdøde  Biskop,  der  havde  viet  hende  til 
Kongen,  stod  for  hende  som  Idealet  af  en  Præst. 
Saaledes  vilde  Grevinden  samle  sig  og  rekreere 
sig  aandeligt,  inden  Audiensernes  Række  aabnedes 
i  Modtagelsessalonen. 


II. 

I  Kongens  Forgemak  samledes  ved  Tolvtiden  en 
notabel  Forsamling,  bestaaende  af  lutter  Gratu- 
lanter i  Anledning  af  Bryllupsdagen. 

Blandt  disse  befandt  sig  foruden  Amtmanden, 
Byfogderne  og  Præsterne  tre,  som  maa  frem- 
hæves, nemlig:  Konseilpræsident  Hall,  Geheimeraad 
Scheele  og  Konfessionarius  Tryde. 

Selskabet  blev  rangeret  med  den  mest  fore- 
kommende Elskværdighed  af  den  jourhavende 
Adjudant,  Marinekaptajn  Smidth,  en  smuk  Mand 
og  en  fuldendt  Kavaler. 

Forinden  Audienserne  tog  deres  Begyndelse, 
traadte  Overhofmarskal  Levetzau  ind  fra  Audiens- 
salen. 

Alle  betragtede  med  Beundring  den  høje,  fine 
Skikkelse,  der  af  Naturen  var  stemplet  til  Hof- 
mand. Skøndt  midt  i  Halvfjerdserne  bevægede 
han  sig  med  ungdommelig  Smidighed  og  Elegance ; 
han  var  en  Type  paa,  hvad  Fortiden  kaldte  en 
»grand  seigneur«. 

Der  var  det  ejendommelige  ved  Levetzau,  at 
han    først    og   fremmest,    med  Tilsidesættelsen  af 

sine  personlige  Følelser,  var  Hofmarskal  og  Hof- 
mand. Nu  kom  han  fra  Hs.  Majestæt,  hvem  han 
havde  bragt  en  Gratulation  i  de  sirUgste  Vendinger, 
og  han  begav  sig  til  Hds.  Naade  for  at  gentage 
den ;  men  paa  Vejen  medtog  han  den  Rosenbuket, 
der  skjult  var  henstillet  paa  en  Konsol  i  Korridoren. 


Hs.  Ekscellence  Konseilpræsident  Hall  var 
selvfølgelig  den  første,  der  fik  Fortræde. 

Hs.  Majestæt  stod  foran  den  Væg,  hvorpaa 
Simonsens  og  Storchs  Billeder,  henholdsvis  af 
Ørkenvandringen  og  Vinhøsten,  hang.  Hall  ud- 
talte i  faa  varme  Ord  sin  Lykønskning.  Kongen 
rakte  ham  Haanden  og  takkede. 

»Heldigvis,  Hall!«  sagde  han,  »kan  jeg  nyde 
Hjemmets  Hygge  og  Huslivets  Fred.  Det  var  en 
stormfuld  og  pinlig  April,  jeg  havde;  jeg  tænker 
paa  Ministerkrisen,  paa  de  lynende,  knitrende 
Sammenstød  mellem  Scheele  og  Andræ,  paa  den 
tordensvangre  Atmosfære,  der  indhyllede  os  alle. 
Efter  saadant  et  Uvejr  trænger  man  til  at  styrke 
sig  ved  den  hjemlige  Arne.  Min  Kone  var  saa 
elskværdig  og  deltagende  i  de  Dage.« 

»Det  er  mit  Haab,  Deres  Majestæt,  at  vi  gaar 
en  lysere  politisk  Fremtid  i  Møde  og  opnaar  en 
Forstaaelse  med  Holstenerne  om  Monarkiets  For- 
fatning. « 

>Gid  det  var  saa  vel,  Hall,«  sagde  Kongen 
med  et  Smil.  »Du  ser,  at  jeg  har  taget  en  sym- 
bolsk Opstilling  her.  Hidtil  forekommer  min  Rege- 
ring mig  nærmest  at  have  været  en  Ørkenvandring,« 
—  han  pegede  paa  Simonsens  Billede  —  »men 
jeg  haaber,  at  den  skal  blive,«  —  han  vendte  sig 
mod  Storchs  Maleri  og  saa  spørgende  paa  Hall  .  .  . 

»En  Vinhøst,  Deres  Majestæt!  ....  tilgiv 
min  Afbrydelse.« 

»Du  har  fattet  min  Tanke.  løvrigt  stoler  jeg 
paa  dit  medierende  Talent.  Jeg  har  vel  den 
Glæde  at  se  Dig  ved  Taflet?« 

Derefter  fik  Landdrosten  i  Pinneberg,  Geheime- 
raad  Scheele,  Audiens.  Denne  Kongens  Yndhng 
og  personlige  Ven,  der  ogsaa  stod  i  høj  Gunst 
hos  Hds.  Naade,  havde  i  halvtredje  Aar  været 
Udenrigsminister  og  Minister  for  Holsteen.  Konge- 
lige Hædersbevisninger  var  i  rigt  Maal  blevne  ham 
til  Del,  hvad  Elefant-  og  Serafimerordenen  blandt 
andet  vidnede  om.  Den  rigt  dekorerede  Herre, 
der  var  opfyldt  af  den  mest  udprægede  Selvfølelse, 
havde  i  Forgemakket  tildraget  sig  almindelig  Op- 
mærksomhed ved  sin  stolte  Holdning.  I  sin  Op- 
træden overfor  Kongen  og  Grevinden  var  han 
vindende  og  elskværdig;  her  gav  han  Prøver  paa 
en  mærkelig  udviklet  dramatisk  Kunst.  Bag  det 
hele  skjulte  sig  en  brændende  Ærgerrighed. 

Scheele  bukkede  tre  Gange  for  Kongen: 
>  Deres  Majestæt  ved,  af  hvilken  oprigtig  Følelse 
og  Sympathi  min  Gratulation  udspringer,  saa  den 
behøver  jeg  ikke  nærmere  at  motivere « 

Thorsøe:    Lehnsgrevinde  Danner.  2 

>Nej,  spar  Din  Udvikling,  min  kære  Scheele,« 
afbrød  Kongen  ham,  »baade  jeg  og  min  Gemal- 
inde kender  dit  trofaste  Venskab.  Det  er  kønt 
af  Dig,  at  Du  er  rejst  hertil  fra  Pinneberg;  men 
nu  venter  jeg,  at  Du  bliver  her  nogle  Dage  paa 
Jægerspris. « 

»Jeg  takker  allerunderdanigst  for  Indbydelsen. 
Kan  jeg  staa  Deres  Majestæt  bi  med  et  eller  andet 
Raad,  er  det  en  Selvfølge,  at  jeg  gør  det.* 

»Du  kan  nærmest  vise  mig  en  Tjeneste.  Du 
staar  jo  i  personligt  Venskabsforhold  til  Gesandten 
i  Frankfurt,  Kammerherre  Biilow.  Kunde  Du 
influere  paa  ham  saaledes,  at  han  overtog  Uden- 
rigsministeriet, vilde  jeg  sætte  Pris  derpaa.< 

»Tror  Deres  Majestæt,  at  Hall  vilde  gøre  det 
samme?« 

»Utvivlsomt!  han  har  jo  selv  underhandlet 
med  Biilow  derom.  Kommandør  Michelsen  er  en 
dygtig  Søofficer;  men  Udenrigsministeriet  er  ikke 
hans  Farvand.« 

»Jeg  rejser  i  næste  Uge  til  Paris,  til  min  Søn, 
Legationssekretæren.  Paa  Vejen  skal  jeg  tale  med 
Biilow. « 

>Men  nu  vil  vi  ikke  længere  drøfte  Statssager, 
Scheele.  Vi  ses  ved  Taflet.*  Kongen  gav  ham 
igen  Haanden. 

Konfessionarius  Tryde  stededes  nu  til  Audiens. 
Ved  sit  sølvgraa  Haai,  hvorpaa  der  hvilede  en 
sort  Kalot,  ved  sit  milde  Øjekast,  og  hele  sin 
Skikkelse  gjorde  han  et  ærværdigt  Indtryk.  Han 
bøjede    sig  dybt    for  Kongen,    der   ikke  afventede 

hans  første  Ytringer,  men  straks  gav  ham  et  hjerte- 
Hgt  Haandtryk. 

>Herren  holde  sin  Haand  over  Deres  Majestæt! 
derom  beder  jeg  i  Fædrelandets  Navn,«  sagde 
Tryde,  »og  gid  det  maa  blive  givet  hendes  Naade 
at  fremme  Kongens  huslige  Lykke  en  lang  Aar- 
række!« 

»Det  Ønske  kom  fra  Hjertet  og  gaar  til 
Hjertet!«  udbrød  Kongen. 

Den  gamle  Konfessionarius  havde  alene  ved 
sin  Personlighed  en  vidunderlig  Gave  til  at  vække 
de  ædleste  og  bedste  Følelser  hos  Kongen. 

»De  skal,  min  kære  Højærværdighed,  have 
Tak  for  den  udmærkede  Kabinetsprædiken,  De  holdt 
forrige  Uge  for  mig  og  Grevinden.  Jeg  har  aldrig 
hørt  en  fortræffeligere  Fortolkning  af  Lignelsen  om 
den  kostelige  Perle.  I  mørke  Øjeblikke  har  jeg 
ofte  sagt  til  mig  selv,  at  jeg  gjorde  rettest  i  at 
give  hele  min  Herlighed  hen  for  at  komme  i  Be- 
siddelse af  den.« 

Kongen  stod  tavs  og  eftertænksom. 

Tryde  saa  deltagende  paa  ham.  »Men  Rigets 
Tarv  kræver,«  sagde  han,  »at  Deres  Majestæt  ved- 
bliver at  bære  Kronen;  thi  Deres  Personlighed  er 
nødvendig  for  Forfatningsforholdenes  Ordning.« 

»Det  siger  Bondevennerne  ogsaal«  udbrød 
Kongen  med  et  ironisk  Smil.  Derefter  ytrede  han 
med  et  skæmtende  Øjekast:  »De  gæster  vel  mit 
Taffel  i  Dag,  Højærværdighed?  Grevinden  trakterer 
med  Yduns  Æbler!« 

Hs.  Majestæt  lo. 


20 


Audienserne  fulgte  nu  Slag  i  Slag  og  ind- 
skrænkede sig  til  Udveksling  af  nogle  faa  Ytringer. 
Kun  en  enkelt  Gratulant  var  længere  inde  end  de 
efterfølgende:  det  var  Generalkonsulen  i  Paris, 
Baron  Delong. 

Denne  lille  graasprængte  Herre  med  det  liv- 
lige Øje  og  de  regelrette,  skarpe  Ansigtstræk  stod 
ved  sit  Lune  og  sit  franske  Konversationstalent  i 
Yndest  hos  Kongen.  Han  havde  ogsaa  hvad  det 
følgende  nærmere  vil  motivere,  en  høj  Stjerne  hos 
Grevinden. 

Da  han  havde  frembaaret  sin  Lykønskning, 
spurgte  Kongen  ham  om  Nyt  fra  Paris. 

> Deres  Majestæt  vil  som  Komponist  med 
Interesse  erfare,  at  Offenbachs  Opera  »Rolf  Blaa- 
skæg«  gør  stormende  Lykke  paaBouffes  parisiennes. « 

»Den  Genre  tiltaler  mig  ikke,  min  kære  Baron. 
Jeg  er  af  Naturen  anlagt  for  Opera  seria.  Husk, 
jeg  er  af  Hartmanns  og  Gades  Skole!« 

»Saa  skal  jeg  have  den  Ære  at  fortælle  Deres 
Majestæt  noget  om  Orlogshavnen  ved  Cherbourg, 
der  nu  gaar  sin  Fuldendelse  i  Møde.« 

j>De  kan  fortælle  mig  derom  ved  Frokosten  i 
Morgen,  Baron!  De  ved  vi  er  selv  i  Færd  med 
at  bygge  en  Dok  paa  Kristiansholm.  Jeg  har  lagt 
Grundstenen  til  den.« 

Baron  Delong  trak  sig  tilbage  med  en  Tak 
ior  den  middelbare  Indbydelse,  Hs.  Majestæt  havde 
givet  ham. 

Efter  Audiensen  tog  Hs.  Majestæt  Plads  i 
Divanen  i  sit  Arbejdsværelse,  hvor  han  hvilte  sig 
en  Timestid,  medens  han  røg  paa  sin  Merskums- 
pibe og  morede  sig  med  at  betragte  sin  store 
danske  Hund>Tyrk«,  der  laa  henstrakt  paaBrysseler- 
tæppet.  Da  Kongen  havde  hængt  Piben  fra  sig, 
ringede  han  paa  Lakajen,  hvem  han  gav  Ordre  til 
at  hidkalde  Kammerherre  Berling. 

Kort  efter  traadte  denne  ind  til  Kongen,  der 
besvarede  hans  Buk  med  et  venligt  Nik. 

»Hvad  er  Deres  Majestæts  Befaling?« 

»Gode  Berling!  Nu  har  jeg  Brug  for  Dig  som 
Rejsemarskal.  Jeg  er  i  mine  ledige  Timer  stadig 
beskæftiget  med  min  og  Grevindens  forestaaende 
Rejse  i  Jylland  og  Slesvig,  og  her  gælder  det  om 
at  lægge  Ruten  saaledes,  at  Udbyttet  bliver  det 
størst  mulige  i  det  mest  begrænsede  Tidsrum. 

Jeg  har  gjort  et  Udkast,  som  jeg  vil  vise  Dig.« 
Kongen  gik  hen  til  sit  Skrivebord. 

»Med  Deres  Majestæts  Tilladelse  vil  jeg  her 
forelægge  en  Rejserute,  jeg  selv  har  skitseret.« 
Kammerherren  aabnede  sin  Tegnebog  og  tog  frem 
af  den  et  sammenfoldet  Velinpapir,  som  han  rakte 
Kongen. 

»Du  er  en  fremsynet  Rejsemarskal,  min  gode 
Kammerherre!  Tag  Plads  ved  Siden  af  mig  her 
ved  Skrivebordet  og  lad  os  sammenligne  de  to 
Udkast!« 

Hs.  Majestæt  og  Kammerherren  drøftede  der- 
efter Rejseruten,  idet  de  benyttede  Mansas  Kort 
over  Jylland  og  Slesvig. 

Fra  Kongen  begav  de  audienssøgende  sig  over 
Hovedindgangen  til  den  østlige  Fløj  for  at  gøre 
Grevinden  deres  Opvartning.  Her  kan  der  kun 
fremhæves  enkelte  Træk  af,  hvad  der  foregik  i 
hendes  Modtagelsessalon ,  hvortil  Introduktionen 
foretoges  af  Frøken  Dreier. 

Grevinden  var  iført  en  mørkeblaa  Silkefløjls- 
kjole, der  lod  hendes  fyldige,  men  smukke  Figur 
komme  til  sin  Ret.  Paa  det  gulbrune  Haar  bar 
hun  en  sort  Coiffure  med  Diamantnaale;  hendes 
blændende  hvide,  velformede  Arme  var  smykkede 
med  juvelbesatte  Armbaand.  Et  hvidt  Crépesjal 
laa  om  hendes  Midie.  I  den  venstre  Haand  holdt 
hun  en  lille  sammenfoldet  Elfenbensvifte.  Hendes 
Lød  var  sund  og  frisk,  og  et  fornøjet  Smil  spillede 
om  hendes  Læber;  de  lyseblaa  Øjne  var  klare  og 
glansfulde.  Baade  Holdning  og  Bevægelser  fyldest- 
gjorde Plastikens  Krav. 

Overhofmarskal  Levetzau  havde  i  de  sirligste 
Vendinger  overbragt  sin  Lykønskning  og  rakt 
Hds.  Naade  Roserne.  Denne  fuldendte  Hofmand, 
hvis  Tænkemaade  var  strengt  legitimistisk,  yndede 
naturligvis  ikke  Grevinden,  der  for  ham  kun  var 
en  Parvenue.  Men  hun  var  Hs.  Majestæts  Gemal- 
inde —  enfin,  saa  maatte  Etikettens  Forskrifter 
nøjagtig  iagttages  overfor  hende. 

Skønt  Hs.  Ekscellence  under  sin  mangeaarige 
Færd  i  de  forskellige  Hotkredse  havde  tilegnet  sig 
en  storartet  Virtuositet  i  at  parlere  vidt  og  bredt 
om  de  ubetydehgste  Ting,  saa  savnede  han  hyppigt 
Stof,  naar  han  skulde  tage  Initiativet  i  en  Konver- 

sation  med  Grevinden.  Hans  og  hendes  Livssfære 
havde  hgget  fjernt  fra  hinanden,  og  det  var  ham 
vanskeligt  at  finde  Punkter,  hvor  personUge  Inter- 
esser kunde  berøre  hinanden. 

Der  var  dog  en  Side  af  hans  tidHgere  Virk- 
somhed, der  havde  bragt  ham  i  indirekte  Forhold 
til  Grevinden,  og  det  var,  da  han  var  Chef  for 
det  kgl.  Theater,  og  hun  Figurantinde  ved  Ballet- 
korpset. Denne  Episode  vilde  han  helst  lade  ligge 
i  det  dunkles  Nat  og  undgik  omhyggelig  enhver 
Allusion  til  den;  men  Grevinden  gennemskuede 
ham,  og  her  var  just  et  Punkt,  hvor  hun  med  en 
vis  MaHce  holdt  ham  fast,  idet  hun  stillede  sig 
overlegent  og  frit  kunstnerisk  til  Sagen. 

Da  Hs.  Ekscellence  havde  talt  om  flere  Ting, 
blandt  andet  om  Vandingen  af  Strandvejen  ved 
Skodsborg  og  Ombygningen  af  Knippelsbro,  greb 
Grevinden  Ordet  under  en  Pavse: 

»Justitsraad  Christensen  meddelte  mig  forleden 
Dag,  at  Fru  Heiberg  vilde  tage  sin  Afsked  fra 
Theatret. « 

»Virkelig,  Deres  Naade?«  svarede  Levetzau 
med  et  spørgende  Blik. 

»Denne  Efterretning  maa  da  interessere  Deres 
Ekscellence,  der  jo  i  en  halv  Snes  Aar  har  været 
Theaterchef!« 

»Mine  Forretninger  som  Hofmarskal  lægger 
saaledes  Beslag  paa  min  Tid,  at  jeg  desværre  ikke 
kan  tænke  paa  Theatret.« 

»De  siger  »desværre«,  Ekscellence!  det  er  det 
korrekte  Udtryk.    Heller  ikke  jeg,  der  oversvømmes 

af  Ansøgninger,  faar  Lejlighed  til  at  dvæle  i  Tanken 
ved  Theatret.  Hvor  var  den  Tid  dog  skøn,  da  vi 
begge  arbejdede  sammen  ved  dette  Kunstens 
Tempel!    Ikke  sandt,  Hr.  Overhofmarskal.« 

»Tilvisse,«  ytrede  Levetzau,  med  et  fint,  men 
tvungent  Smil. 

»Det  var  Dansen  og  Mimiken,  jeg  dyrkede; 
men  under  Bournonvilles  Vejledning  blev  det  ædel 
Kunst,  og  derfor  ser  jeg  altid  med  Glæde  tilbage 
paa  det  Afsnit  af  mit  Liv.  Lucile  Grahn  var  mit 
Ideal;  jeg  sætter  hende  ved  Siden  af  de  største 
Kunstnerinder.« 

»Jeg  saa  hende  danse  Cachuca  i  London,« 
bemærkede  Levetzau,  »det  var  beundringsværdigt.« 
»Hvilken  Række  mesterlige  Kunstpræstationer 
var  vi  ikke  Vidne  til,  medens  De  var  Chef  for 
Theatret.  Tænk  blot  paa  Nielsen  som  Aldobran- 
dini  i  »Statsmand  og  Borger <!  var  han  ikke  en 
Type  paa  fin  diplomatisk  Kløgt?« 

Dette  sidste  Spørgsmaal  stillede  Grevinden 
med  snild  Beregning;  hun  vidste,  at  Udtrykket 
vilde  bringe  en  Personlighed  som  Levetzau  i  Affekt. 
Ganske  rigtigt  1  næppe  blev  han  mindet  om  Nielsen 
i  hint  Stykke  af  Scribe,  før  han  henreves  til  be- 
undrende Udbrud.  »Det  var  mageløst.  Deres 
Naade!  det  var  sublimt!  Man  skulde  tro,  at  Nielsen 
havde  gjort  et  omhyggeligt  Studium  efter  Talley- 
randl« 

>Ja!  disse  skønne  Minder  er  en  fælles  Skat 
for  os.  Deres  Ekscellence!  den  vil  vi  bevare,  ikke 
sandt?«    Hun  betragtede  Levetzau  smilende. 

Overhofmarskallen  forstod,  at  han  var  bleven 
varm  og  paatog  sig  straks  igen  Hofmandens  kølige 
Rolle.  »C'est  un  grand  trésor,«  ytrede  han,  men 
uden  Spor  af  Bevægelse.  Han  trak  sig  med  det 
samme  tilbage. 

Grevinden  modtog  derefter  Hall,  i  hvem  hun 
altid  fandt  Behag;  thi  han  var  stadig  humoristisk 
i  sine  Ytringer  og  elskværdig  i  sin  Optræden.  Han 
var,  som  Diplomaterne  sagde,  en  borgerlig  Ekscel- 
lence;  men  bag  den  juridiske  Licentiat  lurede 
Aandsaristokraten.  Gennem  Billedhuggeren  Pro- 
fessor Kolbergs  Fortællinger  kendte  Grevinden 
Halls  Svigerfader,  den  berømte  Peter  Oluf  Brønd- 
sted, og  hun  havde  til  sit  Haandbibliothek  anskaffet 
sig  Brøndsteds  Oversættelse  af  Æskylos.  Naar 
hendes  Naade  konverserede  med  Hall,  fandt  hurt 
altid  Lejlighed  til  at  henlede  Samtalen  paa  den  af- 
døde Svigerfader. 

Audiensen  bar  Præg  af  uforstilt  Venlighed  fra 
begge  Sider,  og  det  var  ogsaa  den  Tone,  der  her- 
skede, da  Konfessionarius  stededes  for  Grevinden, 

Hun  blev  rørt  og  fik  Taarer  i  Øjnene,  da  den 
gamle  Stiftsprovst  sammenfattede  hendes  Hænder 
og  i  de  hjerteligste  Udtryk  ønskede,  at  Himlens 
Velsignelse  maatte  hvile  over  hende. 

Grevinden  takkede  Konfessionarius  for,  hvad 
han  som  Sjælesørger  var  baade  for  Kongen  og 
for  hende. 

»Deres  Højvelbaarenhed  har  vel  personlig  kendt 
Kongens    Moder?    Jeg    nævner    hende,    fordi    Hs. 

Majestæt  saa  ofte  dvæler  ved  Mindet  om  hende 
og  viser  dette  sønlig  Pietet.« 

»Deres  Naade!«  svarede  Tryde,  >som  ung 
Kandidat  var  jeg  en  Tid  Oplæser  hos  Prinsessen, 
der  af  sproglige  og  æstetiske  Grunde  vilde  stifte 
Bekendtskab  med  danske  Digterværker.  Jeg  læste 
blandt  andet  Øhlenschlægers  »Axel  og  Valborg« 
op  for  hende.« 

»Hs.  Majestæt  siger  altid,  at  i  hans  Moder 
tabte  Verden  en  Kunstnerinde  af  Rang.« 

>Mage  til  Prinsesse  Charlottes  Kunstbroderi,« 
bemærkede  Stiftsprovsten  smilende,  »finder  man 
meget  sjældent.« 

Hds.  Naade  meddelte  Konfessionarius,  at  hun 
vilde  yde  den  gejstlige  Enkekasse  paa  Sjælland  en 
Dotation  og  udbad  sig  af  ham  som  den  ene  af 
Direktørerne  Oplysninger    om   Fremgangsmaaden. 


Grevindens  Øjne  straalede,  da  Geheimeraad 
Scheele  bragte  hende  sin  Lykønskning.  Mellem 
disse  to  herskede  et  særdeles  venskabeligt  Forhold, 
der  fra  først  af  skyldtes  den  store  Sympathi,  Kongen 
nærede  for  Scheele,  hvorfor  hun  personlig  havde 
nærmet  sig  mere  til  ham  end  til  nogen  anden  af 
Ministrene  eller  Hofembedsmændene.  Scheele  kom 
snart  til  Erkendelse  af  Grevindens  Kløgt  og  Snild- 
hed, og  ærgerrig  som  han  var,   attraaede  han  ved 

hende  som  Forbundsfælle  at  vinde  en  fremskudt 
Position  i  Staten  og  ved  Hoffet.  Det  var  ham, 
den  tidligere  Præsident  i  den  holsteenske  Regering, 
hvem  Kongen  i  December  1854  havde  overdraget 
Ministeriets  Dannelse;  thi  han  var  konstitutionel 
og  Helstatsmand. 

Næppe  følte  han  sig  i  Sadlen,  før  han  bestræbte 
sig  for  at  befæste  sin  Stilling  ved  at  knytte  Grev- 
inden til  sig.  Han  vilde  skaffe  hende  en  Apanage 
og  have  hende  ophøjet  til  Hertuginde;  men  da 
han  i  begge  Retninger  stødte  paa  en  uovervindelig 
Modstand  hos  de  øvrige  Ministre,  fik  han  sat 
igennem,  at  hun  i  det  mindste  officielt  kom  i  Stats- 
kalenderen som  Kongens  morganatiske  Gemalinde. 
Derved  knyttede  Scheele  hendes  Naade  til  sig  ved 
et  stærkt  sympathetisk  Baand;  men  derved  kom 
han  ogsaa  i  skarp  Modsætning  til  sine  ministerielle 
Kolleger,  hvad  der  blev  det  personlige  Motiv  til 
hans  Fald  i  Foraaret  1857.  Det  kostede  Kongen 
en  haard  indre  Kamp,  inden  han  besluttede  sig  til 
at  ofre  ham.  Fra  det  Øjeblik  var  Scheele  vel  ikke 
mere  Husminister,  men  en  desto  intimere  Husven 
paa  Gliicksborg  og  Jægerspris. 

»De  ved,  Geheimeraad  Scheele,  hvor  megen 
Pris  jeg  sætter  paa  en  Lykønskning  netop  fra  Dem ; 
thi  jeg  føler,  at  den  er  velment.«  Grevinden  rakte 
ham  Haanden,  som  han  trykkede  og  kyssede.  — 
»Det  er  jo  opofrende  af  Dem,  at  De  har  begivet 
Dem  fra  Pinneberg  hertil  for  at  lykønske  os.« 

»Overfor  den  Velvilje,  Hs.  Majestæt  og  Deres 

Naade  har  vist  mig,  er  dette  lille  Offer,  om  det 
kan  kaldes  saa,  ikke  mere  end  min  Pligt.« 

Grevinden  besvarede  denne  Yttring  med  et 
erkendtligt  Smil.  »Kongen  har  sikkert  indbudt 
Dem  til  at  forblive  et  Par  Dage  her  paa  Jægerspris?« 

Geheimeraaden  svarede  bekræftende  med  For- 
sikringen om,  at  han  i  højeste  Grad  glædede  sig  til 
at  være  sammen  med  Hs.  Majestæt  og  Hds.  Naade. 

»Vi  faar  da  Lejlighed  til  at  konferere  nærmere 
med  hinanden,«  sagde  Grevinden  med  en  Mine, 
der  tydede  paa,  at  hun  havde  vigtige  Ting  at  tale 
med  ham  om. 

»Jeg  staar  fuldstændig  til  Deres  Naades  diplo- 
matiske Tjeneste.«  Det  var  de  Ord,  hvormed 
Scheele  veg  Pladsen  for  den  næste  audienssøgende. 
Baron  Delong. 

Da  Frøken  Dreier  meldte  ham,  udbrød  Grev- 
inden:   »C'est  un  ami  de  toutes  les  heuresi« 

Baronen  traadte  ind  med  lette  elegante  Skridt, 
kyssede  Grevindens  fremstrakte  Haand,  lykønskede 
hende  og  betegnede  Gensynet  som  et  af  sine 
skønneste  Øjeblikke. 

Grevinden  lønnede  ham  med  et  bifaldende 
Smil  og  ytrede  leende:  »Enchantée  devousvoir!« 

Hun  følte  sig  lidt  træt  og  satte  sig  i  en  Læne- 
stol, idet  hun  med  en  Haandbevægelse  indbød 
Baronen  til  at  tage  Plads  ligeoverfor  sig. 

Delong,  hvem  den  eksellente  Modtagelse  gjorde 
ganske  oprømt,  følte  sig  rigtig  i  sit  Es  og  udbrød 
med  fransk  Courtoisie:  »Madame,  Je  suis  tout 
ravi  1 » 

»Lad  mig  nu  høre,  hvorledes  det  staar  til  med 
vore  fælles  bekendte  i  Paris!  Har  De  fornylig  talt 
med  Legationssekretær  Scheele?< 

»Kammerjunkeren  havde  for  en  Maaned  siden 
et  Incident,  der  heldigvis  ikke  fik  saa  alvorlige 
Følger,  som  man  fra  først  af  frygtede.  Paa  et  Bal 
hos  den  sardinske  Gesandt,  Marquis  Villamarina, 
forstuvede  han  Foden,  medens  han  dansede  Ma- 
zurka med  Marquisen.  Han  var  under  Lægebehand- 
ling, men  han  har  dog  kunnet  ride  en  Tur  sammen 
med  mig  i  Boulogneskoven.« 

»Det  glæder  mig,  at  Kammerjunkeren  er  bleven 
restitueret,«  sagde  Grevinden.  »Jeg  har  meget  til- 
overs for  ham.  Han  er  ganske  anderledes  begavet 
end  sin  Broder,  Staldmesteren;  det  er  min  Over- 
bevisning, at  Danmarks  Diplomati  faar  Ære  af  ham.« 

»Det  mener  ogsaa  den  svensk-norske  Gesandt, 
Baron  Manderstrøm.« 

»Jeg  længes  ofte  tilbage  til  Paris,  Hr.  Baron! 
Det  er  nu  syv  Aar  siden,  jeg  var  der  og  ved  den 
Lejlighed  introduceredes  hos  Dem.« 

»Ja,  Deres  Naadel  jeg  havde  den  Gang  den 
Ære  at  præsentere  Dem  for  Præsidentens  Kusine, 
Prinsesse  Mathilde.« 

»Hun  gjorde  Honnørs  i  Elysée  for  sin  Fætter, 
Republikkens  Præsident.  En  fin,  en  klog  og  kunstne- 
risk begavet  Damel  Mindes  De,  Hr.  Baron,  at 
Forfatteren  Alexander  Dumas  blev  forestillet  for 
mig?  .  .  .  .« 

»Ja,  og  Æstetikeren  Sainte  BeuveU  udbrød 
Delong  med  spillende  Øjne. 

»Den  første  interesserede  mig  især.  Hans 
to  Skuespil:  Kean  og  Gabrielle  de  Belle  Isle 
har  i  sin  Tid  begejstret  mig.  Det  mulatagtige 
i  hans  Fysiognomi  gjorde  et  pikant  Indtryk.« 

»Jeg  har  været  saa  heldig  at  se  Holst  som 
Kean  og  hans  Hustru  som  Gabrielle,«  sagde  Delong. 

»Der  er  andre  interessante  Erindringer,  vi  vil 
genopfriske,  mens  vi  har  Fornøjelsen  at  se  Dem 
her  paa  Jægerspris.« 

Hendes  Naade  modtog  endnu  en  Række  Lyk- 
ønskninger, som  hun  besvarede  saa  kort  som  mu- 
ligt, idet  hun  med  en  elskværdig  Mine  varierede 
et  og  samme  Thema,  hvis  Grundakkord  lød  paa, 
at  Kongens  Tilfredshed  var  Perlen  i  hendes  Lykke. 


III. 

I  Slottets  østlige  Fløj,  anden  Etage  ud  imod  Haven,. 
laa  Grevindens  Arbejdskabinet,  der  udmærkede 
sig  ved  Hygge  og  elegant  Udstyrelse.  Alt  i  Mon- 
teringen vidnede  om  Smag  og  Ordenssans. 

Paa  Væggene  hang  Portræter  af  Kongen  og 
dennes  Forældre,  disse  sidste  malede  i  deres  Ægte- 
skabs første  Aar.  Over  Grevindens  Sofa  optoges 
Væggen  af  et  stort  Maleri  af  Professor  Kloss,  frem- 
stillende Kronprins  Frederiks  Deltagelse  i  en 
Grindefangst  ved  Færøerne  1844. 

Hist  og  her  fandtes  der  Akvareller  og  Sort- 
kridtstegninger, udførte  af  Kongen  selv.  Saaledes 
et  Billede  af  Landstedet  Plongeon  i  Nærheden  af 
Genf,  hvor  han  havde  tilbragt  et  Par  Aar  af  sin 
Ungdom,  og  fremdeles  let  henkastede  Tegninger 
af  Orlogsskibene  »Dronning  Marie«,  »Gefion«,  og 
»Flora«,  med  hvilke  han  havde  været  paa  Togt. 

Paa  en  Gueridon  i  et  Hjørne  laa  et  tykt 
Album  i  Fløjlsbind  med  Grevekrone  og  Initialerne 
i  Hds.  Naades  Navn.  Deri  fandtes  blandt  Foto- 
grafierne mange  notable  Personer  i  Hofkredsen,  i 
Videnskabens  og  Kunstens  Verden,  ogsaa  Billeder 

af  Grevindens  tidligere  Kunstfæller  ved  Theatret. 
Her  saa  man  Kammersanger  Kristian  Hansen  og 
Balletdanserinderne  Augusta  Nielsen  og  Petrine 
Fredstrup. 

I  Kabinettet  var  der  i  Dagens  Anledning 
dækket  et  Frokostbord  for  Kongen  og  Grevinden 
alene.  Der  serveredes  Karudser,  som  Kongen  selv 
havde  fanget  i  Slotsgraven.  Det  høje  Ægtepar 
var  i  en  ypperlig  Stemning  og  havde  god  Appetit, 
Ved  en  saadan  Frokost  tete  å  tete  kunde  Hs.  Maje- 
stæt, naar  hans  Sind  var  lyst,  ret  lade  sit  Lune 
spille.  Han  fortalte  bredt  og  gemytligt  om  sit 
bevægede  Ungdomsliv  i  Schweiz,  Frankrig  og 
Italien,  om  sine  »Orlogstogter«  til  Island,  Fær- 
øerne og  Madeira,  kort  sagt,  om  alle  de  mærkelige 
Personligheder,  han  var  kommen  i  Berøring  med 
lige  fra  Pave  Leo  den  Tolvte  til  > Flyvepostens« 
Redaktør  Edvard  Meyer.  Grevinden  lyttede  med 
den  største  Opmærksomhed  til  Kongens  Fortælling, 
noterede  sig  de  mærkeligste  Træk  og  skrev  dem 
senere  ind  i  en  HUe  Bog,  hun  kaldte  sin  »Calepin«. 
Da  hun  havde  en  ypperlig  Hukommelse,  var  hun 
saaledes  i  Besiddelse  af  en  rig  Fond  af  Personalia, 
naar  hun  talte  med  fremmede  eller  indfødte  om 
pikante  Optrin  i  Fortidens  Chronique. 

Særlig  interesserede  det  Hds.  Naade  at  erfare 
noget  om  Huset  Hessen,  og  var  Kongen  ret  i  sit 
Es,  kunde  han  fortælle  vittigt  om  de  to  Kurfyrster 
Vilhelm  med  deres  mange  Maitresser.  I  sin  Ung- 
dom havde  Kongen  under  Navnet  Greve  af  Wagrien 
besøgt  Hoffet  i  Kassel.    Gennem  disse  Fortællinger 

hentede  Grevinden  sig  et  Arsenal  af  giftige  Vaaben 
mod  hele  den  hessiske  Slægt. 


Klokken  5  holdtes  GalatafFel  i  Spisesalen  i 
østre  Fløj.  Paa  Bordet  prangede  pragtfulde  Buketter 
i  fire  mægtige  Sévresvaser,  der  var  en  Gave  fra 
Kejser  Napoleon  den  Tredje. 

Da  Temperaturen  var  noget  trykkende,  stod 
de  øverste  Vinduer  aabne,  og  en  frisk  Duft  trængte 
fra  Haven  ind  i  Salen.  Paa  dennes  bageste  Væg 
var  Kongens  og  Grevindens  Portræter  i  Legems- 
størrelse anbragte.  De  forgyldte  Rammer  var  om- 
vundne med  Løv. 

Selskabet,  der  samledes  i  Kabinettet,  bestod 
af  et  halvt  Hundrede  Personer,  lutter  Herrer,  med 
Undtagelse  af  Grevindens  Selskabsdamer,  Frøknerne 
Dreier  og  Arntz. 

Gæsterne,  hvoriblandt  flere  af  de  audiens- 
søgende, var  galaklædte,  og  de  fine  Uniformer  og 
Ordener  afgav  et  pragtfuldt  Skue.  De  to  Damer 
var  klædt  i  hvidt,  hver  med  en  smagfuld  lille 
Besætning  paa  Haaret. 

Saa  man  ud  over  Forsamlingen,  standsede 
Blikket  ved  Notabiliteter  som  Hall,  Scheele,  Kon- 
fessionarius Tryde,  Overhofmarskal  Levetzau,  Ge- 
heimearkivar  Wegener  og  Kabinetssekretæren,  Etats- 
raad  Trap. 

Thorsøe;   Lehnsgrevinde  Danner.  3 


I  en  Vinduesfordybning  stod  Kammerherre 
Berling  og  Baron  Delong  i  ivrig  Samtale.  Oberst 
Hegermann  Lindencrone  havde  i  Forening  med 
Baron  Wedell- Wedellsborg  Opmærksomheden  hen- 
vendt paa  dem.  Det  var  af  de  to  Herrers  Miner 
og  ironiske  Smil  aabenbart,  at  de  i  hine  saa  Par- 
venuer,  disses  personlige  Kvaliteter  iøvrigt  ufortalte. 

Adjudanten,  Kaptajn  Smidth,  konverserede  paa 
sin  sædvanlige  vindende  Maade  Frøken  Dreier. 
Historiemaleren,  Professor  Lund,  var  i  Samtale 
med  Frøken  Arntz  om  Hansen  Ballings  Portræt 
af  Oberst  Helgesen,  der  var  ophængt  i  Kabinettet. 

Paa  Slaget  5  kom  Hs.  Majestæt  fra  Havesalen 
med  sin  GemaHnde  under  Armen.  Hds.  Naade 
var  iført  lyseblaa  Silkekjole  med  Kniplingsbe- 
sætning.  Paa  Haaret  bar  hun  en  gul  Coiffure 
behæftet  med  mørkerøde  Roser.  Hs.  Majestæts 
Dragt  var  som  sædvænlig  Generalsuniform  med 
Ordensstjerne  paa  Brystet.  Kongen  førte  i  Spidsen 
for  Cortégen  sin  Gemalinde  til  Bords. 

Overfor  Majestæten  og  Grevinden  sad  Kon- 
sejlpræsident  Hall  og  Geheimeraad  Scheele,  der 
henholdsvis  var  Kavaler  for  Frøken  Dreier  og 
Frøken  Arntz. 

Saasnart  Selskabet  havde  taget  Plads,  begyndte 
Taffelmusiken ,  der  udførtes  af  en  Afdehng  af 
Gardens  Musikkorps.  Kongen  var  særdeles  oprømt, 
Grevinden  munter  stemt,  og  Selskabet  var  besjælet 
af  det  bedste  Humør.  Betingelserne  for  en  vel- 
lykket Diner  var  saaledes  til  Stede,  og  det  saa 
meget    mere,    som  Retterne    var    fortræffelige    og 

Vinene  ekcellente.  Den  smukke  Musik  forhøjede 
naturligvis  endnu  mere  Stemningen. 

Hs.  Majestæt  tog  af  de  forskellige  Retter  og 
Vine  Anledning  til  at  fortælle  Træk  fra  sine  Reiser. 
Madeiraen  og  Scherryen  henledte  hans  Tanke  paa 
Funchal  og  Sevilla,  hvor  han  havde  tilbragt  inter- 
essante Dage.  Han  mindede  om,  at  ingen  af  hans 
Forfædre  havde  betraadt  disse  Egne.  Da  en  itali- 
ensk Vingelee  passerede  Kongen,  udbrød  han: 
»Lad  mig  ikke  glemme  mit  Ophold  i  Campanien  1 
Dette  ligger  som  bekendt  i  Syditalien.«  Han  saa 
med  en  instruerende  Mine  til  højre  og  venstre. 
»Der  drak  jeg  Falerner,  den  Vin,  som  min  gamle 
Lærer,  Freuchen,  saa  tidt  talte  om.  Han  sagde, 
at  der  især  var  en  romersk  Digter,  der  roste  den 
saa  meget,  en  romersk  Digter«   .... 

»Wegener!  hvad  er  det  for  en  romersk  Digter, 
der  roser  Falerneren?« 

»Det  er  Horats,  Deres  Majestæt,«  svarede 
Geheimearkivaren. 

»Rigtigt!«  udbrød  Kongen.  »Ja,  min  Arkivar 
er  ligefrem  et  omvandrende  Konversationsleksikon. « 

Man  hørte  Kammerherre  Berregaard  og  Oberst- 
løjtnant Romeling  konversere  livligt  om  andalusiske 
Muldyr,  hvorefter  de  med  en  vis  højtidelig  Mine 
tømte  et  Glas  med  hinanden.  Det  var  en  Skaal 
for  Arveprinsen,  hvis  Hofchef  sidstnævnte  var. 

Efter  indhentet  Tilladelse  talte  Hall  for  Kongen, 
hvis  Frisind  og  Folkelighed  han  i  faa  Ord  berøm- 
mede. Skaalen  blev  drukken  med  begejstret  Til- 
slutning og  Touche  fra  Orkestret. 

Grevinden  smilte  takkende  til  alle  Sider. 

Kongen  kvitterede  for  Skaalerne  med  en  kort 
Tak,  der  gjorde  et  stærkt  Indtryk,  da  Stemmens 
Klangfarve  vidnede  om,  at  den  kom  fra  Hjertet. 
Han  indbød  Selskabet  til  en  Vandring  i  Slots- 
hegnet  efter  Siestaen.  Han  skulde  da  selv  være 
Fører  blandt  de  historiske  Mindesmærker. 

Dermed  hævedes  Taflet. 

Jægerspris  laa  derefter  en  Time  hen  i  stille 
Middagsro.  Solen  brændte  fra  den  klare  Himmel. 
Der  var  en  velgørende  Fred  over  alt;  Sommer- 
fuglene fløj  fra  Blomst  til  Blomst,  hvis  Farver 
spillede  i  den  varme  Eftermiddagsbelysning. 


Hele  Selskabet  havde  samlet  sig  i  Havestuen 
Kl.  7.  Grevinden  havde  taget  Plads  i  den  HUe 
Veranda  udenfor,  hvor  hun  sad  i  livlig  Konversation 
med  Frøken  Dreier  angaaende  den  forestaaende 
Rejse  til  Jylland.  Man  ventede  paa  Kongen.  Endelig 
kom  Hs.  Majestæt.  Han  havde  Fez  paa  Hovedet 
og  en  tynd  Spadserestok  med  Sølvknap  i  Haanden. 

>Mine  Damer  og  Herrer,*  sagde  han  med  et 
elskværdigt  Smil,  »skal  vi  saa  sætte  os  i  Bevægelse. 
Under  min  Ledelse  skal  De  faa  et  Overblik  over 
Mindesmærkerne  her  i  Haven.« 

Kongen  vendte  sig  mod  Wegener:  >Det  vil 
smigre  Grevinden   at    have  Dem  til  Kavaler,    Hr. 

Konferensraad;  thi  hun  beundrer  Deres  Værk  om 
Abrahamstrup.« 

Geheimearkivaren  bukkede  og  gik  hen  til 
Hds.  Naade  og  fulgte  med  hende  ved  Sin  Side 
efter  Kongen,  der  gik  i  Spidsen  for  hele  Selskabet, 
som  efterhaanden  sluttede  sig  til  Kortegen. 

Man  standsede  ved  den  store  Jættestue,  med 
Kronprins  Frederiks  Stentavle  fra  1744,  et  af  de 
interessante  Minder  om  Nordens  Oldtid.  Kongen 
udtalte  sig  her  om  Gravene  fra  Stenalderen  og 
de  to  følgende  Kulturperioder.  Han  gjorde  det 
ganske  kort  og  betonede  den  Interesse,  han  nærede 
for  vore  Oldtidsminder.  Han  ytrede  ved  denne 
Lejlighed  meget  anerkendende  Ord  om  Konferens- 
raad Thomsen  og  Professor  Worsaae. 

Selskabet,  der  havde  samlet  sig  i  en  Halv- 
kreds om  Kongen,  lyttede  med  synlig  Interesse 
ti]  hans  korte  Skildringer,  som  hans  Personlighed 
gav  en  ejendommelig  Attraktion. 

»Her  paa  Jægerspris,«  sagde  Grevinden  til 
Wegener,  »har  Kongens  Bedsteforældre  sat  sig  et 
smukt  Mindesmærke.  Der  har  været  meget  ædelt 
ved  Oldemoderen,  Juliane  Marie.  Jeg  tror  ikke 
paa  de  skumle  Historier,  man  har  om  hende.« 

»Konferensraad  Engelstoft,  Historikeren,  som 
Deres  Naade  ved,  nærede  ogsaa  megen  Tvivl  om 
deres  Paalidelighed.« 

Under  Kongens  Vejledning  besaa  Selskabet 
flere  af  Slotshavens  Mindesmærker.  Ved  Støtten 
for  den  ældre  Grev  Bernstorf  pegede  Kongen  paa 
Hall  og  udbrød:    »Der  staar  vor  Tids  Bernstorf.« 

Alles  Blikke  rettedes  mod  Konseilpræsidenten 
der  blottede  Hovedet  og  med  Smil  om  Læben, 
men  Alvor  i  Øjet  sagde:  »Deres  Majestæt  I  gid 
det  maa  lykkes  mig  at  naa  mit  Maal  saaledes,  som 
han  naaede  sitK^ 

»Forstod  De  Konseilpræsidentens  Udtalelse?« 
spurgte  Kammerherre  Berregaard  Geheimeraad 
Scheele. 

Hs.Ekscellence  nikkede  bekræftende.  »Konseil- 
præsidenten ønskede,  at  han  maatte  kunne  naa  sin 
Rigsgrænse,  nemlig  Ejderen,  ligesom  Bernstorf  i 
forrige  Aarhundrede  opnaaede  sin,  nemlig  Elben. 
Er  det  Dem  klart,  Hr.  Kammerherre?« 

»Fuldstændigt,  Deres  Ekscellence.  Men  jeg 
blander  mig  iøvrigt  ikke  i  den  Slags  Sager,  sligt 
falder  ganske  udenfor  min  sphére  d'action.« 

Solen  stundede  mod  sin  Nedgang;  Skyggerne 
blev  lange. 

»Nu  takker  jeg  det  højtærede  Selskab  for  den 
Opmærksomhed,  det  har  skænket  mig,«  sagde 
Kongen  med  høj  Stemme.  »De  andre  Mindesmærker 
i  Hegnet  vil  De  paa  egen  Haand  tage  i  Øjesyn. 
Altid  skal  De  være  velkomne  Gæster  paa  Jægerspris ! « 

Hs.  Majestæt  begav  sig  derefter  til  sit  Arbejds- 
værelse. Grevinden  trak  sig  tilbage  med  sine 
Damer  til  sine  Værelser.  Selskabet  fordelte  sig, 
idet  nogle  tog  Plads  i  Havestuen  og  Verandaen, 
andre  paa  Bænkene  i  Haven. 

Paa  hver  Side  af  den  store  Plæne  var  der 
rejst  et  mægtigt  Telt  af  Ravndug.  Her  var  an- 
bragt   lange    Borde,    mellem    to    Rækker    Bænke. 

Granomvundrie  Lysekroner  hang  ned  fra  Telttagets 
Træværk.  Paa  Væggene  var  der  dannebrogsfarvede 
Vaabenskjolde  med  Kongens  og  Grevindens  Navne- 
chiffere.  Her  skulde  efter  Hs.  Majestæts  Befaling 
Punschen  serveres  for  Omegnens  Befolkning,  der 
efter  Solnedgangen  fik  uhindret  Adgang  til  Haven. 

Tilstrømningen  til  denne  var  efter  det  fast- 
satte Tidspunkt  meget  stærk. 

I  Alleerne  og  Gangene  vrimlede  det  af  Om- 
egnens Bønder,  der  ledsagedes  af  deres  Koner, 
Døtre  og  Sønner,  alle  livsfriske  og  oprømte.  De 
saa  med  nysgerrige  Blikke  op  mod  Slottet,  hvis 
allernærmeste  Omgivelse  ved  en  Gordon  var  ad- 
skilt fra  den  øvrige  Del  af  Haven. 

I  Havestuen  og  Kabinettet  var  Lysekronerne 
tændte,  og  frembød  et  pragtfuldt  Skue.  De  smukke 
ordensbesatte  Uniformer  glimrede  i  det  stærke 
Lys.  Grevinden,  der  sad  midt  i  Havestuen  med 
de  to  Selskabsdamer,  tog  sig  udmærket  ud  i  sit 
lyse  Toilette.  I  Baggrunden  stod  Kongen,  der  nu 
bar  Elefantordenens  blaa  Baand,  i  livlig  Samtale 
med  Geheimeraad  Scheele  og  Baron  Delong,  mens 
man  i  Forgrunden  saa  Konseilpræsident  Hall  i 
Konversation  med  Oberst  Hegermann  Linden- 
crone.  Det  øvrige  Selskab  havde  fordelt  sig  i 
smaa  Grupper. 

I  Haven  var  der  imidlertid  tændt  orientalske 
Lamper,  og  Orkestret  begyndte  at  musicere.  Inde 
i  de  oplyste  Telte  tog  efterhaanden  den  ældre 
Del  af  de  besøgende  Plads  ved  de  lange  Borde. 
Saa  vel  her  som  i  Haven  fungerede  Lakaier  som 

Ordensmarskaller;  men  det  hele  Publikum  viste 
ellers  den  elskværdigste  Holdning.  Klokken  9 
affyredes  Kanonskud,  og  to  mægtige  Raketter  sendtes 
til  Vejrs.  Hoffoureren  traadte  efter  Levetzaus 
Ordre  frem  paa  Plænen  og  forkyndte  med  høj 
Røst,  at  der  i  Teltene  vilde  blive  serveret  Punsch 
for  de  besøgende,  hvilke  Hs.  Majestæt  betragtede 
som  sine  Gæster.  Runddelen  i  Lindealleen 
stilledes  til  Ungdommens  Raadighed  som  Danse- 
•plads.  Denne  Meddelelse  modtoges  med  det  lyde- 
ligste Bifald. 

Til  Ære  for  Økonomibetjeningen  skal  det 
vidnes,  at  PunscheboUen  med  Hurtighed  sattes 
paa  Bordet  i  begge  Teltene,  hvorefter  Køkken- 
funktionærer tog  Plads  ved  begge  Bordender  for 
at  underkaste  Lystigheden  en  vis  Ledelse. 

Taffeldækker  Heden  og  Mundkok  Olsen  bød 
hver  i  sit  Telt  Gæsterne  Velkommen,  hvorpaa 
Glassene  fyldtes,  og  snart  var  Stemningen  oppe 
hos  Forsamhngen,  hvis  højrøstede  Tale  krydredes 
med  Skæmt  og  Latter. 

Paa  Runddelen  dansede  imidlertid  Ungdommen 
til  Musik  af  et  Orkester  fra  Frederikssund.  Her 
var  den  kvindelige  Del  af  Publikum  forsamlet. 

Der  var  i  Teltene  bleven  holdt  adskillige 
Taler  og  drukket  Skaaler,  da  Sognefogden  fra 
Draaby  bad,  om  rette  Vedkommende  vilde  skaffe 
ham  Tilladelse  til  at  bringe  det  høje  Ægtepar  en 
Hylding.  Der  hengik  nogle  Minutter  og  Til- 
ladelsen kom. 

I  samme  Øjeblik    holdt  Orkestret   inde   med 

Musikken,  og  et  Horn  blæste  Samlingssignalet,  et 
Tegn,  der  øjeblikkelig  forstodes  af  alle  dem,  der 
havde  været  med  i  det  slesvigske  Felttog. 

I  en  Halvkreds  samledes  Publikum  om  Plæ- 
nens nordlige  Halvdel.  Sognefogden,  en  høj  Mand 
med  en  kraftig  Stemme,  traadte  frem  midt  for 
denne  og  bukkede  dybt  mod  Havestuen,  foran 
hvis  Veranda  nu  hele  Selskabet  havde  taget  Stilling 
med  Kongen  og  Grevinden  i  Midten. 

»Deres  Majestæt,«  sagde  han,  »jeg  ved,  at 
hele  Forsamlingen  her  slutter  sig  enstemmigt  til 
mig,  naar  jeg  udtaler  vor  underdanigste  Tak  for 
den  store  Gæstfrihed,  hvormed  Slotshaven  er  bleven 
aabnet  for  os.  Jeg  var  til  Stede  den  Julidag  for 
nogle  Aar  siden,  da  Deres  Majestæt  sammen  med 
Grevinden  tog  Jægerspris  i  Besiddelse.  Der  var 
stor  Fest  her,  og  paa  et  Transparent  stod:  »Eders 
Glæde,  vor  Lykke  I«  Det  samme  siger  vi  nu  og 
ønsker  en  lykkelig  Fremtid  for  det  høje  Ægtepar. 
Hs.  Majestæt  Kong  Frederik  den  Syvende  og  Hds. 
Naade  Grevinde  Danner  længe  leve.« 

Ni  tordnende  Hurraraab,  ledsagede  af  Fanfare 
og  Kanonsalut,  fulgte. 

Kongen  traadte  et  Par  Skridt  frem;  der  blev 
lydløs  Stilhed;  han  lod  sit  Blik  glide  hen  over 
Forsamlingen,  over  hvilke  nogle  tændte  Begfakler 
kastede  et  blegt  Skær. 

»Brave  Landsmænd,  kære  Børn!  sagde  han 
med  stærk,  malmfuld  Røst,  jeg  vender  Sætningen 
om,  saa  den  kommer  til  at  lyde:  > Eders  Lykke, 
vor  Glæde!«    Heri   udtales  mine  og  min  Hustrus 

Følelser  for  jer.  Mine  bedste  Ønsker  for  Jægers- 
pris og  dets  Befolkning!« 

Orkestret  faldt  ind  med  Melodien  til  »Kong 
Kristian  stod  ved  højen  Mast«,  hvis  første  Vers 
istemtes  af  hele  Forsamlingen. 

Publikum  fordelte  sig  derefter  i  Haven  eller 
tog  Plads  i  Teltene.  Paa  Slottet  aabnedes  Dørene 
til  den  oplyste  Spisesal,  paa  hvis  Borde  der  stod 
lette  Forfriskninger,  som  Lakajer  bar  om  blandt 
Selskabet. 

Klokken  lo  afbrændte  Gaétano  Amici  et  pragt- 
fuldt Fyrværkeri  i  Havens  nordlige  Del.  De  ful- 
minante  Sole,  som  spillede  i  alle  Regnbuens  Farver, 
vakte  stormende  Bifald.  Kongens  og  Grevindens 
Navnetræk  i  Dannebrogsfarver  hilstes  med  Jubel. 
En  Raketgirandol  sluttede  det  hele. 

Festen  var  forbi.  Mængden  skiltes.  Paa  Slottet 
indtraadte  der  Stilhed.  Et  Par  Timer  herskede  der 
endnu  stærk  Bevægelse  i  Jægerspris's  Kro;  men 
endelig  afløstes  Larmen  af  Nattens  Fred.  Den 
stjerneklare  Himmel  hvælvede  sig  over  det  drøm- 
mende Landskab. 


IV. 

Geheimeraad  Scheele  og  Baron  Delong  forblev 
nogle  Dage  paa  Jægerspris.  De  hørte,  som 
berørt,  begge  til  Kongens  og  Grevindens  intime 
Kreds. 

Delong  havde  haft  en  æventyrlig  Skæbne. 
Over  hans  Byrd  svævede  et  Mørke,  som  ingen  i 
den  fine  Kreds,  hvori  han  opvoksede,  havde  villet 
opklare.  Man  vidste  dog,  at  han  var  Søn  af  en 
fransk  Emigrant  og  født  i  Holland  i  det  attende 
Aarhundredes  Slutning.  Rygtet  fortalte,  at  Faderen 
var  Greve  og  var  flygtet  for  de  Forfølgelser,  Direk- 
toriet  iværksatte  mod  Royalisterne  1797.  Hans 
Moder,  der  heller  ikke  nævntes,  var  en  HoUænder- 
inde.  Kammerherreinde  Schubart,  gift  med  den 
danske  Gesandt  ved  den  bataviske  Republik,  tog 
sig  af  Drengen.  Hun  sendte  ham  under  Navnet 
Albert  Delong  til  Opdragelsesanstalten  Bernstorfs- 
minde  ved  Trolleborg  paa  Fyen. 

I  fjorten  Aars  Alderen  kom  Delong  til  Køben- 
havn, hvor  han  optoges  paa  Søkadetakademiet. 
Han  havde  et  udpræget  sydlandsk  Ydre  og  ud- 
mærkede sig  ved  et  fint  og  Hvligt  Væsen.     Baron 

Schubart  indførte  det  unge  Menneske  i  Grev 
Schimmelmanns  og  Konferensraad  Bruns  Huse. 

I  det  sidste  stiftede  Delong  Bekendtskab  med 
Frøken  Margrethe  Dreier,  naturlig  Datter  af  den 
tidligere  danske  Gesandt  i  Paris.  Frøkenen  var 
født  i  Aranjuez;  hendes  Moder  var  Spanierinde. 
Efter  Faderens  Død  havde  Digterinden  Frederikke 
Brun  interesseret  sig  for  den  unge  Pige,  der  op- 
toges i  det  Brunske  Hjem  som  Medlem  af  Fami- 
lien. Frøken  Margrethe  og  Søkadetten  blev  Venner, 
og  dette  Venskab  holdt  sig  hele  Livet  igennem. 

Derimod  blev  den  unge  Delong  heftig  for- 
elsket i  en  jævnaldrende  Dame,  som  han  traf 
sammen  med  i  Grev  Schimmelmanns  Kreds,  nem- 
lig i  Komtesse  Laura  Schimmelmann,  der  paa 
mødrene  Side  var  af  fransk  Afstamning. 

Komtessen  var  en  meget  smuk  Blondine  og 
havde  et  særdeles  indtagende  Væsen.  Albert  De- 
long spurgte  i  sin  Elskovsrus  ikke,  om  han  i 
Følge  Stand  og  Familieforhold  kunde  haabe  at 
komme  i  Besiddelse  af  hende.  Han  levede  kun 
i  Nuet  og  var  lykkelig  ved  hendes  Side. 

Søkadetten  skulde  snart  vaagne  af  sin  Drøm 
og  opleve  en  Skuffelse,  der  gav  hans  Liv  en  anden 
Retning. 

Da  Danmark  efter  Krigen  med  England  og 
Sverrig  havde  tabt  Norge  og  stod  ødelagt  i  øko- 
nomisk Henseende,  blev  Udsigterne  i  Søofiicers- 
korpset  mørke,  og  Baron  Schubart  fandt  derfor, 
at  Delong  burde  vælge  sig  en  anden  Stilling. 

Kadetten  gik  gerne  ind  herpaa  og  udtalte 
Ønsket  om  at  vende  tilbage  til  Udlandet. 

Han  havde  nemlig  erklæret  sig  for  Komtesse 
Laura,  men  hendes  Fader,  Grev  Kristian  Schimmel- 
mann  til  Wandsbeck  havde  bestemt  modsat  sig 
Forbindelsen.  Han  havde  saaret  og  krænket  Delong 
ved  at  stemple  ham  som  en  Person  uden  Stilling 
og  Navn,  ved  at  betegne  ham  som  en  obskur 
Størrelse. 

Delong  tog  en  smertefuld  Afsked  med  sin 
elskede,  brød  Forbindelsen  med  det  Schimmel- 
mannske  Hus  og  higede  netop  i  sit  stille  Sind 
efter  at  forlade  Danmark,  da  Schubart  stillede  det 
nævnte  Forslag.  Kadetten  opfyldtes  af  et  levende 
Ønske  om  at  betræde  Handelsmandens  Bane.  Ad 
den  Vej,  tænkte  han,  kunde  han  maaske  hæve  sig 
til  Rigdom  og  Anseelse,  det  havde  jo  netop  Fa- 
miUen  Schimmelmanns  Stifter  gjort. 


Albert  Delong  fik  Ansættelse  hos  Schubarts 
Svoger,  der  var  Chef  for  et  Handels-  og  Bankier- 
hus i  Alicante  i  Spanien,  og  saa  snart  han  var 
kommen  ind  i  Forretningslivet,  viste  det  sig,  at 
han  havde  et  afgjort  Talent  for  dette. 

Han  brød  saa  at  sige  med  sin  Fortids  Minder 
for  at  kunne  samle  sin  Kraft  usvækket  og  udelt 
paa   Handelsvirksomheden,    og    først    da    han  var 

bleven  sig  sit  kommercielle  Talents  Art  og  Om- 
fang klart  bevidst,  begyndte  han  i  sin  Fritid  at 
sysle  med  intellektuelle  Æmner,  og  da  interesserede 
det  ham  at  tale  om  sin  Ungdoms  Oplevelser. 

Delong  havde  Lykken  med  sig.  Han  stiftede 
et  Købmandshus  i  Marseille  og  blev  en  rig  Mand. 
Han  ægtede  en  dansk  Godsejerdatter,  flyttede  sin 
Forretning  til  Paris  og  blev  dansk  Konsul  1836. 
Hans  Hus  stod  aabent  for  danske  Notabiliteter,. 
der  gæstede  Frankrigs  Hovedstad.  Han  var  en 
elskværdig  Vært  og  fremfor  alt  en  interessant 
Personlighed,  rigt  udrustet  med  historiske  Erin- 
dringer og  Livserfaringer.  Stedse  højere  steg  han 
op  ad  Rangstigens  Trin.  Han  blev  Generalkonsul, 
Geheimelegationsraad  og  Kommandør  af  Dannebrog. 

Albert  Delong  havde  nu  fra  en  »obskur 
Størrelse«  hævet  sig  op  til  social  Anseelse  og 
Navnkundighed. 

Det  maa  fremhæves  som  en  elskværdig  Side 
hos  Delong,  at  han  altid  bevarede  Interessen  for 
sine  gamle  Venner  og  bekendte  i  Danmark,  hvor- 
for hans  komfortable  Hus  i  Rue  de  Trévise  stadig 
aabnede  sig  gæstfrit  for  dem. 

Hvert  Aar  indbød  Generalkonsulen  Frøken 
Dreier  til  et  længere  Besøg  i  sit  Hjem,  og  Sam- 
talerne med  hende  var  ham  en  aandelig  Nydelse. 

Decennier  var  hengaaede,  siden  Delong  havde 
været  Gæst  i  det  brunske  Hus  i  København, 
men  hans  Indtryk  derfra  havde  endnu  holdt  sig, 
og  det  morede  ham  at  genopfriske  dem. 

Under  Samtalen  med  Frøken  Dreier  kom  da 

Frederikke  Bruns  og  den  gamle  Geheimekonferens- 
raads  Skikkelse  til  at  staa  levende  for  ham  igen. 
Faa  Øjeblikke  plejede  Delong  at  dvæle  ved  Kom- 
tesse Laura  Schimmelmann.  Naar  han  talte  om 
hende,  kunde  man  af  Stemmens  Klangfarve  mærke, 
at  det  var  ham  en  kær  Erindring. 

»Nu  er  Komtesse  Laura  forlængst  Friherreinde 
Liitzerode,  og  bor  paa  Ahrensburg  i  Holsten*, 
sagde  han  med  et  let  Suk  i  en  saakaldet  »historisk« 
Samtale  med  Frøken  Dteier.  »Ser  De  hende 
nogen  Sinde?« 

»Jeg  talte  sidste  Gang  med  Friherreinden,  da 
hun  aflagde  Kondolancevisit  hos  Geheimekonferens- 
raaden  i  Anledning  af  Fru  Frederikkes  Død.  Hun 
fører  ellers  som  jeg  et  stille  Liv  i  Erindringen, 
Hr.  Geheimelegationsraad  « 

En  Tjener  meldte,  at  den  unge  Hr.  Pierre 
Landré  var  kommen  og  skulde  snart  have  den 
Ære  at  hilse  paa  Frøkenen. 

»Jeg  glæder  mig,  hver  Gang  jeg  ser  Deres 
Adoptivsøn,  Hr.  Delong;  thi  han  udvikler  sig  til 
et  rigtig  smukt  Menneske;  han  er  begavet  og  han 
har  gode  Kundskaber.« 

»Pierre  har  tilendebragt  sit  Kursus  ved  Ecole 
polytechnique  og  sætter  sig  for  Tiden  ind  i  Ban- 
kierforretninger hos  Firmaet  Mac  Duncan.« 

Den  unge  Landré  traadte  i  dette  Øjeblik  ind 
i  Værelset,  hilste  hjerteligt  paa  sin  Adoptivfader 
og  vendte  sig  mod  Frøken  Dreier,  hvem  han 
forbindtligt  bød  Velkommen. 

»Nu  er  der,  Hr.  Pierre  Landré,  gaaet  et  Aar, 

siden  vi  har  set  hinanden,«  sagde  Frøkenen.  »Jeg 
vil  ikke  gøre  Dem  nogen  Kompliment  for  Deres 
Udseende,«  tilføjede  hun  smilende;  »men  det 
synes  mig,  at  Deres  Fysiognomi  har  faaet  ligesom 
et  melankolsk  Anstrøg.« 

»Studiet  ved  Ecole  polytechnique  har  været 
anstrengende,  Frøken!  Rentes-  og  Kursbercg- 
ningerne  hos  Mr.  Duncan  kan  næsten  sætte  en 
Furer  i  Panden.«  Pierre  standsede  et  Øjeblik, 
som  om  han  ledte  efter  et  Samtaleæmne.  Derpaa 
udbrød  han:  »Kender  De  Proprietær  Alexander 
Brun  fra  Danmark.« 

»Er  det  Forstmanden  fra  Palstrup  i  Jylland?« 
Pierre  nikkede  bekræftende. 

»Det  er  en  Sønnesøn  af  vor  gamle  Geheime- 
konferensraad, «  fortsatte  Frøken  Dreier  henvendt 
til  Delong. 

»Jeg  ved  det,«  svarede  denne,  »Proprietæren 
har  været  et  Par  Gange  her  i  Besøg.  Men  han 
var  kun  et  Hlle  Barn,  da  jeg  forlod  København. 
Han  kender  iøvrigt  Republikens  Præsident,  Prins 
Tslapoleon,  personlig  og  har  forleden  Dag  haft 
Audiens  hos  ham  i  Elysée.« 

»Jeg  har  hørt  om  dette  Bekendtskab, '<  sagde 
Frøkenen,  »det  stammer  fra  den  Tid,  Præsidenten 
levede  i  Schweiz.« 

»Med  Papa's  Tilladelse,«  ytrede  Pierre  spør- 
gende til  Delong,  »vil  jeg  sammen  med  Hr.  Brun 
gaa  hen  i  Jardin  des  Plantes?  Han  er  særdeles 
godt  hjemme  baade  i  Zoologi  og  Botanik.« 

Delong    tilkendegav    ved    en    Bevægelse    sit 

Samtykke.  'Jeg  har  modtaget  en  lille  kunstnerisk 
Skat,  Frøken  Dreier,^  sagde  Delong.  »Det  er  nogle 
smaa  Haandtegninger  af  Thorvaldsen,  der  ved  en 
Skødesløshed  bortsolgtes  ved  Auktionen  efter  min 
Formynder,  Baron  Schubart,  men  som  jeg  ved  et 
lykkeligt  Tilfælde  er  kommen  i  Besiddelse  af.  De 
opbevares  som  et  Klenodie  i  mit  Chatol  i  Kabi- 
nettet. Maa  jeg  have  den  Fornøjelse  at  vise  Dem 
disse  Tegninger?« 

Pierre  Landré  begav  sig  til  sin  ældre  danske 
Ven.  Delong  førte  Frøken  Dreier  ind  i  Kabinettet, 
hvor  han  af  Chatollet  fremtog  en  Mappe.  Han  og 
Frøkenen  satte  sig  ved  et  stort  firkantet  Mahogni- 
bord og  betragtede  den  aabnede  Mappes  Indhold. 
De  saa  her  Skitser  til  Relieferne  Poesiens  og 
Fredens  Genius,  til  Ganymedes's  Bortførelse  og  til 
andre  af  den  berømte  Kunstners  Værker.  Frøkenen 
havde  nogle  Øjeblikke  i  Tavshed  set  paa  Udkastet 
til  Rehefet  »Hygiea  bekranset  af  Amor«,  hvorefter 
hun  lagde  Tegningen  fra  sig  og  sagde  til  Delong: 

»Hvor  Deres  Adoptivsøn  Pierre  dog  er  et 
smukt  Menneske;  men  han  var  saa  paafaldende 
bleg.  Er  han  ikke  vel.''  er  der  noget,  som  piner 
ham?« 

>Jeg  vil  ikke  skjule  det  for  Dem,  Frøken 
Dreier,  da  jeg  ved,  at  De  holder  af  Pierre.  Han 
lider  af  en  ulykkelig  Forelskelse.« 

»I  hvem?«  spurgte  Frøkenen  med  synlig 
Deltagelse, 

»I  en  Komtesse  Saint  Priest.« 

»Et  af  Frankrigs  gamle  berømte  Navne I<  ud- 

Thorsoe:  Lehnsgrevinde  Danner.  4 

brød  Frøkenen.  »Er  hun  i  Familie  med  den  Saint 
Priest,  der  var  fransk  Gesandt  i  København  for 
nogle  Aar  siden?« 

»Hun  er  en  Broderdatter  af  ham,«  svarede 
Delong.  »Hendes  Bedstemoder  var  af  den  russiske 
Fyrsteslægt  Galitzin,  og  den  Omstændighed  har 
gjort  Faderen  dobbelt  adelsstolt.  Pierre  og  Kom- 
tesse Amelie  er  indtagne  i  hinanden;  men  hendes 
Fader  vil  ikke  høre  Tale  om  en  saadan  Forbindelse. 
Pierre,  siger  han,  er  kun  en  roturier.  «- 

»Desværre  kan  man  i  dette  Tilfælde  sige,  at 
han  er  ikke  »født«,  faldt  Frøken  Dreier  ind. 

»Nej,«  svarede  Delong  med  en  eftertænksom 
Mine,  >og  andre  kan  være  » fødte <%  men  det  maa 
ikke  vides  og  anerkendes  ikke.« 

Han  tænkte  paa  sin  egen  Skæbne.  Baron 
Schubart  havde  forinden  sin  Død  afsløret  alt  for 
ham  angaaende  hans  Fødsel. 

»Men  er  de  unges  Kærlighed  til  hinanden  af 
Varighed  og  stærk,  findes  der  vel  nok  Midler  til 
at  vinde  den  adelsstolte  Greves  Samtykke.«  sagde 
Frøkenen. 

»For  Øjeblikket  ser  jeg  intet  Middel;  men 
lad  os  gaa  over  til  et  andet  Emne!  Nu  skal  de 
høre!  jeg  har  faaet  Brev  fra  Hs.  Majestæts  Privat- 
sekretær, Kammerherre  Berling.  Han  meddeler 
mig,  at  der  ankommer  en  Dame  her  til  Paris  ved 
Navn  Baronesse  Danner  og  erklærer,  at  Kongen 
vilde  sætte  megen  Pris  paa,  om  jeg  gjorde  hende 
min  Opvartning  og  hjalp  hende  med  at  orientere- 
sig  her.« 

Denne  Efterretning  gjorde  et  stærkt  Indtryk 
paa  Frøken  Dreier.  Delong  spurgte,  om  hun 
kendte  Baronessen. 

»I  København  har  Rygtet  haft  travlt  med 
hende,  Hr.  Geheimelegationsraad;  men  jeg  holder 
mig  ganske  udenfor  Passiaren.  Det  vilde  interessere 
mig  at  mødes  med  Baronessen  her  hos  Dem.« 

»De  skal  blive  ført  sammen  med  hende, 
Frøken  Dreier!« 


Delong  havde  meddelt  Frøken  Dreier  den 
Opfordring,  Berling  havde  rettet  til  ham  i  Anled- 
ning af  Baronesse  Danners  Ankomst,  men  han 
havde  fortiet  Kammerherrens  konfidentielle  Ytringer 
om,  at  Hs.  Majestæt  havde  en  høj  Bestemmelse 
med  nævnte  Dame.  Kongen  havde  nemlig  i  Sinde 
at  indgaa  et  morganatisk  Ægteskab  med  hende. 
Berling  stod  paa  en  fortrolig  Fod  med  Delong, 
der  i  Løbet  af  nogle  Aar  havde  været  hans  Kon- 
sulent i  Bankierforretninger  i  Paris. 

Baronesse  Danner  ankom  til  Paris  i  Efteraarets 
Slutning  1849.  Hun  var  ledsaget  af  en  ung  Pige, 
en  Hoffunktionærs  Datter,  der  var  hendes  Selskabs- 
dame. Endvidere  havde  hun  en  Tjener  med  sig. 
Baronessen  tog  ind  i  Hotel  Bristol  paa  Vendome 
Pladsen,  hvor  hun  boede  elegant  og  komfortabelt. 

Kammerherre  Berling  havde   forskaffet  hende 

en  Demoiselle  Mignard  som  Francaise,  og  med 
denne  Dame,  der  udmærkede  sig  ved  et  livligt 
Temperament  og  et  smukt  Organ,  parlerede  Baro- 
nessen halvanden  Time  Formiddag  og  Eftermiddag. 
I  Forening  med  Selskabsdamen  og  Francaisen  an- 
vendte hun  Dagen  paa  den  kløgtigste  Maade,  stadig 
med  det  Formaal  for  Øje  at  lære  Paris  rigtig  godt 
at  kende  og  at  sætte  sig  ind  i  Sproget. 

For  at  tilegne  sig  dette,  arrangerede  hun  i 
Hotellet  smaa  The-Selskaber,  hvortil  hun  indbød 
Demoiselle  Mignards  Veninder. 

Baronessen  spadserede  daglig  en  længere  Tur 
enten  i  Tuileriehaven  eller  i  Haven  ved  Palais 
Luxembourg.  Hun  besøgte  Butikerne  i  Palais 
Royal  og  paa  Boulevarderne.  Hun  saa  under 
Mignards  kyndige  Vejledning  alt,  hvad  der  giver 
det  ægte  Pariserliv  dets  ejendommelige  Relief. 

Baronessen  havde  gennem  en  Billet,  som 
Tjeneren  overbragte,  underrettet  Delong  om  sin 
Ankomst.  Geheimelegationsraaden  indfandt  sig 
paa  Hotellet  for  at  gøre  hende  sin  Opvartning  og 
for  at  indbyde  hende  til  sit  Hjem.  Denne  Invita- 
tion modtoges  med  synligt  Velbehag. 

Første  Gang  Baronessen  var  hos  Delong, 
mødtes  hun  her  med  en  snever  Kreds  af  hans 
bekendte,  men  ingen  af  disse  interesserede  hende 
i  den  Grad  som  Frøken  Dreier.  Hun  følte  sig 
særdeles  tiltalt  af  hendes  Personlighed  og  Væsen. 
Hvad  der  i  Baronessens  Øjne  omgav  Frøkenen 
med  en  egen  Nimbus,  var  den  Omstændighed,  at 
hun  var  Datter    af   den    tidligere   omtalte    danske 

Gesandt  i  Paris.  Men  hertil  kom,  at  Frøken  Dreier 
fra  sin  fagreste  Ungdom  havde  iærdedes  i  de 
fineste  og  fornemste  Huse  i  københavnske  Kredse, 
og  hun  var  derfor  i  Besiddelse  af  en  Personal- 
kundskab,  hvoraf  den  kloge  Baronesse  ønskede  at 
tilegne  sig  Momenter,  med  hvilke  hun  senere 
kunde  brillere  i  Hoflivet.  Baronessen,  der  udfoldede 
hele  sin  Elskværdighed,  vandt  Frøken  Dreier  for 
sig.  Under  hele  hendes  Ophold  i  Paris  var  denne 
hendes  daglige  Gæst. 

Men  ogsaa  af  Delong  følte  Baronessen  sig 
tiltalt,  og  vist  er  det,  at  han  modtog  hende  paa 
en  elskværdig  og  ukunstlet  Maade,  der  viste,  at 
hendes  Personlighed  havde  gjort  et  vindende  Ind- 
tryk paa  ham.    Dette  følte  Baronessen  ogsaa  selv. 

»De  er  jo  min  Landsmand,  Hr.  Geheimelega- 
tionsraad,«  udbrød  hun  en  Dag  hos  Delong,  da 
han  havde  fortalt  hende  om  sin  Skoletid  paa  Sø- 
kadetakademiet  i  København  og  sin  Deltagelse  ji 
Selskaberne  hos  Bruns  og  Schimmelmanns.  »Hvor 
det  glæder  mig  at  have  lært  Dem  at  kende  og 
gennem  Dem  min  kære  Frøken  Dreier.« 

»Jeg  staar  altid  til  Baronessens  Tjeneste  med 
Raad  og  Daad  her  i  Paris, <  sagde  Delong.  »Kan 
jeg  bidrage  til  at  gøre  Dem  Opholdet  her  behage- 
ligere, end  det  ellers  vilde  være  blevet,  vil  jeg  i 
Deres  Tilfredshed  se  min  højeste  Belønning.« 

Baronessens  Smil  vidnede  om,  at  hun  følte 
sig  Delong  forbunden.  Hun  vekslede  nogle  Ord 
med  alle  de  tilstedeværende  Gæster.  Da  Brun 
præsenteredes    for    hende,    og    hun  hørte,  'at  han 

var  en  Sønnesøn  af  Geheimekonferensraad  Brun, 
sagde  hun:  »Det  var  i  Deres  Bedstefaders  Hus, 
at  Frøken  Dreier  kom.  Det  var  jo  Samlingsstedet 
for  Københavns  Skønaander.  Besøger  De  Paris  i 
videnskabeligt  Øjemed?« 

>Jeg  er  Forstmand,  Baronesse,  og  jeg  studerer 
Faunaen  i  Paris'  Omegn.' 

■►Saa  har  De  vel  besøgt  Parken  ved  Fontaine- 
blau;  der  maa  De  kunne  gøre  et  rigt  Udbytte!« 

Brun  svarede  bekræftende. 


I  Forening  med  Frøken  Dreier  og  Demoiselle 
Mignard  besaa  Baronessen  hyppigt  Samlingerne  i 
Louvre  og  det  historiske  Museum  i  Versailles,  og 
hun  noterede  sig  enkelte  Mesterværker  saaledes, 
at  hun  senere  kunde  tale  om  dem  med  en  vis 
Sagkundskab. 

Delong  indbød  hende  til  Théåtre  Francaise, 
Operaen  og  Gymnase,  hvilket  sidste  havde  en 
megen  Attraktion  for  hende,  da  det  særlig  var 
Scribes  Scene.  Her  anstillede  hun  da  Sammen- 
ligninger mellem  den  franske  og  den  danske  Ud- 
førelse af  Rollerne,  mellem  de  franske  Skuespillere 
og  hendes  tidligere  Kunstfæller  paa  det  kongelige 
Theater.  Hun  beundrede  Josefine  Brohan  som 
Gabrielle  i  Skuespillet  de  Belle  Isle,  Rachel  som 
Phædra  i  Tragedien  og  Giulia  Grisi    som  Opera- 

sangerinde.  Balletten  havde  naturligvis  noget  sær- 
lig tiltrækkende  for  Baronessen.  Atter  og  atter 
saa  hun  den  italienske  Danserinde  Fanny  Cervito, 
som  hun  i  den  mimiske  Fremstilling  af  det  naive 
og  skelmske  fandt  uforlignelig. 

Delong  introducerede  Baronessen  hos  Præsi- 
dentens Kusine,  Prinsesse  Mathilde,  idet  han  sammen 
med  hende  overværede  en  af  Prinsessens  litterære 
Soiréer.  Geheimelegationsraaden  forestillede  her 
Baronessen  for  Hds.  Højhed,  der  straks  viste  hende 
Interesse  som  en  »Datter  af  det  Land,  der  var 
Frankrigs  gamle  alherede". 

*  Rækker  Deres  Stamtræ  langt  tilbage  i  Tiden, 
Baronesse. '*'!   spurgte  Prinsessen. 

»Nej,  Deres  Højhed,  Theatret  har  givet  mit 
Liv  sin  Indvielse,  og  Kongen  har  hædret  mig  med 
et  Adelsbrev.« 

»Hs.  Majestæt  forstaar  altsaa  at  skatte  Kun- 
sten; jeg  beundrer  ham!« 

Baronessen  underholdt  sig  derefter,  som  tid- 
ligere berørt,  med  Forfatterne  Alexander  Dumas 
og  Sainte  Beuve. 

Under  sit  Ophold  i  Paris  foretog  Baronesse 
Danner  ogsaa  Udflugter  til  nærliggende  interessante 
Punkter.  Hun  var  stadig  ledsaget  af  Frøken  Dreier, 
Demoiselle  Mignard  og  Pierre  Landré;  den  sidste 
var  en  ypperlig  Fører.  Han  havde  under  sin 
Adoptivfaders  Vejledning  mange  Gange  besøgt  de 
samme  Steder,  og  han  havde  mærket  sig  de  pi- 
kante Anekdoter,  Delong  havde  fortalt.  Hvad  der 
særlig   fængslede    Baronessen,    var    Petit   Trianon 

ved  Versailles,  Marie  Antoinettes  Yndlingsopholds- 
sted. 

Her  lyttede  hun  med  spændt  Interesse  til 
Landrés  og  Mignards  Fortællinger  om  den  ulykke- 
lige Dronnings  Hyrdetimer.  Da  Baronessen  hørte, 
at  Hertuginde  Helene  af  Orleans  ogsaa  havde 
fundet  stort  Behag  i  Opholdet  i  Petit  Trianon,  ud- 
brød hun:  :•  Ogsaa  Hertuginden  er  bleven  ramt 
af  Ulykken,  om  her  end  ikke  er  nogen  Sammen- 
ligning mulig.  4 

»Jeg  saa  Hds.  kgl.  Højhed  i  Fjor  ved  Badet  i 
Ems.  En  finere  og  mere  tiltalende  Skikkelse  har 
jeg  ikke  truffet.* 

Lige  forinden  Baronessen  forlod  Paris,  arran- 
gerede  Delong  en  lille  Afskedsfest  for  hende.  Han 
indbød  hende  til  en  Diner,  i  hvilken  foruden 
Frøken  Dreier  et  Par  af  hans  intimeste  Venner 
deltog.  Her  udbragte  Delong  i  varme  Ord  Baro- 
nessens Skaal.  Han  roste  hendes  Intelligens  og 
Skønhedssans  og  beundrede,  at  hun  samtidig  var 
udrustet  med  et  saa  skarpt  Blik  for  Livets  prak- 
tiske Interesser.  Delong  takkede  Kammerherre 
Berling,  fordi  han  gennem  denne  havde  faaet  Lej- 
lighed til  at  stifte  Bekendtskab  med  en  saa  for- 
træffelig Dame.  Geheimelegationsraaden  udtalte 
til  Slutning  sin  Overbevisning  om,  at  Baronessen 
gik  en  ophøjet  Fremtid  i  Møde. 

Baronessen  takkede  hjerteligt  for  Delongs 
Gæstfrihed  og  Forekommenhed  i  enhver  Retning. 
Besøgte  han  Danmark,  gjorde  hun  sikker  Regning 
paa  at  se  ham.     Det  vilde  være  hende  en  ganske 

særlig  Tilfredsstillelse,  om  hun  nogensinde  kunde 
komme  til  at  vise  ham  en  Tjeneste.  Delong  rejste 
sig,  da  hun  ytrede  dette,  og  bukkede  dybt  for 
hende. 

Til  Frøken  Dreier  ytrede  hun,  at  Bekendt- 
skabet med  hende  forhaabentlig  kun  var  Indled- 
ning til  et  stedsevarende  Venskab. 

Et  Par  Dage  efter  forlod  Baronesse  Danner 
Paris  og  vendte  tilbage  til  København. 


V. 

Den  7.  August  1850  naaede  Baronessen  sin  »høje 
Bestemmelse«,  som  Delong  plejede  at  sige: 
paa  denne  Dag  ophøjedes  hun  til  Lehnsgrevinde 
Louise  Danner  og  viedes  i  Frederiksborg  Slots- 
kirke til  Kong  Frederik  den  Syvende  som  hans 
morganatiske  Gemalinde. 

Det  var  den  navnkundige  og  højærværdige 
Biskop  Jakob  Peter  Mynster,  der  foretog  Vielsen. 
Fra  et  Hofstandpunkt  betragtet  var  denne  For- 
bindelse ham  personlig  imod,  men  fra  et  kristeligt 
Synspunkt  billigede  han  den  ganske  og  gav  den 
sin  Velsignelse  i  saa  hjertelige  og  gribende  Ord, 
at  Arveprins  Ferdinand,  der  ene  var  til  Stede  af 
Kongehusets  Medlemmer,  var  dybt  bevæget  og 
fældede  Taarer. 

En  Time  efter  Vielsen  var  der  paa  Slottet  en 
lille  Diner,  hvori  kun  en  udvalgt  Kreds  deltog. 
Af  Navne  skal  her  fremhæves  Hs.  kgl.  Højhed 
Arveprins  Ferdinand,  Premierminister  A.  V.  Moltke 
Bregentved,  Overhofmarskal  Levetzau,  Kabinets- 
sekretær Tillisch,  Generalmajor  Schøller,  Biskop 
Mynster,    Slotsprovst  Galskjøt,    Livlæge  Etatsraad 

Lund  og  Kammerherre  Berling.  Det  høje  Brude- 
pars Skaal  blev  udbragt  af  Grev  Moltke,  der  øn- 
skede at  Forbindelsen  maatte  blive  til  gensidig 
Lykke  og  Velsignelse. 

Kongen  takkede  med  faa  Ord.  »Under  Kampens 
Bulder  og  Kanonernes  Torden  derovre  fra  Slesvig 
havde  han  nu  rejst  sig  en  hjemlig  Arne,  over 
hvilken  han  snarest  muligt  attraaede Fredens  Hygge.« 

I  konfidentielle  Skrivelser  underrettede  Hs. 
Majestæt  de  to  Enkedronninger,  Landgrev  Vilhelm 
og  Prins  Kristian  af  Gliicksborg  om  sit  Ægteskab. 
Der  indløb  formelt  korrekte  Lykønskninger  fra 
dem  alle. 


Kongen  havde  et  Par  Uger  forinden  Brylluppet 
befundet  sig  i  en  Sindsstemning,  der  karakteriseredes 
ved  bratte  Omslag  fra  den  højeste  Glæde  til  det 
dybeste  Mismod.  Budskabet  om  den  danske  Hærs 
Sejr  ved  Isted  havde  først  bragt  ham  til  at  juble. 
Han  havde  sat  sig  til  Fortepianoet  og  spillet  Melo- 
dien til  den  »tapre  Landsoldat«  og  havde  haft  i 
Sinde,  skøndt  det  var  Nat,  at  ride  fra  Frederiks- 
borg over  til  Strandvejen  for  at  bringe  H.  N. 
Clausen,  Minister  uden  Portefeuille,  den  stolte 
Sejrsefterretning.  Men  den  følgende  Dag  var 
Kongen  mørk  og  indesluttet.  Paa  Adjudantens 
Spørgsmaal,  om  Hs.  Majestæt  led  af  et  Ilde- 
befindende, lød  Svaret: 

»Det  piner  mig,  at  Sejren  er  bleven  vunden 
over  min  Stats  egne  Undersaatter.«  Kongen  greb 
en  Guitar,  klimprede  paa  Strengene  Melodien  til 
vSchleswig-Holstein  meerumschlungen<  og  udbrød 
efter  et  Par  Minutters  Tavshed:  >^Tænk  om  Lykken 
vendte  sig,  og  General  Willisen  holdt  sit  Indtog 
i  Skagen  med  fuld  Musik!' 

Hs.  Majestæt  havde  indbudt  Geheimearkivar 
Wegener  til  Frederiksborg  for  at  gøre  ham  en  for- 
trolig Meddelelse. 

»Min  kære  Konferensraad,'<  sagde  Kongen; 
»Du  ved,  at  jeg  har  taget  mig  Kristian  den  Fjerde 
til  Forbillede.  Ligervis  som  han  indgik  et  mor- 
ganatisk  Ægteskab,  agter  jeg  at  gøre  det.  Jeg  lader 
mig  ved  venstre  Haand  vie  til  Baronesse  Danner.« 

Kongen  saa  spørgende  paa  Geheimearkivaren 
ligesom  for  at  høre  en  Meningstilkendegivelse 
af  ham. 

»Deres  Majestæt  kan  visselig  trænge  til  den 
Fred  og  Hygge,  en  Hustru  kan  bringe  i  et  Hjem,* 
sagde  Wegener. 

»Jeg  ønsker,  Wegener,  en  FremstiUing  fra  din 
Haand  af  Kristian  den  Fjerdes  Vielse  til  Kristine 
Munck  her  i  Frederiksborg  Slotskirke.« 


Aftenen  før  Brylluppet  tilbragte  Kongen  i  sin 
Faders  Gemak  i  fortrolig  Samtale  med  Baronessen 

og  Kammerherre  Berling.  Paa  Væggen  hang  et 
Portræt  i  Legemsstørrelse  af  hans  Moder,  Prin- 
sesse Charlotte  Frederikke.  Hs.  Majestæt  bar  sin 
Fez  og  røg  sin  Pibe.  Først  talte  han  om  en  Lyk- 
ønskningsskrivelse,  han  havde  modtaget  fra  Kejser 
Nikolaus  af  Rusland  i  Anledning  af  Sejren  ved 
Isted.  Han  var  stolt  af  denne  Opmærksomhed 
fra  den  mægtige  Selvhersker. 

>Der  er  tre  Løver  iVaabnet,<  sagde  Kongen, 
>og  tre  Mærkedage  fører  jeg  i  mit  Skjold:  Juni- 
grundloven, Fredericiaslaget  og  Istedslaget.  Det 
er  Danmarks  Arv  efter  mig.« 

Kongen  traadte  hen  foran  sin  Moders  Billede 
og  betragtede  det  nøje  i  nogle  Øjeblikke. 

Baronessen  og  BerHng  afventede  med  spændt 
Opmærksomhed  hvad  han  vilde  sige. 

»Hvor  var  hun  smuk  og  intelligent,-'  udbrød 
han,  >og  hvilken  Kunstneraand  boede  der  egentlig 
ikke  i  hende!  Det  vilde  have  glædet  hende,  hvis 
hun  i  dette  Øjeblik  havde  kunnet  se  mig.« 

Kongen  gik  et  Par  Gange  tankefuld  frem  og 
tilbage  paa  Gulvet,  standsede  og  sagde  med  en 
hjertelig  Betoning: 

>Min  Moder  døde;  men  til  al  Lykke  havde 
jeg  allerede  fundet  Jer,  og  I  ydede  mig  Erstatning 
for  Tabet.  Ja,  kære  Berling  1  Du  har  lige  fra  det 
Øjeklik  vi  mødtes,  været  mig  en  trofast  Ven.  — 
Og  Du,  Luise  1  er  den  Dag  i  Dag  den  samme 
ædelttænkende  Kvinde,  som  Du  viste  Dig  at  være 
i  de  smukke  Breve,  Du  i  sin  Tid  sendte  mig  fra 

København,  da  jeg  laa  i  Fredericia.«  Kongen  greb 
hendes  Haand  og  trykkede  den  hjerteligt. 

»Og  som  det  hidtil  har  været,«  svarede  Baro- 
nessen og  fæstede  BHkket  paa  ham,  »saaledes  skal 
det  uforandret  blive.  Hele  min  Stræben  gaar  kun 
ud  paa  at  gøre  Dig  lykkelig,  min  kære  Frederik 
og  høje  Herre!  Jeg  vil  faa  meget  at  kæmpe  imod; 
men  alt  trodser  jeg,  naar  jeg  kun  ved  mig  i  Be- 
siddelse af  Din  Kærlighed.« 

Et  Par  Minutters  Tavshed  fulgte  efter  denne 
Udtalelse.  Kongen  lænede  sig  tilbage  i  Armstolen 
og  holdt  højre  Haand  over  Panden,  som  om  han 
reflekterede.  Pludselig  udbrød  han  i  Latter.  Baro- 
nessen og  Berling   saa  med  Forbavselse  paa  ham. 

»Er  det  ikke  mærkeligt  med  disse  Ungdoms- 
minder fra  Søkadetakademiet!«  ytrede  Kongen,  »de 
dukker  op  i  mig,  uden  at  jeg  kan  forklare  mig, 
hvorfor  netop  de  melder  sig.  Skulde  det  være, 
fordi  jeg  nu  daglig  er  paa  Fisketur  her  i  Søen.« 

»Deres  Majestæt  har  haft  en  morsom  Erin- 
dring?« spurgte  Berling. 

»Jeg  kom  til  at  tænke  paa  en  kostelig  Scene, 
lille  Berling!  det  var,  da  der  blev  leget  Himmel- 
spræt med  Kadet  Bracht;  hvor  fløj  han  højt  til 
Vejrs,  og  sikken  Opsang  Kammeraterne  leverede!« 

Kongen  lo  igen ;  men  med  et  blev  han  alvor- 
lig og  sagde  med  en  mørk  Mine:  »Bracht  var 
min  Barndomsven;  han  døde  ved  Kysten  af  Gui- 
nea; det  var  før,  jeg  lærte  Dig  at  kende,  Louise  !< 

»Deres  Majestæt  kan  fortælle  saa  mange  mor- 
somme Træk  fra  Deres  Sømandsliv,«   sagde  Berling. 

»Sans  comparaison,'«  bemærkede  Baronessen^ 
»kunde  man  kalde  Kongen  en  helbefaren  Matros. « 

Hs.  Majestæt  fandt  for  Øjeblikket  Behag  i  at 
dvæle  ved  Minderne  fra  sin  »Virksomhed  i  Ma- 
rinens Tjeneste*,  som  han  sagde.  Han  gav  der- 
efter paa  en  jovial  Maade  en  Skildring  af  et  af  de 
Søslag,  der  var  bleven  leverede  paa  Lyngby  Sø, 
naar  han  paa  sin  Fødselsdag  havde  Søkadetter 
hos  sig  som  Gratulanter. 


Bryllupsdagen  den  7.  August  1850  oprandt 
altsaa.  Dens  officielle  Del  forløb  saaledes,  som 
tidligere  berørt. 

Eftermiddagen  tilbragte  Kongen  i  fuldstændig 
Stilhed  sammen  med  Baronessen,  nu  Lehnsgrev- 
inde.  De  var  beskæftigede  med  at  skrive  Breve. 
Vejret  var  stille  og  varmt.  Gennem  de  aabne 
Vinduer  i  Kongens  Yndlingsgemak  i  anden  Etage 
betragtede  de  ved  Aftentid  den  klare  Stjernehimmel,, 
der  spejlede  sig  i  Slotssøen. 


VI. 

Mellem  Brylluppet  paa  Frederiksborg  Slot  og 
Festen  paa  Jægerspris  var  syv  Aar  henrundne. 

Grevinden  havde  i  dette  Tidsrum  gjort  mange 
Erfaringer,  men  alligevel  var  hendes  Liv  hengaaet 
ensformigt,  og  ser  man  bort  fra  hendes  daglige 
Omgangskreds:  Kongen,  Berling  og  de  to  Sel- 
rskabsdamer  førte  hun  egentlig  en  ensom  Tilværelse. 
Hun  havde  ingen  officiel  Stilling  eller  Anerken- 
delse, altsaa  eksisterede  hun  egentlig  ikke  for  det 
øvrige  Kongehus  eller  for  det  diplomatiske  Korps. 

Viste  Arveprins  Ferdinand  sig  en  Gang  imellem 
venskabelig  overfor  hende,  var  det,  fordi  han 
glemte  sig  selv  eller  faldt  ud  af  Rollen.  Land- 
grev  Vilhelm  skyede  hende  som  Pesten;  samme 
Følelse  nærede  Enkedronningen  og  Landgrevinden 
overfor  hende;  Prinsesse  Louise  gik  i  saa  Hen- 
seende i  sin  Moders  Fodspor.  Prins  Kristian  var 
altid  Kavaler  overfor  hende,  men  saa  formel  og 
kølig  som  vel  muligt. 

Grevinden  stod  derfor  kun  i  daglig  Forbindelse 
med  den  nævnte  snevre  Kreds,  Det  var  næsten 
en  Begivenhed  paa  Frederiksborg,  Skodsborg  eller 

Jægerspris,  naar  Geheimeraad  Scheele,  Amtmand 
Rotwitt  eller  Oberst  Tscherning  var  Gæst  og  som 
saadan  viste  Grevinden  det  størst  mulige  Hensyn 
og  havde  længere  Samtaler  med  hende  om  person- 
lige Spørgsmaal  eller  svævende  politiske  Konflikter, 
som  netop  for  Øjeblikket  afficerede  Kongen.  Disse 
tre  Herrer  betragtede  Grevinden  som  sine  sande 
Venner. 

Hun  havde  helst  ønsket  at  forblive  i  Hjemmet 
naar  Kongen  foretog  sine  Rejser  omkring  i  Riget; 
men  det  fik  hun  ikke  Tilladelse  til.  Hs.  Majestæt 
vilde  absolut  have  hende  med.  Han  besvarede 
hendes  Indvendinger  med  Forsikringen  om,  at  det 
var  ham  et  Hjerteanliggende.  Det  egentlige  Motiv 
berørte  han  ikke;  men  dette  bestod  i,  at  han  vilde 
ærgre  Kongefamiliens  Medlemmer  og  trodse  Lehns- 
aristokratiet  og  det  højere  Bureaukrati  i  Monarkiets 
forskellige  Dele.  Han  vilde  hævne  sig  for  den 
Abstinens,  disse  Elementer  i  Samfundet  iagttog 
overfor  Grevinden.  Mulig  havde  Hds.  Naade  ikke 
opfyldt  Kongens  Ønske,  hvis  det  ikke  indtrængende 
var  bleven  støttet  af  Livlægen,  Etatsraad  Lund, 
der  aabenhjertigt  sagde  til  Grevinden,  at^  »Hs. 
Majestæt  var  en  lyrisk  Natur,  der  lod  sig  rive 
med  af  Stemningen,  hvorfor  han  kunde  trænge 
til  en  Sordine.« 

Grevinden  ledsagede  da  Kongen  til  Bornholm 
185 1,  og  den  varme  Hyldest,  Befolkningen  bragte 
hende,  overraskede  og  glædede  hende  i  højeste 
Grad.  I  et  af  Festdigtene  var  Kongen  endog 
bleven  forherliget  som  »den  ædle  Grevinde  Danners 

Thorsøe ;   Lehnsgrevinde  Danner.  5 

Mand«.  Hds.  Naade  havde  derfor  frejdigt  begivet 
sig  ud  paa  Jyllandsbesøget  det  følgende  Aar;  men 
her  havde  Modtagelsen  flere  Steder  været  kølig. 
Den  Courtoisie,  Premierminister  Bang  havde  vist 
hende  som  hendes  Balkavaler  i  Aalborg,  for- 
sonede hende  dog  med  visse  bitre  Minder  om 
de  fashionable  Damekredses  Holdning. 

»Deres  Naade  I«  sagde  Etatsraad  Lund,  da 
Grevinden  tilkendegav  sin  Ulyst  til  oftere  at  være 
med  paa  disse  Tournéer,  »De  har  Pligter  mod 
Hs.  Majestæt,  der  maa  og  skal  opfyldes!« 

Derved  blev  det. 

Nu  besluttede  Grevinden  ikke  mere  at  holde 
sig  tilbage;  men  det  var  nu  tilmed  hendes  Agt  at 
optræde  som  Kongens  retmæssige  Hustru. 


Frederik  den  Syvende  holdt  Hof  paa  Frede- 
riksborg  med  Ophold  dels  paa  Skodsborg,  dels 
paa  Jægerspris;  men  København  gæstede  han  kun 
kortvarigt  een  eller  to  Gange  om  Ugen.  Han 
residerede  da  paa  Kristiansborg  Slot.  Han  følte 
sig  ikke  tiltalt  af  Hovedstadens  højere  Bourgeoisi, 
og  i  denne  Følelse  mødtes  hans  Gemalinde  med 
ham. 

Naar  Kongen  om  Formiddagen  havde  kon- 
fereret med  Kabinetssekretæren  og  forhandlet  med 
en    af  Ministrene,    hvad   der  næsten  skete  dagliga 

trak  han  sig  tilbage  til  et  lille  Kabinet,  hvor  han 
tændte  en  Pibe  og  tog  Plads  i  en  Lænestol.  Af 
Aviserne,  der  var  henlagt  paa  Bordet,  læste  han  i 
Reglen  »Berlingske  Tidende«  og  »Flyveposten«. 
Til  hans  yndede  Lekture  hørte  »Skandinavisk 
Folkemagazin«. 

Ved  Frokosten  sammen  med  Grevinden  talte 
han  om,  hvad  han  havde  læst  i  Bladene  eller 
berørte  paa  humoristisk  Vis  Smaatræk  fra  Mandags- 
Audienserne.  Hver  Dag  spillede  han  et  Parti 
Billard  med  Adjudanten.  Om  Eftermiddagen  fore- 
tog han  enten  en  Køre-  eller  Ridetur  i  Omegnen, 
altid  ledsaget  af  Grevinden. 

Hds.  Naade  læste  hver  Dag  nogle  Sider  enten 
i  Mynsters  Betragtninger  eller  i  Provst  Damkiers 
Postille.  Den  Time,  hun  anvendte  dertil,  satte 
hun  særlig  Pris  paa;  thi  da  glemte  hun  alle  bitre 
Minder  og  trak  sig  beroliget  og  forsonet  tilbage  i 
sig  selv  for  at  mødes  med  Evighedens  og  Fredens 
Magt. 

Af  stor  Betydning  for  hende  var  de  Samtaler, 
hun  daglig  førte  med  sine  to  Selskabsdamer,  Frøk- 
nerne Dreier  og  Arntz,  naar  hun  samledes  med 
dem  i  sin  Salon.  De  var  da  alle  tre  beskæftigede 
med  Haandarbejde,  i  Reglen  med  Hækling.  Grev- 
inden søgte  gennem  Konversationen  at  skaffe  sig 
den  størst  mulige  Personalkundskab  og  sætte  sig 
ind  i  Fortidens  sociale  Forhold  i  Københavns  for- 
nemme Kredse.  I  den  Retning  kunde  Frøken 
Dreier  give  hende  mange  pikante  Oplysninger, 
især    om    det   Brunske  Hus  og  om  alle  de  Nota- 

biliteter,  som  mødtes  der.  Og  Grevinden,  der 
var  udrustet  med  en  ypperlig  Hukommelse,  note- 
rede sig  hvert  Træk.  Med  Frøken  Arntz  kon- 
verserede hun  om  Faderens  militære  Liv.  Arntz 
havde  som  Løjtnant  gjort  Tjeneste  ved  andet 
jydske  Infanteriregiment,  for  hvilket  Landgrev  Vil- 
helm af  Hessen  var  Chef,  og  de  Anekdoter  han 
i  sin  Familiekreds  havde  fortalt  om  den  høje 
Herres  pudsige  Ejendommeligheder,  gentog  Datte- 
ren for  Hds.  Naade,  der  stadig  ledsagede  dem  med 
sarkastiske  Bemærkninger.  Var  der  noget  Medlem 
af  Kongehuset,  Grevinden  afskyede,  var  det  nem- 
lig Landgreven. 

Hvad  Hds,  Naade  paa  den  Maade  erfarede, 
forstod  hun  livligt  og  lunefuldt  at  genfortælle  ved 
Taflerne,  naar  der  var  fremmede  til  Stede,  og 
hendes  detaillerede  Viden  blev  da  beundret. 


En  smuk  Sommerdag,  da  det  om  Morgenen 
havde  regnet  efter  en  Uges  Tørke  og  Hede,  spad- 
serede Grevinden  og  Frøken  Dreier  i  Frederiksborg 
Indelukke  for  i  de  mægtige  Træers  Skygge  at 
indaande  Naturens  Friskhed.  Frøken  Arntz  var 
taget  ind  til  København  for  at  lade  sig  fotografere 
i  Wunderlichs  Atelier  paa  Østergade.  Kongen 
var  beskæftiget  med  sine  Fiskeredskaber  i  Lyst- 
huset ved  »røde  Bro«. 

Grevinden  havde  den  foregaaende  Eftermiddag 
haft  en  lang  Konference  med  Kammerherre  Ber- 
ling  i  dennes  Egenskab  af  Intendant  for  Civillisten, 
og  derefter  havde  hun  i  Forening  med  Køkken- 
mester Viale  gennemgaaet  Journalen.  Hds.  Naade 
havde  nemlig  et  udpræget  økonomisk  Talent,  og 
det  kan  ikke  nægtes,  at  hun  tragtede  efter  at 
komme  i  Besiddelse  af  det  størst  mulige  Kvantum 
Mammon. 

Kongen,  der  i  Pengesager  nærmest  hyldede 
Princippet  »laissez  faire  laissez  passer«,  lod  hende 
have  fuldstændig  frie  Hænder.  Hun  var  nøje- 
regnende indtil  de  mindste  Enkeltheder,  og  hvad 
hun  med  sin  høje  Gemals  Samtykke  kunde  lægge 
til  Side  til  sig  selv,  forstod  hun  at  gøre  rentabelt 
ved  at  anbringe  det  i  Værdipapirer  af  forskellig 
Art.  Resultatet  af  Forhandlingerne  med  Berling 
og  Viale  var  bleven,  at  hun  langtfra  følte  sig  til- 
freds, og  hun  havde  derfor  været  i  daarligt  Humør 
og  meget  irritabel.  Men  Morgenen  efter  skiftede 
hun  Sind  og  blev  med  et  livlig  og  spøgefuld. 
Hun  havde  nemlig  faaet  Efterretning  om,  at  hun 
havde  vundet  en  temmelig  betydelig  Sum  i  det 
brunsvigske  Lotteri. 

Frøken  Dreier  havde  i  nogle  Dage  haft  en 
Sag  paa  Hjerte,  i  hvilken  hun  vilde  paakalde  Grev- 
indens Bistand,  men  hidtil  havde  hun  ikke  talt  om 
den.  Nu  under  Spadsereturen  i  Indelukket,  be- 
sluttede hun  at  betro  sig  til  Grevinden,  da  Hds. 
Naade  netop  var  i  en  højst  modtagelig  Stemning. 

»Der  er  en  affaire  de  coeur,  hvorom  jeg  gerne 

vilde  meddele  mig  til  Deres  Naade,  hvis  det  maatte 
konvenere.« 

»Vraiment?  Cela  m'interesse!«  svarede  Grev- 
inden. »Lad  os  tage  Plads  her  paa  Bænken  under 
Lindetræet.« 

»Deres  Naade  mindes  den  unge  Hr.  Pierre 
Landré,  Geheimelegationsraad  Delongs  Adoptivsøn, 
der  var  Deres  Cicerone,  da  de  besøgte  Trianon.^« 

»Ja,  det  gør  jeg  rigtignok!  Det  var  et  smukt 
og  vakkert  ungt  Menneske.  Han  var  kundskabsrig 
og  fortalte  saa  livligt.« 

»Han  har  en  Hjertesorg,«  vedblev  Frøken 
Dreier.  >Han  elsker  en  Komtesse  Saint  Priest, 
hvis  Fader  har  været  fransk  Gesandt  her.  Men 
Greven  modsætter  sig  Forbindelsen  som  en  Mes- 
alliance.« 

»Saint  Priest  var  begejstret  for  Lucile  Grahn!« 
udbrød  Grevinden. 

>Men  her  foreligger  et  Incident,  overfor  hvilket 
Delong  staar  afmægtig,  hvis  han  ikke  kan  gøre 
Regning  paa  Deres  Naades  Protektion.  Han  har 
overdraget  mig  at  paakalde  denne « 

Frøken  Dreier  tav. 

Grevinden,  der  saa  spørgende  paa  hende,  tog 
Ordet:  »Min  Protektion!  Kan  jeg  bevise  Geheime- 
legationsraaden  en  Tjeneste,  vil  intet  være  mig 
kærere.  Jeg  staar  i  Gæld  til  ham  for  den  mageløse 
Elskværdighed  og  Gæstfrihed,  hvormed  han  modtog 
mig  i  Paris.     Hvad  ønsker  han?    Frøken  Dreier!« 

»Hvis  Delong  bliver  ophøjet  i  den  danske 
Friherrestand,    vil   Hovedhindringen    være    fjernet. 

Hvad  Greven  har  nægtet  Generalkonsul  Delong, 
vil  han  ikke  afslaa  Baron  Delong.  Da  vil  tre 
Menneskers  Lykke  være  beseglet.« 

»Jeg  skal  øjeblikkelig  gaa  til  Hs.  Majestæt,« 
svarede  Grevinden  deltagende.  Jeg  skal  opbyde 
hele  min  Indflydelse  for  at  bevæge  Kongen  til  at 
opfylde  Delongs  Ønske,  og  jeg  tvivler  ikke  om, 
at  Hs.  Majestæt  vil  tildele  ham  denne  Naades- 
bevisning.  * 

Endnu  samme  Dag  tog  Kongen  efter  en  For- 
handling med  Grevinden  sin  Resolution. 

Albrecht  Herman  Peter  Gabriel  Delong  blev 
ophøjet  i  den  danske  Friherrestand.  Han  var  nu 
en  fornem  Mand.  Baron  Delongs  Bryst  smykkedes 
nemlig  af  Dannebrogsordenens  Kommandørkors 
og  af  den  franske  Æreslegion.  Og  hertil  kom, 
at  han  var  en  rig  Mand,  der  havde  et  stort  Navn 
i  Paris's  Finanskredse. 

Hs.  Majestæt  meddelte  ham  selv  Udnævnelsen 
i  en  egenhændig  Skrivelse,  der  var  affattet  i  de 
naadigste  Udtryk.  Kongen  takkede  ham  for  hans 
mangeaarige  fortræffelige  Ledelse  af  Konsulatet 
og  for  den  udmærkede  Støtte,  danske  rejsende  i 
Paris  havde  fundet  i  ham. 

Grev  Saint  Priest  gav  nu  gerne  sin  Velsignelse 
til  Forbindelsen  mellem  sin  Datter  og  Pierre 
Landré,  hvem  Delong,  samme  Dag  som  Forlovelsen 
blev  deklareret,  testamenterede  en  betydelig  Sum 
Penge. 

Fra    dette  Tidspunkt  var  Delong    opfyldt   af 

en  levende  Erkendtlighedsfølelse  mod  Grevinden. 
Paa  Hds.  Naades  Fødselsdag  og  Aarsdagen  for 
hendes  Bryllup  indløb  der  altid  varmt  affattede 
Lykønskningsskrivelser  fra  Baronen,  hvis  Tak  et 
enkelt  Aar  ogsaa  fandt  sit  Udtryk  i  Oversendelsen 
af  et  Par  overordenlig  kostbare  Sévres  Vaser. 


VII. 

Geheimeraad  Scheele  og  Baron  Delong  havde^ 
som  man  fra  Festen  paa  Jægerspris  vil  erindre, 
faaet  Kongen  og  Grevindens  Indbydelse  til  at  for- 
blive nogle  Dage  paa  Slottet  som  Gæster. 

Den  Uge,  i  hvilken  disse  to  Herrer  var  til 
Stede,  var  en  sand  Fornøjelse  og  Adspredelse  baade 
for  Hs.  Majestæt  og  Hds.  Naade. 

Hertil  kom,  at  August  Maaned  1857  udmærkede 
sig  ved  overordenlig  Skønhed.  Hele  Maaneden 
igennem  var  der  vel  i  hver  Uge  en  Regn  dag,  paa 
hvilken  det  strømmede  ned;  men  ellers  var  der 
Solskin,  klar  blaa  Himmel  og  en  velgørende  Varme. 
De  store  Skove  i  Hornsherred  med  deres  høje 
Bøge  og  historisk  mærkværdige  Ege,  udfoldede 
hele  deres  Pragt.  Paa  de  bugnende  gule  Korn- 
marker var  Høstarbejdet  i  fuld  Gang.  Kvæget 
græssede  paa  de  frodige  Enge,  og  Fuglene  kvidrede 
i  Frugthavens  Træer  og  Hække.  Det  var  en  nor- 
disk Sommer,  hvortil  man  kun  sjældent  havde 
set  Mage. 

Kong  Frederik  den  Syvende  yndede,  naar 
Vejret  og  Temperaturen  var  af  den  Beskaffenhed,. 

at  kampere  under  aaben  Himmel  i  et  stort  Telt. 
Paa  den  store  Græsplæne  udenfor  den  nordre 
Fløj  af  Jægerspris  Slot  var  der  rejst  et  mægtigt 
Sejldugstelt,  fra  hvis  Top  et  Splitflag  vajede. 

Teltet  var  delt  i  to  Rum,  af  hvilke  det  ene 
var  indrettet  til  Modtagelse  og  Konversation,  medens 
det  andet  var  Sovekabinet.  Møblementet  i  det 
første  bestod  af  et  Mahogni  Skrivebord  med  Armstol, 
en  stor  Sofa,  Rørstole  omkring  et  firkantet  Bord 
og  »Stumtjenere«  til  Cigarer  og  Tobak.  Et  Pibebræt 
var  behængt  med  Merskumspiber  af  forskellig 
Størrelse  med  mere  eller  mindre  pragtfulde  Sølv- 
beslag. I  en  Reol  paa  Skrivebordet  stod  nogle 
Bøger,  mest  af  praktisk  Indhold.  Paa  en  Etagere 
ved  Siden  af  laa  der  Aviser,  hvoriblandt  t  Berlingske 
Tidende«,  »Flyveposten«  og  >•>  Adresseavisen«, 
hvilke  tre  Organer  Kongen  læste  hver  Dag,  men 
kun  flygtigt. 

I  denne  August  kamperede  Hs.  Majestæt 
regelmæssig  i  Teltet,  baade  Dag  og  Nat.  Det  var 
kun,  naar  Maaltiderne,  Modtagelser  og  Regerings- 
forretninger  krævede  det,  at  han  opholdt  sig  i 
selve  Slottet;  men  disse  Dage  indskrænkedes  under 
Landlivet  paa  Jægerspris  til  det  mindst  mulige. 
Kongen  vilde  her  nyde  Tilværelsen  frit  og  uden 
at  være  bunden  af  Etikettens  Former. 

Han  plejede  i  det  Øjemed  at  aflægge  Uniformen, 
hvilken  han  ellers  altid  bar,  og  iføre  sig  en  kort 
grøn  Jægerjakke.  Var  han  i  Teltet,  bar  han  en 
rød  Fez  med  blaa  Dusk,  men  under  aaben  Himmel 
gik  han  med  Tyrolerhat. 


75 

Hver  Formiddag  havde  Kongen  i  Teltet  en 
Samtale  med  Delong. 

»Det  er  mig  ligefrem  en  aandelig Forfriskning 
at  konversere  med  Dem,  Hr.  Baron!« 

»Deres  Majestæts  Udtalelse  smigrer  mig.  Vi 
har  jo  begge  besøgt  Italien,  Spanien  og  Sydfrankrig 
og  har  derfor  Minder  tilfælles,* 

»Jeg  har  overværet  Tyrefægtninger  i  Sevilla. 
Har  De  det?« 

»Nej  men  jeg  har  set  en  saadan  i  Marseille.« 

»Jeg  skal  betro  Dem  noget,  Baron!  Havde 
det  ikke  været  for  min  Stands  Skyld,  var  jeg  i 
Sevilla  sprunget  ned  paa  Arenaen  og  havde  revet 
Klingen  ud  af  Haanden  paa  Espadaen.  Jeg  følte 
hos  mig  selv,  at  jeg  var  en  langt  bedre  Tyrefægter 
end  han.« 

»Deres  Majestæt  har  flere  medfødte  Talenter. 
De  er  jo  ogsaa  ypperlig  inde  i  Navigationen.« 

»Er  det  underligt,  Baron!  Jeg  har  gjort  Togter 
til  Island,  Færøerne  og  Madeira,  og  jeg  har  pløjet 
de  danske  Farvande  med  Skonnerten  »Delfinen«. 
Jo,  jo!  jeg  har  smagt  Daasemad  og  drukket  Dingle- 
vand,  som  Matroserne  siger.«  Kongen  lo,  hængte 
sin  Merskumspibe  op  paa  Pibebrættet  og  tog  en 
frisk  ned. 

sønsker  De  en  Cigar,  Baron?«  Delong  rejste 
sig  og  bukkede. 

»Vil  De  behage  at  tage  Dem  en  af  Kassen 
der  paa  Etageren.  Det  er  Havannacigarer  fra 
Plockross.     Der  staar  Fyr  stikker  ved  Siden  af.« 

Medens  Delong  tændte  Cigaren,  kom  en  Lakaj 

og  rakte  Kongen  et  Brev  paa  en  Sølvbakke.  Hs. 
Majestæt  aabnede  det. 

»Det  er  fra  min  Konsejlpræsident,  Hall, <  sagde 
Kongen  ved  sig  selv.  »Han  udbeder  sig  en  Orlov 
paa  en  halv  Snes  Dage,  da  han  har  i  Sinde  at 
besøge  Iselingen  og  Herlufsholm.  Forinden  ønsker 
han  en  Audiens  her  paa  Jægerspris.«  Kongen 
rejste  sig  og  lagde  Brevet  ned  i  en  af  Skrivebordets 
Skuffer. 

»Har  De  personlig  hilst  paa  Hall?«  spurgte 
han  Delong. 

»Jeg  gjorde  Hs.  Ekscellence  min  Opvartning 
efter  at  jeg  havde  haft  Audiens  hos  Udenrigs- 
minister Michelsen.« 

»Hall  er  en  fortræffelig  Statsmand.  Han  er 
et  Mæglertalent  af  første  Rang.  Jeg  maa  give 
Departementschef  Monrad  Ret,  naar  han  betegner 
Hall  som  Ministeriets  Kit.  Jeg  kunde  fristes  til 
at  kalde  Andræ  dets  Sprængstof.« 

Kongen  smilte.  Han  morede  sig  over  sin 
egen  Vittighed. 

>Hs.  Ekscellence  Udenrigsministeren  tiltalte 
mig  meget,  -  bemærkede  Delong.  »Han  gør  Ind- 
tryk af  at  være  en  aaben  Sømandsnatur.  Jeg  har 
en  Gang  været  sammen  med  ham  i  Brest.« 

>Han  har  skrevet  en  udmærket  Lærebog  i 
Søartilleriets  Anvendelse,«  ytrede  Kongen.  »Den 
staar  der,«  han  pegede  paa  Bogen,  »Jeg  stiftede 
nøjere  Bekendtskab  med  den,  da  jeg  var  Eskadre- 
chef  < 

»Har  Deres  Majestæt  kommanderet  en  Eskadre?« 

'Detvari84i.  Jeg  tror  nok,  at  Bornholmerne 
anerkendte,  at  den  Manøvre,  jeg  foretog  udfor 
Dueodde,  var  ledet  med  sikker  Haand.  Men  lad 
os  gaa  en  Tur  i  Slotshegnet,  Hr.  Baron!  Saa 
skal  jeg  fortælle  Dem  om  en  Grindefangst  ved  Fær- 
øerne, hvori  jeg  deltog  for  en  halv  Snes  Aar  siden.« 

Kongen  satte  Tyrolerhatten  paa.  Han  spad- 
serede sammen  med  Delong  ud  ad  Julianehøj  til. 
En  Lakaj  fulgte  i  nogen  Afstand. 

Da  de  kom  til  Højen,  tog  de  Plads  paa  dens 
Top  og  betragtede  det  omliggende  Landskab,  som 
Delong  fandt  havde  Lighed  med  en  Egn  i  Nor- 
mandiet. 

Kongen  lod  Lakajen  vise  ham  Jættestuen, 
medens  han  selv  fremtog  en  Kikkert  og  rettede 
den  mod  et  Par  Skibe,  der  for  fulde  Sejl  stod  ind 
i  Isefjorden. 


Geheimeraad  Scheeles  Ophold  paa  Jægerspris 
var,  som  berørt,  en  Adspredelse  for  Grevinden  og 
hendes  to  Damer,  Frøknerne  Dreier  og  Arntz. 

Hs.  Ekscellence  var  nu  en  Mand  paa  lidt  over 
Tresindstyve  Aar,  men  han  gjorde  Indtryk  af  at 
være  ti  Aar  yngre.  Hans  Holdning  var  rank, 
Gangen  hurtig  og  elastisk,  Øjnene  var  spillende 
og  livlige,  og  Fysiognomiet  havde  et  mandigt  og 
ret  smukt  Præg.     I  sin  Klædedragt  var  han  altid 

elegant.  I  disse  Dage  paa  Jægerspris,  der  anvendtes 
til  Nøddeture  og  Udflugter  i  Omegnen,  saa  man 
ham  om  Formiddagen  i  en  lysegraa  Habit.  Om 
Eftermiddagen  bar  han  sort  Kjole,  med  et  Ordens- 
baand  i  Knaphullet. 

Han  red  hver  Dag  ud  med  Hds.  Naade  og 
de  to  Damer.  Besøget  galdt  et  Par  Gange  de 
gamle  Egetræer  i  Nordskoven;  men  Turene  strakte 
sig  ogsaa  Syd  paa  og  naaede  til  Skibby  Præste- 
gaard,  hvor  Grevinden  havde  nærmere  Bekendt- 
skab til  Præsten  og  dennes  Hustru.  Steg  Her- 
skabet i  Skoven  eller  ved  smukke  Udsigtspunkter 
af  Hestene,  passedes  disse  imidlertid  af  en  med- 
følgende Rideknægt,  der  fik  Bistand  enten  fra  en 
Skovløber  eller  den  nærmest  liggende  Forpagter- 
gaard. 

Under  disse  Rideture  udfoldede  Scheele  den 
Elskværdighed,  hvoraf  han  var  i  Besiddelse  over- 
for Damer.  Han  var  Holstener  og  Kielerstudent 
og  havde  i  sin  Ungdom  besøgt  Universitetet  i 
Gottingen.  Fra  den  Tid,  da  han  levede  sammen 
med  det  tyske  Burschenschaft,  kunde  han  fortælle 
en  Mængde  morsomme  Historier,  og  han  gjorde 
det  med  et  Humør,  et  Liv  og  en  Anskuelighed, 
der  hvert  Øjeblik  vakte  Damernes  Latter. 

Hs.  Ekscellence  havde  dernæst  passeret  Embeds- 
hierarkiets Stige  ligefra  dens  laveste  til  dens  højeste 
Trin,  og  han  havde  derfor  bevæget  sig  i  forskel- 
lige fine  og  fornemme  Cirkler.  Han  havde  staaet 
i  personlig  Forbindelse  med  flere  af  det  slesvig- 
holstenske Ridderskabs  Medlemmer  og  kunde  give 


79 

en  Karakteristik  saavel  af  disse  som  af  deres  Fruer 
og  Frøken  Døtre.  Scheele  kunde  kopiere  Mændene 
fortræffeligt.  Med  slaaende  Virkning  efterlignede 
han  Baron  Scheel  Plessen  og  Grev  Reventlow 
Jersbeck  som  Talere  i  Rigsraadet. 

Da  Grevinden  hørte  det,  udbrød  hun:  »Var 
Deres  Ekscellence  ikke  bleven  Geheimestatsminister,, 
burde  De  have  været  Skuespiller.« 

»Deres  Naades  Udtalelse  smigrer  mig.  Paa 
det  Omraade  er  De  en  Autoritet. «  Scheele  ytrede 
disse  Ord  med  en  ironisk  Mine. 

»I  Hs.  Majestæts  Statsraad  har  der  kun  siddet 
et  eneste  Medlem  med  større  mimisk  Talent  end 
Deres,«  sagde  Grevinden. 

»Mener  Deres  Naade  Monrad?« 

»Han  kan  ganske  vist  forstille  sig.  Nej,  jeg 
mener  Andræ,  men  han  har  jo  ogsaa  haft  Etats- 
raadinde  Heiberg  til  Instruktrice.  * 

»Jeg  indrømmer,  at  Andræ  har  betydelige 
dramatiske  Anlæg,  Deres  Naade.  Hans  Komik  er 
i  Slægtskab  med  Phisters,  der  er  et  Stænk  Moliére 
i  den.< 

»Deres  Ekscellence  aner  næppe,  at  jeg  for 
mange  Aar  tilbage  har  set  Dem  spille  Holofernes 
i  Holbergs  Ulysses  von  Ithacia,  ved  en  Studenter- 
forestilling i  Kiel,«  sagde  Frøken  Dreier. 

»Virkelig,  Frøken.  Det  er  et  af  mine  mor- 
somste Ungdomsminder. « 

»Jeg  har  været  til  Stede  i  et  Selskab  hos 
Oberst  Kauffmann  i  Rendsborg,  hvor  Ekscellencen 
til  Fruens  Akkompagnement  sang  Schillers  Arie: 

»Der Pabst  lebt  herrlich  in  derWelt«.    De  rev  os 
alle  hen  til  Latter,«  ytrede  Frøken  Amtz. 

>Saaledes  har  jeg  jo  ageret  for  begge  Damerne. 
For  Deres  Naade  har  jeg  derimod  ikke  præsenteret 
mig  paa  Thalias  Brædder.« 

»Nej,  Ekscellence,  men  paa  Livets  Scene,  i 
diplomatiske  Optrin,  der  har  De  spillet  Deres 
Rolle  ypperligt.  De  vil  erindre,  at  der  er  noget, 
vi  skal  forhandle  om,«  tilføjede  Grevinden  med 
særlig  Betoning. 

Om  Eftermiddagen  efter  Taflet  modtog  Grev- 
inden Geheimeraad  Scheele  i  sit  Kabinet  i  Slottets 
østre  Fløj. 

Da  han  efter  hendes  Opfordring  havde  taget 
Plads,  satte  hun  sig  selv  ved  sit  Skrivebord. 

»De  ved,  Geheimeraad,  at  et  Besøg  ved  det 
kejserlige  Hof  i  Paris  i  Forening  med  Kongen  er 
mit  højeste  Ønske.« 

»Desværre  førte  de  Underhandlinger  om  denne 
Sag,  jeg  ifjor  indledede  som  Udenrigsminister,  ikke 
til  Maalet.'j 

»Det  var  fordi  Gesandten,  Grev  Moltke,  ikke 
tog  sig  af  den  med  virkelig  Interesse.  Ja,  han 
var  ligefrem  lad.  Det  havde  vi  ikke  ventet  af 
Moltke,  der  dog  i  sin  Tid  var  Hs.  Majestæts  Hof- 
marskal og  havde  modtaget  flere  Venskabsbeviser 
af  ham.* 

*  Moltke  kunde  have  behandlet  Spørgsmaalet 
med  langt  mere  Energi  overfor  Udenrigsministeren, 
Grev  Walewski.      Det    sagde    Kongen    ogsaa    til 


Gesandten,  da  denne  ifjor  Efteraar  havde  Audiens. 
Moltke  følte  sig  krænket  og  tog  sin  Afsked.* 

»Nu  maa  vi  gøre  et  nyt  Forsøg,«  sagde  Grev- 
inden. »Hans  Eftermand,  Baron  Dirckinck  Holm- 
feld,  vil  sikkert  være  heldigere;  han  har  mere 
diplomatisk  Volubilitet.« 

Deres  Naade  tillægger  et  saadant  Besøg  stor 
Betydning  for  Dem  selv.« 

»En  Modtagelse  ved  det  franske  Hof  er  mig 
af  største  Vigtighed.  Derved  faar  jeg  saa  at  sige 
europæisk  Konsekration.  Desuden  mener  Kongen, 
at  hans  personlige  Nærværelse  i  Paris  vil  kunne 
gavne  Danmark  under  dets  Strid  med  Tyskland.« 

»Hvad  vil  Deres  Naade,  at  jeg  nu  skal  gøre?« 

;' Gennem  Kongen  ved  jeg,  Geheimeraad 
Scheele,  at  De  med  det  første  rejser  til  Paris  for  at 
aflægge  Deres  Søn,  Legationssekretæren,  en  Visit. « 

»Ja,  min  Søn  har  været  syg,  og  jeg  vil  inder- 
lig gerne  se  ham.« 

»Men  under  Deres  Ophold  i  Paris  vil  De  efter 
min  Anmodning  nok  inspirere  Deres  Søn  og  Dir- 
ckinck Holmfeld  saaledes,  at  de  med  Vigeur  ar- 
bejder for  at  jeg  kan  faa  mit  Ønske  opfyldt.« 

>  Deres  Naade  maa  være  overbevist  om,  at 
jeg  i  den  Retning  vil  gøre  mit  Bedste.« 

>Jeg  nærer  ikke  mindste  Tvivl  i  saa  Henseende, 
Gehejmeraad.  Hs.  Majestæt  vil  vide  at  paaskønne 
denne  nye  Venskabstjeneste  fra  Deres  Side.« 

Den  følgende  Formiddag  ankom  Konsejlpræ- 
sident  Hall  til  Jægerspris.  Han  havde  en  Konfe- 
rence med  Kongen  i  dennes  Arbejdsværelse.    Der- 

Thorsøe:   Lehnsgrevinde  Danner.  6 

efter  begav  han  sig  til  Grevinden  blot  for  at  hilse 
paa  hende.  Men  han  traf  hende  ikke  og  lagde 
derfor  sit  Visitkort.  Hds.  Naade  var  paa  Udflugt 
med  sine  to  Damer.  Scheele  var  i  sit  Kabinet 
beskæftiget  med  sin  private  Korrespondance.  — 

Gennem  en  Lakaj  kaldte  Kongen  en  Time 
senere  Scheele  til  sig.  Geheimeraaden  fandt  ved 
sin  Indtræden  Hs.  Majestæt  i  en  mørk  Sindsstemning. 
Han  stod  tavs  og  spændt  paa,  hvad  Kongen 
vilde  sige. 

Efter  at  Kongen  havde  sat  sig  i  en  Lænestol 
og  indbudt  Scheele  til  ogsaa  at  tage  Sæde,  udbrød 
han:  )Jeg  er  i  daarligt  Humør  og  nær  ved  at 
være  ked  af  det  Hele.< 

»Hvad  er  det,  der  trykker  Deres  Majestæts 
Sind,  om  jeg  maa  være  saa  dristig  at  spørge.?« 

»Jeg  vil  have  Fred  med  mine  Holstenere,  men 
skal  Ridderskabet  derovre  vindes  for  en  virkelig 
Tilslutning  til  mit  Rige,  maa  vi  enten  have  et  af 
dets  Medlemmer  eller  en  indfødt  Holstener,  til 
hvem  det  har  Tillid,  til  Minister  for  Holsten.« 

>I  den  Betragtning  har  Deres  Majestæt  fuld- 
stændig Ret.  Men  hvorfor  bringes  denne  Sag  paa 
Bane  overfor  mig?« 

»Fordi  Du,  Scheele,  skal  skaffe  mig  en  saa- 
dan  Minister!« 

Dette  pludselige  Hverv  gjorde  et  saa  stærkt 
Indtryk  paa  Gehejmeraaden,  at  han  blev  urolig  og 
uvilkaarlig  rejste  sig.  »Da  jeg  under  Ministerkrisen 
i  Foraaret  tilbød  Administratoren  for  Rantzau,  Grev 

Adolf  Moltke  den  holstenske  Portefeuille,  afslog 
han  den  jo,-^^  sagde  Scheele  febrilsk. 

»Rolig,  min  kære  Geheimeraad,  rolig,«  sagde 
Kongen.  »Moltke  var  ikke  den  rette  Mand,  men 
jeg  har  fundet  ham.< 

»Deres  Majestæt  mener?« 

»Gesandten  i  Frankfurt,  Kammerherre  Biilow. 
Naar  Du  rejser  til  Paris,  lægger  Du  Vejen  over 
Frankfurt.  Du  faar  et  Brev  med  fra  mig,  hvori 
jeg  tilbyder  ham  den  holstenske  Portefeuille.« 

»Men  Deres  Majestæt  talte  jo  tidligere  om,  at 
De  vilde  have  Biilow  i  Frankfurt  til  Udenrigs- 
minister, og  jeg  tilbød  jo  netop  at  forhandle  med 
ham  derom!« 

»Til  Udenrigsminister?«  gentog  Kongen  spør- 
gende. »Gjorde  jeg  det?  Ja,  det  var  under  Situa- 
tionen den  Gang,  men  nu  har  jeg  taget  en  anden 
Beslutning.« 

»Har  Deres  Majestæt  drøftet  denne  Sag  med 
Konsejlpræsident  Hall?« 

Jeg  har  flygtigt  berørt  den,  da  vi  fiskede 
sammen  i  Søen  ved  Frederiksborg.  Men  for  Hol- 
stens Vedkommende  behøver  jeg  ikke  at  forhandle 
med  Hall.  Fællesforfatningen  er  sat  ud  af  Kraft 
for  dette  Hertugdømme  og  jeg  er  dets  souveræne 
Hertug.  Som  saadan  gør  jeg  hvad  jeg  vil,  og  ind- 
henter kun  de  Raad,  jeg  ønsker.« 

Scheele  bukkede.  »Jeg  opfylder  Deres  Maje- 
stæts Befaling   og  overbringer  Brevet  til  Biilow.« 

»Og  Du  sætter  hele  din  Indflydelse  ind  paa 
at  bevæge  ham  til  at  overtage  Portefeuillen.« 


84 

Scheele  bukkede  atter.  »Tak,<  sagde  Kongen, 
»Du  er  min  sande  Ven.«  Han  rakte  ham  Haanden 
og  trykkede  hans.  »Nu  sætter  jeg  mig  til  at  skrive 
Brevet.  Imidlertid  vil  det  nok  more  Dig  at  se  en 
arabisk  Hingst  som  er  kommen  i  Morges.  Anders 
Petersen  har  Ordre  til  at  præsentere  den  for  Dig.« 

Hermed  var  Audiensen  til  Ende. 

Ved  Taflet  var  Kongen  i  en  oprømt  Stemning. 

Attachéen  ved  Gesandtskabet  i  London,  Grev 
Kristian  Moltke,  var  til  Stede.  Han  gav  Hs.  Maje- 
stæt en  kort  og  livlig  Skildring  af  det  Besøg,  som 
Napoleon  den  Tredie  og  Kejserinde  Eugenie  havde 
aflagt  Dronning  Viktoria  i  Osborne  paa  Øen  Wight. 

I  Taflet  deltog  ogsaa  den  svensk-norske  Ge- 
sandt i  København,  Kontreadmiral  Virgin,  og  Lands- 
høvdingen  i  Malmø,  Oberstløjtnant  Samuel  Troil. 

Aftenen  tilbragtes  i  Havesalen,  hvor  der  for- 
uden Scheele,  Baron  Delong,  Admiral  Virgin,  Oberst- 
løjtnant Troil  og  Attaché  Moltke  var  nogle  faa 
Indbudte  samlede.  Blandt  disse  Pastor  Storck  og 
Frue  fra  Skibby.  Temperaturen  var  lummer; 
Døren  ud  til  Parken  stod  aaben. 

Selskabet  fik  en  kunstnerisk  Nydelse  af  første 
Rang.  Violoncellisten  Kellermann  gav  nemlig  en 
lille  Koncert.  Han  henrev  Tilhørerne  ved  sin 
skønne,  følelsesfulde  Tone.  Kongen  tilklappede 
ham  stærkt  Bifald  for  hans  karakteristiske  Udførelse 
af  Karnevalet  i  Venedig  med  Variationer. 

Hs.  Majestæt  konverserede  livligt  med  Admiral 
Virgin. 

>Hver  Gang   jeg    ser  Dem,«    sagde   Kongen, 

»kommer  jeg  til  at  tænke  paa  den  Verdensomsejling, 
De  foretog  med  Fregatten  >Eugenie (i  for  nogle  Aar 
siden.  Deres  Sejlads,  Hr.  Admiral,  gennem  Magel- 
haens  Strædet  var  beundringsværdig.  De  maa  vide, 
at  jeg  som  gammel  Sømand  forstaar  mig  paa  det.« 

»Paa  Madeira  kunde  den  kommanderende 
General  tydelig  huske  Deres  Majestæts  Ophold 
som  Kronprins  der  for  fem  Aar  siden.« 

>Jeg  var  der  med  Fregatten  Gefion.  Det  var 
interessante  Dage.  Jeg  glemmer  ikke  Guvernøren 
i  Funchal.  Han  sagde,  at  Danmark  og  Portugal 
jo  egentlig  var  i  Familie  med  hinanden  siden 
Dronning  Bengærds  Tid.«     Kongen  lo  hjerteligt. 

Grevinden  underholdt  sig  med  Oberstløjtnant 
Troil  om  Kong  Karl  XIV  Johan,  til  hvem  hun 
havde  et  Kendskab,  som  forbavsede  Landshøvdingen. 

»Man  skulde  tro,  at  Deres  Naade  havde  stu- 
deret Kongens  Historie.« 

>Det  har  jeg  ikke,  Hr.  Oberst,  men  min  Ge- 
mal har  i  sit  Eje  en  Brevveksling  mellem  hans 
Fader  og  Karl  Johan.  Det  var  i  Aaret  1814,  de 
stod  den  Gang  som  Fjender  overfor  hinanden. 
Denne  Korrespondence  gav  mig  Interesse  for  Kron- 
prins Karl  Johan.  Min  Gemal  forærede  mig 
Geijers  Mindeskrift  om  ham,  og  det  har  jeg  læst.« 

Pastorinde  Storck  var  en  velset  Gæst  hos 
Grevinden.  Baade  hun  og  hendes  Selskabsdamer 
fandt  megen  Behag  i  hendes  Konversation.  Hun 
var  Datter  af  Kristian  den  Ottendes  Lærer,  Lektor 
Holten,  og  fra  ham  havde  hun  mange  Fortællinger 
om  Arveprins  Frederiks  Ophold  paa  Sorgenfri  og 

hans  Færden  i  Lyngby  og  Omegn.  Hun  dvælede 
ogsaa  ved  Prins  Kristians  Ungdom  og  skildrede, 
hvorledes  han  samlede  Insekter. 

Pastorinden  fortalte  disse  gamle  Minder  paa 
en  saa  simpel,  naturlig  og  hjertelig  Maade,  at  Grev- 
inden stundom  blev  ganske  betagen  af  denne  histo- 
riske Duft  fra  Fortiden. 

>  Slige  Træk  fra  min  afdøde  Svigerfaders  Ung- 
dom har  altid  en  egen  Charme  for  mig.«  plejede 
Hds.  Naade  at  udbryde. 


VIII. 

Til  Grevinde  Danners  daglige  Beskæftigelse  hørte 
Syning  og  Brodering  I  begge  Retninger  havde 
hun  bragt  det  vidt;  hendes  Haandarbejde  vidnede 
om  Smag  og  Akkuratesse.  Disse  Egenskaber  præ- 
gede hele  hendes  huslige  Færd.  I  hendes  Salon 
og  Kabinet,  i  ethvert  Værelse,  hun  havde  i  Brug, 
herskede  en  Properhed,  en  Orden  og  en  Symetri 
i  Møblernes  Opstilling,  der  vidnede  om  Skønheds- 
sans og  Følelse  for  Hygge.  Den  Indtrædende, 
hvem  det  end  var,  maatte  altid  befinde  sig  vel  i 
de  Stuer,  hvori  hun  færdedes,  hvori  hun  gav  Audi- 
ens eller  modtog  Besøg.  Foruden  de  nævnte  Be- 
skæftigelser optog  Læsning  en  Del  af  hendes  Dag. 
Hun  læste  daglig  et  Afsnit  i  Mynsters  Betragt- 
ninger og  fandt  ligeledes  Opbyggelse  i  den  af 
Provst  Damkier  udgivne  »EvangeHske  Postille«, 
der  indeholdt  Prædikener  af  forskellige  Præster. 
Blandt  Digterværker  var  Ingemann's  historiske  Ro- 
maner, H.  C.  Andersen's  Eventyr  og  Øhlenschlæ- 
ger's  Sankt  Hansaften  Spil,  Aladdin  og  Helge  dem, 
der  særlig  tiltalte  hende.  Ingemann's  Morgen-  og 
Aftensange  lyttede  hun  med  Andagt  til,  naar  Frøken 


Arntz,  hvad  der  skete  daglig,  sang  dem  med  Forte- 
piano-Akkompagnement. Under  Opholdet  paa 
Jægerspris  hørte  hun  gerne  Pastor  Storck  i  Skibby 
Kirke.  Men  Konfessionarius,  Dr.  theol.  Tryde 
kom  ogsaa  ud  og  holdt  Kabinetsprædiken  for  Kongen 
og  hende. 

Grevinden  læste  de  samme  Aviser  som  Kongen, 
nemlig  »Berlingske  Tidende«  og  > Flyveposten <^, 
men  hun  holdt  dog  ogsaa  »Dagbladet«,  hvori  det 
dannede  Bourgeoissi's  Opposition  mod  hende  kom 
til  Orde.  Hun  noterede  sig  ethvert  Angreb,  hver 
spydig  Bemærkning  og  hvert  Naalestik  og  bevarede 
det  i  sin  stærke  Hukommelse.  Hun  fandt  Behag 
i  Læsningen  af  det  illustrerede  Ugeblad  »Skandi- 
navisk Magazin«.  Men  der  gik  ingen  Dag,  uden 
at  hun  mindst  en  Time  øvede  sig  i  fransk,  engelsk 
og  tysk  Konversation.  Da  hun  var  en  ung,  fattig 
Pige  havde  den  velstaaende  Bogtrykker  og  Blad- 
udgiver Berling  med  Interesse  taget  sig  af  hende 
og  betalt  hendes  Undervisning  i  de  nævnte  Sprog 
hos  den  bekendte  københavnske  Sproglærer  Fride- 
rich  Bresemann.  I  Fransk  havde  hun  faaet  prak- 
tisk Øvelse  under  sit  tidligere  nævnte  Ophold  i 
Paris,  og  denne  vedligeholdt  hun,  idet  hun  stadig 
parlerede  med  Frøken  Dreier.  Med  Frøken  Arntz 
konverserede  hun  hyppig  paa  Tysk,  men  dette 
Sprog  havde  hun  som  en  Følge  af  Danmarks  For- 
bindelse med  de  tyske  Hertugdømmer  jævnlig 
Lejlighed  til  at  tale.  Grevinden  var  dygtig  i  En- 
gelsk; thi  hun  læste  hyppigt  Charles  Dicken's 
Fortællinger    og  Noveller  i   Originalsproget.      Da 

hun  havde  komisk  Sans,  gjorde  de  ved  deres 
Humør  et  forfriskende  Indtryk  paa  hende,  men 
hun  fandt,  at  den  humoristiske  Virkning  netop  var 
stærkest  gennem  den  engelske  Original.  Særlig 
perfekt  i  Engelsk  var  Grevinden,  naar  det  drejede 
sig  om  Hortikultur,  og  det  kom  deraf,  at  hun 
yndede  at  underholde  sig  med  Slotsgartneren,  Forst- 
raad  Teisner,  der  længe  havde  været  i  England,. 
om  den  engelske  Havekultur  og  dens  Ejendomme- 
ligheder i  Sammenligning  med  den  franske. 

Hver  Formiddag  og  Eftermiddag  plejede  Grev- 
inden at  gaa  en  Tur  i  Parken  med  Kongen,  naar 
Ægteparret  da  ikke,  hvad  der  ofte  skete,  foretrak 
at  ride  eller  køre  til  Nordskoven  eller  til  et  smukt 
Udsigtspunkt  ved  Roskildefjord  eller  Issef jord.  Paa 
slige  Udflugter  morede  det  Kongen  at  tale  med 
Bønderne,  han  satte  særlig  Pris  paa  at  faa  sig  en 
Passiar  med  en  Skovløber.  I  disse  Samtaler  fik 
Kongen  Motiver  til  de  Krøniker,  hvormed  han 
under  de  store  Jagter  diverterede  det  indbudte 
Selskab.  Grevinden  benyttede  Lejhgheden  til  hos 
Bønderkonerne  at  erkyndige  om  der  fandtes  antike 
Smykker  eller  Kunstgenstande  paa  Egnen.  Slige 
lod  hun  da  opkøbe  for  en  billig  Pris  gennem  Liv- 
kusken, Anders  Petersen.  Om  Aftenen  var  det 
en  fast  Regel  under  almindelige  Forhold,  at  Grev- 
inden underholdt  sig  et  Par  Timer  med  Kongen. 
Enten  sad  hun  hos  ham  i  Teltet  eller  i  hans 
Arbejdskabinet.  Mens  han  røg  sin  Pibe,  siddende 
i  Sofahjørnet  med  Fez'en  paa  Hovedet,  havde  hun 
sin  Plads  i  en  Lænestol  lige  overfor  ham.     Sam- 

talens  Æmne  var  Dagens  Begivenheder  og  den 
indløbne  Korrespondance;  men  mest  drejede  det 
sig  dog  om  personlige  Forhold  enten  i  Kongehuset 
•eller  blandt  Ministeriets  Medlemmer.  Grevinden 
havde  under  disse  Samtaler  i  Aftentimerne  den 
heldigste  Indflydelse  paa  Kongen.  Var  han  mørk 
i  Sindet,  fordi  han  havde  haft  en  eller  anden  hlle 
Fortrædelighed,  forstod  hun  at  forjage  Skyggerne. 
Saa  han  sort  paa  Tilværelsen,  var  hun  i  Stand  til 
at  bibringe  ham  et  lysere  Blik  paa  Livet.  Og 
hun  bestræbte  sig  ikke  blot  for  at  holde  Kongen 
i  aandelig  Ligevægt,  men  hun  gavnede  ham  ogsaa 
fysisk  ved  at  holde  diætetiske  Foredrag  for  ham 
paa  en  humoristisk  Maade  og  faa  ham  til  praktisk 
at  bøje  sig  for  Reglerne.  *Med  en  kvindelig  Snor 
tæmmede  hun  Løvens  Lidenskab,«  som  Kammer- 
herre Berregaard  sagde. 

I  et  Par  Eftermiddagstimer  to  Gange  om  Ugen 
var  Grevinden  sysselsat  med  finansielle  Spørgsmaal 
og  økonomiske  Regninger,  og  denne  Side  af  sin 
Tilværelse  lagde  hun  den  største  Vægt  paa,  om 
det  tilsyneladende  ikke  mærkedes  officielt.  For 
Verdens  Øjne  sejlede  hun  under  Ideens  Banner,  men 
i  Virkeligheden  satte  hun  Mammon  højest  her  i 
Livet,  og  derfor  gik  hendes  Higen  og  Tragten, 
men  stadig  i  det  skjulte,  ud  paa  at  samle  saa  meget 
som  muligt  af  det  Liggendefæ,  Møl  og  Rust  kan 
fortære.  Denne  Egenskab  havde  Grevinde  Danner 
tilfælles  med  saa  mange  af  dem,  der  ellers  kaldes 
de  Udvalgte  i  Aandens  Verden.  Hun  var  en  fra 
-de   brede  Samfundslag  opstegen   Roturier,    men  i 

det  Punkt  tænkte  og  følte  hun  i  Harmoni  med 
saa  mangen  kongelig  eller  aristokratisk  Personlighed. 
Hun  forstod  dog  at  skjule  det,  naar  hun  færdedes 
paa  Hoffets  og  Offenlighedens  Arena. 

I  de  nævnte  Eftermiddagstimer  konfererede 
Grevinden  i  sit  Arbejdskabinet,  der  da  var  saa  at 
sige  hermetisk  aflukket  for  alle  Uvedkommende, 
med  Økonomi-Inspektionens  Chef  og  med  Økonomi- 
betjentene. Hun  havde  meget  indgaaende  Sam- 
taler med  Økonomiforvalteren,  Køkkenmesteren, 
Mundkokken,  Køkkenskriveren  og  Vinkyperen,  der 
mødte  efter  forudgaaende  Tilsigelse,  der  indtraf 
i  sidste  Øjeblik  saaledes,  at  de  ikke  forinden  kunde 
komme  til  at  konferere  med  hverandre.  Hver 
medbragte  sin  Protokol  eller  Regnskabsbog,  som 
Grevinden  da  modtog  og  gennemgik,  hvorefter  hun 
da  beholdt  den  til  den  følgende  Morgen.  Hds. 
Naade  holdt  et  moralsk-økonomisk  Foredrag  for 
enhver  af  Personalet,  indskærpede  ikke  blot  det 
fortjenstlige  ved  Besparelser,  men  ogsaa  det  patrio- 
tiske, thi  derved  fik  Civillisten  Raad  til  at  ofre 
mere  paa  Invaliderne  fra  de  slesvigske  Felttog. 
I  de  projekterede  Udgiftsbudgetter  i  Anledning  af 
forestaaende  Hoffester,  strøg  hun  enhver  Post,  som 
nogenlunde  kunde  undværes,  og  det  saaledes  spa- 
rede Beløb  gik  i  hendes  egen  Chatolkasse.  Ved 
Nattetid  saas  der  Lys  i  Grevindens  Soveværelse: 
her  sad  hun  i  Stilheden  og  gennemgik  Regnskaberne, 
Indtægts-  og  Udgiftssiden,  med  den  største  Nøjag- 
tighed, idet  hun  regnede  Opgørelserne  efter.  I  en 
Notebog,  hun  havde  liggende  ved  sin  Side,  gjorde 

hun  af  og  til  en  Optegnelse.  Grevinden  vidste 
paa  en  Prik,  hvad  Fadeburene  og  Kælderen  ifølge 
Bøgerne  skulde  indeholde;  hun  kendte  Tallet  paa 
Skinker,  røgede  Lax  og  Bouteiller  af  de  forskellige 
Arter  Vin;  selv  den  ubetydeligste  Enkelthed  var 
ikke  undgaaet  hendes  økonomiske  Falkeblik.  Per- 
sonalet fik  det  hyppigt  at  føle.  En  Dag,  naar  man 
mindst  ventede  det,  fik  hun  i  Sinde  at  inspicere 
Køkkenet  og  hvad  dermed  stod  i  Forbindelse.  Hun 
havde  forinden  set  efter  i  Notebogen,  hvor  stor 
Beholdningen  af  Gaaseleverpostej  og  Champagne 
skulde  være  netop  paa  det  Tidspunkt,  og  nu  vilde 
hun  undersøge  om  det  tilstedeværende  Kvantum 
stemte  overens  med  Optegnelsen.  Saa  tiltraadte 
da  Hds.  Naade,  ledsaget  af  tvende  Køkkenjomfruer, 
sin  Inspektionsgang  gennem  Fadeburene  og  Kæl- 
derne.  Med  et  ligesaa  skarpt  som  hurtigt  Blik 
opdagede  hun  den  mindste  Ting,  der  manglede, 
og  hun  pegede  paa  Lakunen  i  en  streng  Tone, 
der  vidnede  om,  at  hun  blev  alvorlig  afficeret. 
Hun  paalagde  Køkkenjomfruerne  at  gøre  Økonomi- 
forvalteren opmærksom  derpaa,  disse  beundrede 
Grevindens  Hukommelse  og  kontrolerende  Evne. 
Lehnsgrevinden  spekulerede  ikke  blot  i  Be- 
sparelser paa  Civillisten,  der  bragte  hende  en  øje- 
blikkelig Indtægt,  men  hun  havde  finansielt  Frem- 
syn og  holdt  sig  den  Eventualitet  for  Øje,  at 
Kongen  kunde  dø  og  hun  selv  komme  til  at  over- 
leve ham  i  en  lang  Aarrække.  For  det  Tilfælde 
maatte  hun  sikre  sig  en  anstændig  Aarsindtægt,  ja 
en    saa    stor  Pengesum,    at    hun    mulig  en   Gang 

kunde  stifte  et  Legat,  der  kunde  skaffe  hende  et 
smukt  Eftermæle  hos  de  kommende  Slægter.  Hun 
bevæge3e  da  Kongen  til  at  sikre  hende  Udbetalingen 
af  en  Kapital  ved  hans  Død,  ligesom  han  ogsaa 
tog  en  stor  Overlevelsesrente  til  hende.  Til  Raad- 
giver  i  disse  finansielle  Operationer  havde  Kongen 
og  Grevinden  først  Kabinetssekretæren,  Etatsraad 
Liebenberg,  men  efter  hans  Afgang  gik  Kammer- 
herre Berling  Ægteparret  til  Haande  i  den  Retning. 
Kammerherren,  der  var  Generalintendant  for  Civil- 
listen, Rejsemarskal  og  Hs.  Majestæts  Privatsekretær, 
udmærkede  sig  ved  administrativt  Talent  og  var 
en  kløgtig  Financier.  Han  var  Kongen  oprigtigt 
hengiven,  og  hvad  hans  Optræden  overfor  Grev- 
inden angik,  da  indtog  han  stedse  den  Holdning, 
som  burde  iagttages  overfor  Hs.  Majestæts  Gemal- 
inde. Hvad  der  laa  forud  for  Bryllupsdagen  den 
7.  August  1850,  var  ukendt  for  Berling,  der  stedse 
talte  og  handlede,  som  hint  var  fuldstændig  for- 
svundet fra  hans  Bevidsthed.  Dette  var  et  fint 
Hofmandstræk  af  den  borgerlige  Bogtrykker. 

Berling  havde  studeret  Prospektus  fra  tyske, 
franske  og  engelske  Livsforsikringsselskaber,  han 
valgte  selvfølgelig  de,  der  forekom  ham  at  byde  de 
fordelagtigste  Betingelser.  De  Summer,  for  hvilke 
Kongen  tegnede  sig,  var  meget  store.  Men  Hs. 
Majestæt  evnede  jo  med  Lethed  at  betale  Præmien. 

Da  Kongen  en  Morgen  traadte  ind  i  sit  Arbejds- 
kabinet,  forefandt  han  paa  sit  Bord  et  Brev  fra  sin 
nominelle  Onkel,  Landgrev  Vilhelm  af  Hessen, 
der  var  gift  med  hans  Tante,  Prinsesse  Charlotte. 
Hs.  Durchlauchtighed  havde  under  Kristian  den 
Ottende  været  Guvernør  i  København,  nu  stod 
han  som  General  å  la  suite  i  Hæren.  Som  Officer 
hørte  han  til  Frederik  den  Sjettes  Skole.  Mens 
han  var  tjenstgørende  havde  han  løst  sin  Opgave 
til  Fuldkommenhed  i  Eksercerhuset  og  paa  Parade- 
pladsen; han  havde  været  strengt  pligtopfyldende 
og  yderst  loyal  overfor  Kongen,  hvorfor  han  i 
de  skarpeste  Udtryk  havde  fordømt  det  slesvig- 
holstenske Oprør.  Efter  Tronskiftet  1848  var  han 
traadt  ud  af  Hæren,  hvortil  Motivet  havde  været 
af  personlig  Natur,  thi  den  nye  Konge,  Frederik 
den  Syvende,  var  ham  modbydelig.  Hs.  Majestæt 
nærede  en  tilsvarende  Følelse  for  Landgreven.  I 
det  omtalte  Brev  bad  Hs.  Durchlauchtighed  Kongen 
om  Tilladelse  til  at  foretage  en  Rejse  til  sit  Gods 
Panker  i  Holsten,  hvorefter  han  vilde  besøge  sine 
Slægtninge  i  Hessen-Kassel.  Hs.  Durchlauchtighed 
anmodede  dernæst  Hs.  Majestæt  om  en  Audiens 
paa  Jægerspris  den  følgende  Dag. 

Da  Kongen  sammen  med  Grevinden  gik  den 
sædvanlige  Formiddagstur  i  Parken,  talte  han  om 
Landgrevens  Brev. 

»Vil  Hs.  Durchlauchtighed  endelig  vise  sig 
paa  Jægerspris?«  sagde  Hds.  Naade  spørgende.  »Ved 
alle  Lejligheder  holder  han  sig  personlig  tilbage.. 
Jeg  tror,  han  afskyer  mig.« 

»Han  kender  Dig  jo  egentlig  ikke,  Louise,« 
sagde  Kongen.  »Men  han  dømmer  alligevel  om 
Dig  som  hans  Damer,  Landgrevinden  og  Døtrene. 
Ellers  er  han  selvstændig  nok,  men  i  den  Hen- 
seende er  han  et  Ekko.< 

»Det  er  min  Overbevisning,  at  han  heller  ikke 
kan  fordrage  Dig,  Frederik.  Men  Du  er  Kongen, 
og  derfor  vover  han  ikke  at  sige  noget  respekt- 
stridigt til  Dig  og  om  Dig,  det  sidste  i  det  mindste 
ikke  offentligt.« 

»Jeg  skal  aldrig  glemme,  at  han  vilde  have 
mig  udelukket  fra  Thronfølgen,  idet  han  simpelt 
hen  erklærede  mig  for  gal.« 

>Ja,  det  tror  jeg  nok,*  udbrød  Grevinden  leende, 
»for  saa  var  hans  Charlotte  kommen  saa  meget 
tidligere  til  Fadet!« 

»Det  forstaar  sig,«  bemærkede  Kongen,  »gamle 
Onkel  Ferdinand  havde  de  saamænd  nok  faaet  til 
at  renuncere. « 

»Maaske  ved  at  klare  hans  Spillegæld  og  be- 
tale hans  Veksler,«  ytrede  Grevinden  sarkastisk. 

»Jeg  kunde  have  Lyst  til  at  faa  en  Samtale 
mellem  Landgreven  og  Dig  arrangeret,«  sagde 
Kongen. 

»Hvorledes  skulde  det  gaa  til?« 

>'Det  maa  Du  lade  mig  om,  kære  Louise.« 

»Det  er  sikkert  et  genialt  Paafund,  Du  vil 
sætte  i  Scene,«  sagde  Grevinden  smilende.  »Du 
burde  hedde:    Frederik  den  Opfindsomme.« 

Slotsuret  slog  i  dette  Øjeblik  tolv.  Det  høje 
Ægtepar  begav  sig  til  Frokosten. 

Den  Dag,  Landgreven  skulde  have  Audiens, 
^ar  Kaptain  Smidth  i  Søetaten  jourhavende  Adjudant. 

»De  overværede  vel  som  sædvanlig  Tivoli's 
Fødselsdag,  Hr.  Kaptajn  ?<  spurgte  Kongen. 

»Jeg  vilde  betragte  det  som  en  Majestæts- 
forbrydelse  mod  Guden  Bakkus,  om  jeg  ikke  havde 
gjort  det.« 

»Smukke  Kvinder  var  der  vel  mange  af  i 
Etablissementet?    Ikke  sandt ?t 

»Den  kvindelige  Skønhed  florerer  som  alt 
andet  under  Deres  Majestæts  lykkelige  Regering.« 

Denne  Udtalelse  morede  Kongen  meget. 
Pludselig  antog  han  en  alvorlig  Mine  og  sagde, 
idet  han  lagde  sin  Haand  paa  Skrivebordets  Mappe: 

»Min  Onkel,  Landgreven,  kommer  her  i  Dag 
Kl.  2  til  Audiens.  Jeg  har  faaet  et  Brev  fra  Pave 
Pius  den  Niende,  hvilket  jeg  maa  besvare  senest 
nu.  Da  Brevet  skal  skrives  paa  Latin,  vil  det  tage 
mig  Tid.  Skulde  Landgreven  nu  komme,  medens 
jeg  er  i  Færd  med  Skrivelsen,  paalægger  jeg  Dem, 
at  føre  ham  ned  til  mit  Telt  i  Haven.  De  siger 
at  jeg  beklager  ikke  at  kunne  være  til  Stede  netop 
i  Øjeblikket,  men  et  Statsanliggende  af  den  største 
Vigtighed  binder  mig.  Jeg  kommer  iøvrigt  saa 
snart,  jeg  kan.« 

»Deres  Majestæts  Befaling  skal  blive  opfyldt.« 

Da  Adjudanten  havde  fjernet  sig,  ringede 
Kongen  paa  en  Lakaj. 

»Vil  Du  sige  til  Hds.  Naade,  at  Kongen  ønsker 
at  se  hende  i  Teltet  i  Haven  Klokken  tre  Kvarter 
til  et.^ 

Til  den  fastsatte  Tid  indfandt  Grevinden  sig  i 
Teltet.  Da  Kongen  ikke  var  der,  tog  hun  Plads 
og  gav  sig  til  at  blade  i  et  Bind  af  »Danske 
Herregaarde«,  der  laa  paa  Bordet. 

Præcis  Kl.  2  kørte  Landgreven  op  foran  Ind- 
gangen i  den  sydlige  Slotsfløj.  Kaptajn  Smidth 
modtog  ham  ved  Stentrappens  Fod. 

Da  Landgreven  betraadte  Vestibulen,  sagde 
Adjudanten:  »Hs.  Majestæt  beklager  dybt,  at  han 
for  ØjebHkket  ikke  personlig  har  kunnet  modtage 
Deres  Durchlauchtighed,  men  et  vigtigt  Statsan- 
liggende binder  ham  til  Kabinettet.  Jeg  har  Ordre 
til  at  føre  Deres  Durchlauchtighed  til  Teltet  i 
Parken,  hvor  Kongen  vil  komme,  saa  snart  det  er 
ham  muligt.« 

»Det  skal  interessere  mig  at  se  dette  Telt. 
Min  Svigersøn,  Prins  Kristian,  har  omtalt  det  for 
mig. « 

Adjudanten  førte  Landgreven  gennem  Slottet 
ud  i  Parken.  Da  de  stod  ved  Teltets  Indgang 
saa  Smidth  til  sin  Forbavselse,  at  Grevinde  Danner 
sad  derinde.  Landgreven  blev  maalløs.  Han  stod 
et  Øjeblik  stiv  som  en  Støtte.  Adjudanten  traadte 
til  Side  og  tog  Stilling  i  Nærheden  af  Teltet,  nys- 
gerrig efter  at  høre,  hvad  der  nu  vilde  følge. 

Grevinden  rejste  sig,  gik  et  Par  Skridt  frem, 
nejede  og  lod  som  om  hun  hverken  blev  over- 
rasket eller  forundret. 

>Hs.  Durchlauchtighed  Landgrev  Vilhelm  af 
Hessen,«    sagde    hun    med   et  Smil.     »Et  Spil  af 

Thorsøe:  Lehnsgrevinde  Danner.  7 

Skæbnen  har  ført  os  sammen  her.  Jeg  venter 
Hs.  Majestæt  hvert  Øjebhk.« 

»Maaske  et  Spil  af  Skæbnen,  Deres  Naade,« 
sagde  Landgreven  tørt,  idet  han  bukkede  for  hende. 

»Siden  jeg  nu  har  den  Lykke,  at  mødes  med 
Deres  Durchlauchtighed,  beder  jeg  Dem  skænke 
mig  nogle  Minuters  Samtale.  Hvad  jeg  kan  for- 
tælle, vil  mulig  interessere  Dem.  Deres  Durch- 
lauchtighed behage  at  tage  Plads.« 

Landgreven  satte  sig,  men  nødigt,  i  Læne- 
stolen ved  Bordet.  Han  saa  stift  paa  Grevinden, 
der  igen  tog  Plads  i  Sofaen.  Han  følte  sig  tiltalt 
af  hendes  kloge  Øjne  og  hendes  vindende  Smil, 
skøndt  han  var  ubehagelig  berørt  af  det  hele 
Optrin. 

»Det  er  gamle  Minder,  jeg  vil  fremdrage, 
Deres  Durchlauchtighed,  men  de  hidrører  fra  en 
mærkelig  Episode  i  Deres  Militærliv.«  Grevinden 
standsede  et  Øjeblik. 

»Mit  Militærliv  1«  udbrød  Landgreven  synlig 
interesseret. 

»Under  et  Besøg  i  Paris  for  flere  Aar  siden 
traf  jeg  ved  en  Soirée  hos  Prinsesse  Mathilde 
Hertugen  af  Montebello,  hvis  Fader  havde  været 
Gesandt  her  i  Slutningen  af  Frederik  den  Sjettes 
Tid.  Han  huskede  tydelig  Deres  Durchlauchtighed 
fra  den  Gang,  De  laa  med  de  danske  Tropper  i 
Frankrig.  Han  var  begejstret  for  Dem  som  Officer. 
Han  fortalte,  at  Wellington  havde  lovprist  Dem 
som  Mønstret  paa  en  Soldat.« 

»Hertugen  af  Wellington  I «  udbrød  Landgreven. 

»Jeg  nægter  ikke,  at  hvad  Deres  Naade  her  har 
meddelt  mig,  interesserer  mig  overordentlig.«  Et 
stolt  og  veltilfreds  Smil  gled  over  hans  Ansigt. 

»Det  var  en  herlig  Tid,  da  Deres  Durch- 
lauchtighed  var  Guvernør  i  København,  Ro  og 
Orden  prægede  Deres  Regimente.  Major  Bliicher 
sagde  forleden  Dag,  at  Garnisonstjenesten  var  al- 
drig bleven  forrettet  med  større  Akkuratesse  og 
Præcision.« 

»Major  von  Bliicher  var  en  fortræffelig  Kavalleri- 
officer,«  bemærkede  Landgreven. 

»Hs.  Majestæt  har  ofte  fremhævet  Deres  Durch- 
lauchtigheds  heltemodige  og  loyale  Færd  paa 
Panker  18^8 « 

Da  Grevinden  udtalte  disse  Ord,  viste  Kongen 
sig  i  Teltindgangen.  Han  havde  hørt  dem.  Ved 
Synet  af  Kongen  rejste  Landgreven  og  Grevinden  sig. 

Kongen  gik  lige  hen  mod  Landgreven,  greb 
hans  højre  Haand  og  ytrede:  »Ja,  heltemodig  og 
loyal  var  Deres  Optræden,  min  kære  Onkel,  over- 
for den  siesvig -holstenske  Insurrektionsregering, 
Min  Gemahnde  har  anvendt  de  rette  Udtryk.« 

»Hds.Naades  Konversation  har  virkelig  fængslet 
mig,«  bemærkede  Landgreven.  »Men  Deres  Maje- 
stæt, jeg  er  kommen  i  et  Rejseanliggende  og  øn- 
skede en  lille  Audiens  under  fire  Øjne.« 

»Lad  os  gaa  til  mit  Arbejdskabinet,  durchlauch- 
tige  Onkel,  <  sagde  Kongen  spøgende.  Han  fjernede 
sig  med  Landgreven.  Forinden  havde  Hs.  Majestæt 
givet  Kaptajn  Smidth  et  Vink.  Adjudanten  begav 
sig  til  Hds.  Naade  i  Teltet. 

Ved  Middagstaflet  sad  Kongen  med  Landgreven 
ved  sin  højre,  Grevinden  ved  sin  venstre  Side. 
Han  var  oprømt  og  elskværdig  og  bragte  efter- 
haanden  ved  sine  Smaakrøniker  Onklen  i  en  ge- 
mytlig Stemning.  Hs.  Durchlauchtighed  lo,  da 
Kongen  fortalte,  hvorledes  han  havde  fanget  Rejer 
i  Bramsnæs  Vig  og  lært  Fiskerne  at  haandtere 
Nettet  paa  en  mere  praktisk  Maade. 

Efter  Hjemkomsten  til  København  meddelte 
Hs.  Durchlauchtighed  hverken  Landgrevinden  eller 
noget  andet  Medlem  af  Kongefamilien  sin  Samtale 
med  Grevinden.  Han  vidste,  at  han  derved  vilde 
have   rejst  en  Storm  mod  sig  fra  Damernes  Side. 

Hvad  han  tænkte  og  følte  fandt  sit  Udtryk  i 
den  Yttring  til  Grev  Holck,  Landgrevindens  Hof- 
kavaller:  »Hds.  Naade  derude  paa  Jægerspris  har 
noget  af  en  Armida  ved  sig!« 


IX. 

Paa  »Amaliehøj«,  en  Villa  ved  Vejle  Fjord  boede 
Etatsraad  Albert  Theil.  Hans  tidligere  Livs- 
forhold skal  her  i  Korthed  berøres.  For  en  Række 
Aar  siden  havde  han  mistet  sin  Hustru.  Han 
havde  været  gift  med  Amalie  Rigny,  Datter  af  en 
Købmand  i  Marseille.  Denne,  hvis  Navn  var 
Gaspard  Rigny,  havde  ægtet  en  adelig  Dame  af 
den  berømmelige  Slægt  Montmorency,  hvis  For- 
ældre var  blevne  guillotinerede  under  Revolutionen, 
efter  at  deres  Formue  var  bleven  konfiskeret.  Ægte- 
parret havde  en  Datter,  der  fik  Navnet  Amalie, 
men  det  oplevede  ikke  at  se  hende  fuldvoksen. 
Gaspard  og  hans  Hustru  døde  nemlig,  da  hun 
knap  var  fjorten  Aar  gammel,  uden  at  efterlade 
hende  noget  nævneværdigt.  Den  unge  Pige,  der 
havde  ypperlige  Anlæg,  stod  egenlig  forladt.  Men 
da  tog  Mægler  Armand  Clary  i  Marseille,  en  Slægt- 
ning af  den  Fabrikant  Clary,  der  blev  Kong  Josef 
Napoleons  Svigerfader,  sig  med  faderlig  Omhu  af 
hende  og  lod  hende  opdrage  i  et  Pensionat  ved 
Genf  i  Schweiz. 

Paa    Clary's    Kontor    var   Albert   Theil,    hvis 

Fader  havde  været  Koffardikaptain  i  Flensborg. 
Theil  var  et  smukt,  opvakt  og  kundskabsrigt  Menne- 
ske, der  havde  faaet  sin  første  merkantile  Uddannelse 
hos  Grosserer  Ryberg  i  København,  og  paa  hans 
Anbefaling  havde  han  opnaaet  Ansættelse  hos  Clary. 
Her  traf  Albert  Theil  sammen  med  Amahe  Rigny. 
De  blev  forelskede  i  hinanden,  og  Mægler  Clary 
rakte  ogsaa  den  unge  Handelsmand  en  hjælpende 
Haand,  saa  han  kom  i  en  selvstændig  Stilling  som 
Kompagnon  i  en  Sæbefabrik  i  Marseille  og  hjem- 
førte den  Elskede  som  sin  Brud.  Mægler  Clary, 
der  nærede  den  største  Tillid  til  Albert  Theil's 
Dygtighed  og  Fremsyn,  anbragte  den  største  Del 
af  sin  Kapital  i  hans  Forretning.  Det  unge  Ægte- 
par var  lyksaligt.  Det  fik  en  Datter,  der  opkaldtes 
efter  Moderen  og  altsaa  hed  Amalie.  Forretningen 
gik  ypperligt  og  indbragte  mange  Penge.  I  Sel- 
skaber hos  Mægler  Clary  traf  Theil  nogle  Gange 
sammen  med  Delong,  der  netop  var  i  Besøg  i 
Staden.  Delong  havde  i  sin  Tid  været  Chef  for 
et  Handelshus  i  Marseille.  Paa  det  Tidspunkt  var 
han  dansk  Konsul  i  Paris. 

Efter  en  halv  Snes  Aars  lykkeligt  Ægteskab 
fik  Theil  den  store  Sorg,  at  hans  smukke  og  elsk- 
værdige Hustru  overfaldtes  af  en  tyfoid  Feber  og 
døde.  Nogle  Aar  efter  flyttede  hendes  Adoptiv- 
fader, Clary,  til  Paris.  Theil  følte  sig  nu  ensom  i 
Marseille  og  besluttede  at  vende  tilbage  til  Dan- 
mark, hvor  da  Datteren  Amalies  Opdragelse  og 
Undervisning  skulde  tilendebringes.  Han  afstod 
sin  Part  af  Sæbefabriken  til  Kompagnonen,    men 

lod  sin  Kapital  staa  i  den.  I  Slutningen  af  Kri- 
stian den  Ottendes  Regering  kom  han  og  Datteren 
til  Flensborg,  hvor  der  levede  et  Par  Slægtninge 
af  ham.  Han  lejede  sig  et  komfortabelt  indrettet 
Hus  og  fik  en  ældre  dannet  Pige  til  Husbestyrer- 
inde. Amalie  Theil  sattes  i  Stadens  anseteste  Pige- 
institut, og  længe  varede  det  ikke,  inden  hun  ved 
sit  smukke  Udvortes,  sin  Ynde,  sit  fine  franske 
Væsen  og  sin  personlige  Elskværdighed  blev  en 
afholdt  Gæst  hos  Flensborgs  fornemste  Familier. 
Paa  et  Bal  i  Borgerklubben  udmærkede  Hertugen 
af  Augustenborg  hende.  Faderen  var  stolt  af  sin 
Datter. 

Hver  Sommer  tilbragte  Albert  Theil  sammen 
med  sin  Datter  en  Maanedstid  i  København.  Han 
kom  i  Slutningen  af  Maj,  saa  Theaterforestillingerne 
var  endnu  i  Gang,  Tivoli  havde  aabent,  Skovturene 
til  Charlottenlund  og  Klampenborg  begyndte  og 
Udflugter  til  de  historisk-interessante  Punkter  i 
Hovedstadens  Omegn  og  det  nordøstlige  Sjælland 
var  almindelige.  Theil  og  Datteren  kom  i  den 
Ryberg'ske  Familie,  og  dette  Bekendtskab  i  For- 
bindelse med  deres  franske  Sprog  og  Væsen  aab- 
nede  dem  hurtigt  Adgang  til  Handelsbourgeoisiets 
og  Bureaukratiets  højere  og  rige  Kredse,  i  hvilke 
Paris  galdt  for  Verdensstaden  og  Færdighed  i  Fransk 
som  Tegnet  paa  den  højeste  Dannelse.  Amalie 
Theil  nød  i  fuldt  Maal  Tilværelsen  i  det  smukke 
og  intelligente  København.  I  det  kgl.  Theater 
beundrede  hun  vore  store  dramatiske  Kunstnere 
og  Kunstnerinder,    paa  Charlottenborgs   UdstiUing 

betragtede  hun  i  en  stille  løftet  Stemning  vore 
bildende  Kunstneres  Malerier  og  plastiske  Værker, 
og  hvor  hun  kom  fandt  hun  i  Bogskabene  poetiske 
Arbejder,  som  fængslede  hende  ved  Farveskønhed 
og  Dybsind.  Rosenborg,  Frederiksborg  og  Kron- 
borg gjorde  ved  deres  Stil  og  de  historiske  Minder, 
som  knyttede  sig  til  dem,  et  stærkt  Indtryk  paa 
hende.  Da  Amalie  Theil  var  anden  Gang  i  Køben- 
havn, var  hun  saa  indtagen  af  Stedet  og  Befolk- 
ningen, at  hun  følte  sig  som  hjemme  i  Danmark. 
Her  ønskede  hun  at  leve  og  at  dø. 

Albert  Theil  aflagde  i  Forening  med  sin  Datter 
en  Visit  hos  den  franske  Konsul  i  København,  der 
forestillede  dem  for  Gesandten,  Dotezac.  Denne 
følte  sig  saa  tiltalt  baade  af  Theil  og  den  unge_ 
Pige,  at  han  lovede  dem,  at  han  gennem  Hof- 
marskallatet vilde  udvirke  en  Indbydelse  til  den^ 
til  en  af  Kongeparrets  Soiréer  paa  Sorgenfri.  Løftet 
blev  opfyldt.  De  to  franske  Gæster  havde  den 
Ære  at  blive  forestillede  for  Kong  Kristian  den 
Ottende  og  Dronning  Karoline  Amalie,  dette  Konge- 
par, der  ved  slige  Lejligheder  var  den  legemlig- 
gjorte Værdighed,  Finhed  og  Ynde.  Baade  Theil 
og  Datteren  var  henrykt  over  de  venlige  Ord, 
Majestæterne  havde  talt  til  dem,  og  over  al  den 
Dannelse,  Smag  og  Opmærksomhed,  de  mødte  i 
denne  Hof  kreds,  over  hvilken  der  forekom  dem  at 
hvile  en  Duft  af  fransk  Noblesse. 

Under  det  første  slesvigske  Felttog  havde  Theil 
med  sin  Datter  opholdt  sig  i  København,  og  efter 
Fredslutningen  vilde  han  ikke  længer  blive  boende 

i  Flensborg.  En  Ven  i  Vejle  gav  ham  Anvisning 
paa  en  Parcel  ved  Vejle  Fjord,  der  var  tilkøbs. 
Den  var  højt  beliggende,  lige  ved  Vejle  Fjord,  til 
kvilken  dens  Affald  dannede  en  stejl  Skrænt.  En 
Gruppe  Træer  og  et  Buskads  fandtes  paa  den,  og 
der  frembød  sig  herfra  den  herligste  Udsigt  over 
Omegnen  i  vid  Omkreds.  Her  vilde  kunne  op- 
føres en  Villa  og  anlægges  en  Have,  og  den  nævnte 
Vegetation  vilde  med  Held  kunne  benyttes  af  en 
smagfuld  Kunstgartner  til  at  omdanne  Parcellen 
til  en  baade  skøn  og  skyggefuld  Plet  midt  i  det 
jydske  Landskab.  Men  der  udkrævedes  store  Midler 
dertil;  disse  var  imidlertid  Theil  i  Besiddelse  af. 

Han  købte  Parcellen  og  opførte  paa  denne  en 
toetages  Villa  i  italiensk  Renaissancestil,  efter  Teg- 
ning af  Arkitekt  Nebelong.  Med  megen  Kunst 
'djpdannede  Landskabsgartner  Bloch  Suhr  fra  Køben- 
havn Bakken  med  Omgivelser  til  en  Park,  idet 
han  benyttede  en  nærliggende  Trægruppe  og  det 
Buskads,  der  spredt  fandtes  hist  og  her.  Ved 
Plantning  udfyldte  han  Lakunerne,  og  da  der  var 
gaaet  et  Par  Aar  havde  det  Hele  udviklet  sig  til 
et  Haveanlæg  i  engelsk  Stil.  Om  Sommeren 
spadserede  man  ad  banede  Gange,  der  snoede  sig 
hen  gennem  Guldregn-,  Syren-  og  Hyldebuske.  I 
Græsplænernes  Bede  stod  prægtige  Roser  blandt 
et  Flor  af  andre  vellugtende  Blomster.  En  lille 
Runddel  omgaves  af  høje  Tujaer,  foran  hvilke  et 
Par  halvcirkelformede  Bænke  var  henstillede.  To 
smukke  og  tætte  Lysthuse  af  Lind  ydede  en  for- 
friskende Skygge  i  Solvarmen.    Den  nævnte  Træ- 

gruppe  udmærkede  sig  ved  Bøg,  Elm  og  et  Par 
Ege;  men  mellem  disse  Stammer  var  en  af  Tjørn, 
Hassel  og  Røn  bestaaende  Underskov  begyndt  at 
gro  frem.  Langs  Skrænten  ud  mod  Fjorden  var 
der  plantet  en  Rosenhæk,  og  fra  en  lille  Høj  bag 
denne  nød  man  en  skøn  Udsigt  over  Vejle  Fjord 
lige  til  dennes  Udmunding  i  Kattegattet.  Natur 
og  Kunst  havde  gjort  »Amaliehøj«  til  et  skønt  og 
hyggeligt  Sted.  Villaen  var  elegant  og  komfor- 
tabelt indrettet.  Spisesalen,  Dagligstuen,  Verandaen 
og  Kabinetterne  var  smagfuldt  dekorerede  og 
monterede. 

Albert  Theil  havde  kun  en  mindre  Omgangs- 
kreds, da  han  helst  søgte  hen  til  dem  der  ud- 
mærkede sig  ved  Byrd  og  Formue.  Stadig  havde 
han  sin  Datter  Amalies  Fremtid  for  Øje.  Det  var 
hans  Ønske  og  Haab,  at  denne  skulde  blive  saa 
glimrende  som  muligt.  I  Kraft  af  det  Franske, 
var  Theil  og  Datter  ogsaa  velsete  Gæster  paa 
Herregaardene.  Til  hans  nærmeste  Omgangsvenner 
hørte  Gehejmekonferensraad,  Kammerherre  Holger 
Reedtz  til  Palsgaard,  der  havde  været  Udenrigs- 
minister i  Aaret  nærmest  efter  det  første  slesvigske 
Felttog.  Reedtz  var  en  meget  dannet  Mand,  der 
interesserede  sig  for  Historie  og  Astronomi  og 
havde  et  Observatorium  paa  Palsgaard.  Han  var 
gift  med  en  Komtesse  Asta  Juel-Vind-Frijs,  hvis 
Fætter  senere  skulde  blive  dansk  Konsejlpræsident 
og  Udenrigsminister.  Reedtz  var  yndet  af  Frederik 
den  Syvende,  og  gennem  denne  Yndest^  udvirkede 
han,   at  Theil  fik  Etatsraadstitlen.     Paa  det  Tids- 


107 

punkt,  vi  her  befinder  os,  var  Reedtz  død  for  over 
et  Aar  siden ;  men  Theil  fortsatte  den  selskabehge 
Omgang  med  Enken.  Frøken  AmaHe  blev  Geheime- 
konferensraadindens  Veninde,  og  da  Hds.  Naade 
nærede  stærk  Sympathi  for  den  grundtvigianske 
Retning,  blev  den  unge  Pige  indført  i  Kredse,  der 
bestod  af  Grundtvigs  Tilhængere. 

Efter  Reedtz's  Død  sluttede  Theil  sig  nærmest 
til  General  Liittichau,  Ejer  af  Store  Grundet  Nord 
for  Vejle.  Generalen,  hvis  Vaaben  var  Artilleriet, 
havde  deltaget  i  det  første  slesvigske  Felttog.  Han 
havde  i  sin  Tid  i  den  grundlovgivende  Rigsfor- 
samling stemt  mod  Junigrundloven,  med  hvis  demo- 
kratiske Principer  hans  aristokratiske  Tænkemaade 
ikke  kunde  forsone  sig.  Han  havde  haft  Sæde  i 
Landsthinget  og  Rigsraadet  og  været  Krigsminister. 
Liittichau,  der  for  mange  Aar  siden  var  bleven 
Enkemand,  førte  et  fornemt  Liv  paa  sit  Herre- 
sæde og  fandt  særligt  Behag  i  at  underholde  sig 
med  Theil  om  det  gamle  bourbonske  Monarki  i 
Frankrig. 

Blandt  Gæsterne  paa  Store  Grundet  var  der 
en  ung,  smuk  og  opvakt  Grev  Rantzau,  der  havde 
en  betydelig  Landejendom  i  Vente  som  Arv.  Greven 
blev  indtagen  i  Frøken  Amalie  Theil,  og  hendes 
Fader  var  særdeles  gunstig  stemt  for  dette  Parti. 
Men  Datterens  Hu  stod  allerede  til  en  Anden,  da 
Greven  begyndte  at  gøre  Kur  til  hende. 

Frøken  Theil  besøgte  hyppigt  i  Forening  med 
sin  Veninde,  Geheimekonferensraadinde  Reedtz, 
Præsten  i  Hedensted,   der  var  en  kundskabsrig  og 

begavet  Mand.  I  Præstegaarden  samledes  en  intelli- 
gent Kreds,  i  hvilken  det  grundtvigianske  Element 
var  stærkt  repræsenteret.  Ved  disse  Sammenkom- 
ster, hvor  Samtalen  drejede  sig  ikke  blot  om  kirke- 
lige og  politiske  Spørgsmaal,  men  hvor  nylig  ud- 
komne Digterværker  ogsaa  diskuteredes  og  æste- 
tiske Synspunkter  anlagdes,  spillede  Præstens  Hus- 
lærer, en  theologisk  Kandidat,  Herman  Wagner, 
en  fremtrædende  Rolle.  Han  var  højt  begavet  og 
bevandret  i  Literaturen.  Med  skarp  Forstand  for- 
bandt han  livlig  Indbildningskraft  og  stærk  Følelse. 
Han  stod  nu  i  sit  tredivte  Aar,  havde  smukke 
Ansigtstræk  og  et  beskedent,  vindende  Væsen,  der 
ikke  en  Gang  fornægtede  sig  i  Disputens  Hede. 
Herman  Wagner  hørte  til  de  Personligheder,  der 
gør  et  dybt  Indtryk  paa  de  Kvinder,  de  vil  vinde, 
og  hvad  der  bidrog  til  at  forstærke  hint,  var  hans 
aandfulde  BHk  og  skønne  Organ.  Han  vandt  efter 
nogle  Samtaler  Amalie  Theils  Hjerte,  og  selv  blev 
han  fuldstændig  indtagen  af  hendes  personlige  Ynde, 
fine  Væsen  og  ægte  Dannelse.  Denne  hvilede  paa 
et  virkeligt  Kendskab  til  Kunst  og  Litteratur. 

Et  Par  Gange  var  Wagner  sammen  med  Præ- 
stens i  Visit  paa  »Amaliehøj«.  Frøken  Theil  viste 
ham  her  et  Album  med  Billeder  fra  Marseille. 
Hun  udtalte  sig  med  Beundring  om  Byen,  idet 
hun  skildrede  Befolkningens  Rigdom  og  Elskværdig- 
hed. Wagner  pegede  paa  to  Sortkridtstegninger 
og  spurgte  hvem  det  var  Portræter  af  Hun  svarede, 
at  det  ene  var  Billedet  af  Mægler  Clary  i  Mar- 
seille, der  havde  været  hendes  Moders  Plejefader. 

Det  andet  var  Portrætet  af  Clary's  Ven,  den  danske 
Generalkonsul  i  Paris,  Baron  Delong. 

Da  Etatsraad  Theil  hørte  hende  nævne  Delong 
kom  han  hen  til  hende  og  Herman  Wagner,  hvem 
han  nu  gav  en  meget  anerkendende  Karakteristik 
af  Generalkonsulen.  Mulig,  tilføjede  han,  kunde 
han  en  Gang  faa  Æren  af  Baron  Delongs  Besøg  i 
sin  Villa. 

Wagner  og  Amalie  Theils  Følelser  for  hin- 
anden kunde  ikke  forblive  skjulte  for  den  Kreds, 
hvori  de  færdedes.  Snart  taltes  der  i  Hedensted 
Præstegaard,  paa  store  Grundet  og  paa  Palsgaard 
om,  at  der  vilde  blive  et  Par  af  de  to.  Rygtet 
gjorde  et  nedslaaende  Indtryk  paa  Grev  Rantzau, 
der  imidlertid  trak  sig  resigneret  tilbage.  Men 
Faderen,  Etatsraad  Theil,  følte  det  som  en  bitter 
Skuffelse,  at  han  skulde  gaa  glip  af  ham  som 
Svigersøn  og  vrededes  alvorlig  paa  sin  Datter, 
hvem  han  ellers  elskede  højt. 

Etatsraaden  skaffede  sig  Oplysning  om  Herman 
Wagners  Fortid  og  Kaar.  Han  fik  at  vide,  at 
Kandidatens  Forældre,  Skomagerfolk,  var  døde  i 
hans  Barndom,  hvorefter  en  Slægtning,  en  Heste- 
handler fra  Randers,  havde  taget  sig  af  ham  og 
holdt  ham  i  nævnte  Bys  Latinskole,  fra  hvilken 
han  var  bleven  Student.  Da  Herman  var  begavet, 
flittig  og  alvorlig  i  hele  sin  Stræben,  havde  han 
som  dygtig  Student  faaet  Kommunitet  og  Regens 
i  Købenliavn  og  var  bleven  theologisk  Kandidat 
med  første  Karakter.  Efterdi  han  var  aldeles  ube 
midlet,  havde  han  levet  af  Informationer  som  Time- 

lærer  ved  Hovedstadens  Privatskoler.  Endelig  var- 
han  bleven  ansat  som  Huslærer  hos  Sognepræsten 
i  Hedensted.  Herman  Wagner  var  ikke  blot  en 
dygtig  Lærer,  som  havde  det  rette  Greb  paa  at 
lære  fra  sig,  men  han  støttede  ogsaa  Hs.  Vel- 
ærværdighed i  dennes  gejstlige  Virksomhed,  idet 
han  af  og  til  prædikede  for  ham.  Menigheden  hørte 
ham  gærne,  hvorom  den  fulde  Kirke  vidnede. 
Herman  Wagner  var  et  Barn  af  Folket,  og  ved 
sin  demokratiske  Tænkemaade  var  han  knyttet  til 
Folket. 

En  Dag,  da  Etatsraaden  sad  ene  med  Amalie 
i  Daghgstuen,  sagde  han  med  en  alvorlig  og  be- 
kymret Mine  til  hende: 

»Jeg  havde  troet,  at  Du  vilde  gaa  en  glim- 
rende Fremtid  i  Møde  og  forskønne  mit  Livs  Aften.« 

Her  tav  han  nogle  Øjeblikke.  Amahe,  der 
broderede,  lagde  Arbejdet  til  Side.  »Hvad  mener 
Du,  Fader?« 

»Jeg  vil  være  aabenhjertig  og  tale  lige  ud. 
Har  Du  ikke  holdt  meget  af  den  unge  Grev  Kon- 
rad Rantzau?« 

»Jeg  føler  mig  ogsaa  nu  tiltalt  af  ham  og 
sætter  ham  højt.«    Hun  saa  spørgende  paa  Faderen. 

»Det  var  mit  inderligste  Ønske,  at  Du  vilde 
blive  hans  Brud,  og  hans  Tanker  mødtes  i  den 
Retning  med  mine.  Du  viste  Dig  ogsaa  sympa- 
thetisk  med  ham,  men  nu  har  Du  skiftet  Sind. 
Dit  Valg  er  faldet  paa  en  Anden.« 

»En  Anden  ...  og  hvem?«  spurgte  Amahe 
rødmende. 

»Du  er  bleven  forelsket  i  denne  plebejiske 
Kandidat  Wagner.  For  denne  Roturier  vil  Du  ofre 
Greven  og  Arvingen  til  et  Gods.  Du  glemmer 
nok,  at  Du  paa  mødrene  Side  er  af  Montmoren- 
cy'ernes  Slægt.«  Disse  sidste  Ord  sagde  Theil 
med  en  af  Harme  bevæget  Stemme. 

Amalie  blev  først  bleg.  Derpaa  løftede  hun 
Hovedet  og  udbrød  med  Blidhed,  men  med  ildfuldt 
Blik:  »Kære  Fader.  Den  sande  Kærlighed  spørger 
ikke  om  Byrd  og  Formue.  Den  ser  kun  paa  Per- 
sonligheden, Hjertet  og  Karakteren.  Jeg  dølger  det 
ikke  .  .  .  jeg  elsker  Herman  Wagner. «  En  Taare 
tindrede  i  hendes  Øjne,  da  dette  Navn  kom  over 
hendes  Læber. 

Etatsraaden  rejste  sig  og  forlod  Stuen.  Amalie 
begav  sig  til  sit  Værelse. 

De  følgende  Dage  talte  Fader  og  Datter  kun 
lidt  med  hinanden.  Men  den  franske  Opdragelse 
gjorde  sig  gældende  i  den  gensidige  Optræden. 
Ingen  Udenforstaaende  skulde  have  kunnet  mærke, 
at  der  herskede  dyb  Dissens  mellem  dem :  den  ydre 
Anstands  Former  med  det  konventionelle  Smil 
iagttoges  fuldstændig. 

En  Aften  samledes  et  udsøgt  Selskab  i  Heden- 
sted Præstegaard.  Generalmajor  Liittichau,  Etats- 
raad  Theil  og  Datter,  flere  Præster  og  nogle  ansete 
Proprietærer  fra  Omegnen  var  blandt  de  Indbudte. 

Herman  Wagner  var  som  sædvanlig  livlig  og 
bragte  Konversationen  i  Gang  igen,  saa  ofte  der 
indtraadte  en  Standsning.  Alle  kom  ham  venligt 
i  Møde,  naar  undtages  Liittichau  og  Etatsraad  Theil, 

der  begge,  særlig  den  sidste,  stillede  sig  køligt  og 
reserveret  overfor  ham. 

Wagner  hilste  kavalermæssigt  og  dog  hjerteligt 
paa  Frøken  Amalie,  men  han  mærkede  snart,  at 
Faderen  alene  ved  sin  Nærværelse  lagde  et  hæm- 
mende Tryk  paa  hendes  Bevægelser  og  Ytringer. 
Det  blev  nærmest  Øjnenes  stumme  Sprog,  hun  og 
Wagner  talte  med  hinanden. 

Der  var  blevet  konverseret  om  Øresundstoldens 
Afløsning,  Oprettelsen  af  Øresundsfonden  og  de 
Fremtidsfølger  hin  Indtægtskildes  Bortfald  vilde  faa 
for  Helsingør.  De  tilstedeværende  Gejstlige  havde 
indbyrdes  talt  om  det  nylig  stedfundne  nordiske 
Præstemøde  i  København,  ved  hvilket  Biskop  Kierke- 
gaard i  Aalborg  havde  ghmret.  Proprietær  Henckell 
fra  Korning  havde  dernæst  bragt  en  Diskussion 
om  den  truende  europæiske  Pengekrise  i  Gang. 
Krisen,  der  skyldtes  usunde  Aktieforetagender  og 
overspændte  Spekulationer,  var  udbrudt  i  Amerika 
og  havde  derfra  forplantet  sig  til  England.  Paa 
Kontinentet  havde  den  vist  sine  Virkninger  i  nogle 
bragende  Falliter  i  Hamborg,  og  nu  ventede  man, 
at  den  skulde  holde  sit  Indtog  i  Danmark.  Man 
slog  sig  dog  til  Ro  med  den  Forestilling  at  den 
danske  Besindighed  ogsaa  havde  gjort  sig  gældende 
paa  Pengemarkedet,  hvorfor  Krisen  næppe  vilde 
faa  ødelæggende  Virkninger  her. 

General  Liittichau  havde  just  berørt,  at  Prins 
Kristian  af  Danmark  var  bleven  udnævnt  til  Gene 
ralløjtnant,  og  at  Hs.  Majestæt  havde  aflagt  ham 
et  Besøg  i  Palaiet  i  Amaliegade,  da  Præsten  i  Heden- 

sted   bemærkede,    at  Vejle  og  Omegn  nok  ogsaa 
kunde  glæde  sig  til  et  Besøg  af  Kongen. 

»Jeg  har  læst  i  »Berlingske  Tidende«,  at  Hs. 
Majestæt  med  høje  Gemalinde  vil  besøge  Jylland 
og  Slesvig,«  sagde  Pastor  Zahrtmann  til  Hatting. 

»Høje  Gemalinde!«  udbrød  Etatsraad  Theil  i 
en  spottende  Tone.  »Det  er  en  Krænkelse  af 
Nationalæren,  at  Kongen  vil  byde  Befolkningen  et 
saadant  Besøg.  Hvad  mener  De,  Hr.  General?« 
Theil  vendte  sig  mod  Liittichau.  Alle  saa  hen 
mod  Generalen. 

»Etatsraaden  tillader,  at  jeg  bevarer  diplomatisk 
Tavshed,«  svarede  Liittichau  med  et  fint  Smil. 

»Hvis  det  maa  være  mig  tilladt  at  svare,  tog 
Herman  Wagner  til  Orde,  saa  ser  jeg  ikke  nogen 
Krænkelse  af  Nationalæren  i  den  Omstændighed, 
at  Kongen  tager  Grevinden  med.  Hun  er  for  det 
Første  hans  ægteviede  Hustru,  for  det  Andet  ud- 
øver hun  en  heldig  Indflydelse  paa  ham,  og  for 
det  Tredie  er  hun  godgørende  mod  Folket.  < 

»Deres  Æresbegreb,  Hr.  Wagner,  er  mig 
temmelig  ligegyldigt,«  ytrede  Theil  i  en  haanlig, 
affejende  Tone.  »Deres  Følelser  for  det  Sømme- 
lige trænger  vist  stærkt  til  Udvikling.« 

Denne  Udtalelse  gjorde  et  dybt  Indtryk  paa 
Selskabet.  Der  blev  Tavshed.  Frøken  Amalie 
blev  dødbleg  og  slog  Øjnene  ned. 

j-Og  Etatsraaden  trængte  vist  til  et  friere  Syn 
paa  Livet,«  sagde  Wagner  harmfuld,  men  alligevel 
beherskende  sig.  »Det  forbavser  mig,  at  en  fransk- 
dannet  Mand  kan  være  saa   bornert  i  det  Spørgs- 

Thorsøe :   Lehnsgrevinde  Danner.  8 

maal,  der  her  foreligger.  Grevinden  har  været 
Danserinde  og  Modehandlerinde  forinden  sin  Op- 
højelse. Er  det  saa  forfærdeligt.  Har  man  ikke  i 
Frankrig  set,  at  Konger  og  Dronninger  har  været 
Staldkarle  og  Butiksjomfruer,  før  de  sattes  paa 
Thronen  « 

Disse  Ytringer  gjorde  tilsyneladende  et  for- 
træffeligt Indtryk  paa  Proprietærerne,  som  i  deres 
stille  Sind  billigede  dem.  Præsterne  forholdt  sig 
aldeles  neutrale.  De  ønskede  at  Liittichau  vilde 
tale,  men  han  forblev  tavs. 

»Jeg  kan  nok  forstaa,  at  en  Mand  af  Deres 
Extraktion,  Hr.  Wagner,«  sagde  Theil  med  dirrende 
Stemme,  >kan  gøre  Dem  til  Grevindens  Ridder. 
Men  er  De  i  den  Retning  sans  peur,  saa  maa  De 
huske,  at  hun  som  Kvinde  ikke  er  sans  reproche. 
Hendes  Dyd  har  Pletter.«  Disse  ætsende  Ytringer 
fremkaldte  et  bifaldende  Smil  paa  Liittichaus  Læber. 

»Intet  er  pletfrit  i  denne  skrøbelige  og  syndige 
Verden,«  ytrede  Wagner  roligt  og  med  Eftertryk, 
>men  siden  Grevinden  er  bleven  Kongens  Gemal- 
inde, har  hun  strengt  fulgt  sin  Devise:  »Min  Tro- 
skab, min  Ære!«  Den  har  ikke  været  hende  nogen 
forloren  Etikette  som  eksempelvis  en  Etatsraads- 
titel  kan  være!« 

Det  var  et  Spydstik  lige  midt  i  Theils  For- 
fængelighedsfølelse  og  en  Undervurdering  af  hans 
personlige  Betydning.  Han  blev  rasende  og  rejste 
sig  hurtigt  med  Udraabet:  >Morbleul«  Hans  Øjne 
lynede  Wagner    i  Møde.      Frøken  Amalie   brast  i 

Graad,  men  skjulte  Ansigtet  i  sit  Lommetørklæde. 
Stemningen  var  spændt  og  uhyggelig. 

Da  tog  Hs.  Velærværdighed  Værten,  der  havde 
en  baade  tiltalende  og  imponerende  Personhghed, 
Ordet  og  sagde  med  en  fredstiftende,  humoristisk 
Stemme:  »Jeg  foreslaar  det  høje  Selskab,  at  vi 
lader  denne  rabies  politica  fare.  Maa  jeg  byde  Dem 
til  Bords  mine  Damer  og  Herrer!  Der  kan  vi,  for 
at  tale  med  den  berømte  Filosof  Hegel,  mediere 
Modsætningerne  op  i  en  højere  Enhed.« 

Hs.  Velærværdighed  bød  Frøken  Amalie  Theil 
Armen.  Snart  sad  hele  Selskabet  omkring  det 
nydeligt  dækkede  Aftensbord.  Præsten  forstod 
stadig  at  lede  Samtalen  ind  i  et  gemytligt  Spor. 

>Kommer  jeg  til  Vejle  under  Kongens  Ophold 
der,«  hviskede  Proprietær  Cramer  fra  Hornstrup  til 
sin  Sidemand,  »skal  jeg  dog  henlede  Kammerherre 
Berlings   Opmærksomhed   paa  Kandidat  Wagner.« 

Selskabet  endte  under  Iagttagelse  af  alle  kon- 
ventionelle Former.  Wagner  bukkede  ved  Afskeden 
for  Theil,  der  svarede  med  et  afmaalt  Nik.  Kandi- 
daten listede  sig  til  at  give  Frøkenen  et  Haand- 
tryk,  der  blev  frygtsomt  besvaret. 

Men  i  Virkeligheden  var  Forholdet  imellem 
Etatsraad  Theil  og  Herman  Wagner  saa  spændt 
som  muligt,  og  en  venskabelig  Tilnærmelse  syntes 
udelukket.  Amalie,  der  kæmpede  en  stille  Kamp 
med  sig  selv,  undgik  at  nævne  Wagner,  men  hendes 
Tanker  var  stedse  hos  ham. 

Det  smertede  hende,  da  hun  hørte,  at  Præsten 
havde    afskediget    ham    som    Huslærer.     Hs.  Vel- 

ærværdighed  havde  kun  nødig  foretaget  dette  Skridt, 
men  han  havde  endelig  givet  efter  for  de  indtræn- 
gende ForestilUnger,  der  gjordes  ham  af  General 
Liittichau  og  Rantzau'erne  paa  Rosenvold.  Alle 
satte  de  Pris  paa  Etatsraaden  og  alle  havde  de 
fundet  et  hyggeligt  Foreningspunkt  i  Hedensted 
Præstegaard,  men  skulde  Wagner  for"blive  i  denne, 
vilde  den  selskabelige  Harmoni  være  brudt.  Etats- 
raad  Theil  vilde  i  ethvert  Tilfælde  besvare  enhver 
Indbydelse  med  et  Afslag,  saa  længe  Wagner  var 
der.  Men  Etatsraaden  satte  man  netop  overordent- 
lig Pris  paa  som  Medlem  af  de  selskabelige  Sammen- 
komster. 

Da  Herman  Wagner  blev  afskediget,  stod  han 
foreløbig  uden  Stilling.  Han  havde  dog  sparet 
saa  mange  Penge  sammen,  at  han  kunde  slaa  sig 
igennem  omtrent  et  halvt  Aars  Tid,  naar  han  satte 
Tæring  efter  Næring.  Han  drog  foreløbig  ind  til 
Vejle,  hvor  han  tog  Ophold  i  et  Hlle  Pensionat. 

En  Dag,  da  Amalie  Theil  spadserede  paa 
Vejen  udenfor  sin  Faders  Villa,  kom  en  Hlle  Bonde- 
dreng, der  rakte  hende  en  Billet  og  straks  forsvandt. 
Det  var  et  Brev  fra  Wagner.  Det  indeholdt  kun 
følgende  Ord:  »Altid  er  De,  Frøken  Amalie,  i 
mine  Tanker,  og  jeg  holdes  oppe  af  Haabet  om, 
at  De  ikke  har  glemt  mig.    De  vil  høre  fra  mig.« 

Amalie  stak  Billetten  ind  paa  sit  Bryst.  Jeg 
bevarer  den,  tænkte  hun  i  sit  stille  Sind,  som  et 
Pant  paa,    at  vort  Gensyn  er  sikkert  forestaaende. 


X. 

I  Løbet  af  Vinteren  1857  begyndte  Striden  mellem 
Danmark  og  Tyskland  om  Ordningen  af  det 
danske  Monarkis  statsretlige  Forhold  at  antage  en 
farligere  Karakter.  Slesvigholsteinismen  rejste  igen 
sit  Hoved  og  gjorde  Krav  paa  de  to  Hertugdømmers 
Forening  og  Slesvigs  Optagelse  i  det  tyske  For- 
bund. Men  paa  Modarbejdelsen  af  denne  Tendens 
vilde  Frederik  den  Syvende  sætte  sin  personlige 
Indflydelse  ind,  og  for  at  knytte  det  gamle  danske 
Kronland  nærmere  til  sig  besluttede  han  at  tage 
et  længere  Ophold  paa  Gliicksborg  Slot,  hvor  han 
da  vilde  fejre  sin  Fødselsdag.  Men  Vejen  dertil 
vilde  han  lægge  over  Jylland,  hvor  han  vilde  be- 
søge nogle  Byer  paa  den  sydlige  Østkyst  og  paa 
Vestkysten.  Grevinden,  der  skulde  ledsage  ham^ 
længtes  efter  igen  at  hilse  paa  den  jydske  Befolk- 
ning, der  havde  modtaget  hende  ret  hjerteligt,  da 
hun  for  fem  Aar  siden  sammen  med  sin  Gemal 
havde  gæstet  Vendsyssel  og  Thy. 

En  skøn  Aften  midt  i  September  gik  Hs.  Maje- 
stæt og  Gemalinde  om  Bord  i  Dampskibet  »Sles- 
vig«,   der  laa  for  Anker  ved  Skodsborg.     Kongen 

var  ledsaget  af  et  betydeligt  Følge,  hvoriblandt 
Hofmarskal  Levetzau,  to  Ministre,  Generaladjudant 
Irminger,  Staldmester  Haxthausen,  Kammerherre 
Berling  og  Kabinetssekretær,  Etatsraad  Trap.  Med 
Grevinden  fulgte  hendes  Selskabsdame,  Frøken 
Dreier.  Hs.  Majestæt  og  Selskabet  var  i  den  liv- 
ligste Stemning,  da  de  steg  om  Bord,  og  den  bidrog 
Vejret  til  at  vedligeholde,  thi  Kattegatte  laa  glat 
som  et  Spejl,  da  Dampskibet  den  følgende  Morgen, 
i  et  herligt  Solskinsvejr,  satte  Kursen  ad  Frede- 
ricia til. 

I  Salonen  paa  Dækket  var  Selskabet  samlet 
den  største  Tid  under  Overfarten.  Her  underholdt 
Kongen  sig  med  Skibets  Fører,  Kaptajnløjtnant 
Møller,  og  med  Kammerherre  Irminger.  Han 
dvælede  ved  gamle  Minder. 

»Nu  styrer  vi  til  Jylland,«  sagde  Kongen.  »Jeg 
kommer  til  at  tænke  paa,  at  jeg  for  fjorten  Aar 
siden  befandt  mig  i  samme  Kurs  med  Kutteren 
»Neptun«.  Det  var  en  let  Tid  i  Sammenligning 
med  den  nuværende:  min  Fader  bar  Regerings- 
byrderne.« 

»Husker  Deres  Majestæt  den  Kommission, 
Prinsesse  JuHane  havde  givet  Dem.^«  spurgte 
Irminger. 

»Tydeligt,«  udbrød  Kongen,  »jeg  skulde  skaffe 
hende  en  Moppe  fra  Katholm,  men  jeg  kom  med 
et  Marsvin  fra  Middelfart  i  Stedet.« 

Hele  Selskabet  lo.  >Det  var  praktisk  gjort 
af  Deres  Majestæt,«  bemærkede  Kaptajn  Møller, 
»thi  netop  det  Aar  stod  Trannen  i  høj  Pris.« 

Hofmarskal  Levetzau,  der  havde  spadseret  frem 
og  tilbage  paa  Skansen,  traadte  ind  i  Salonen. 

Grevinden  betragtede  beundrende  hans  fine, 
aristokratiske  Skikkelse.  »Hs.  Ekscellence  er  sande- 
lig,« ytrede  hun  med  dæmpet  Stemme  til  Frøken 
Dreier,  »en  ægte  Type  paa  en  grand  seigneur!« 

>Man  kunde  gerne  kalde  ham  en  Parakro- 
nisme,«  ytrede  Selskabsdamen,  >thi  han  synes 
egenlig  at  høre  hjemme  ved  det  gamle  franske  Hof  « 

Levetzau  gik  hen  til  de  to  Damer.  >  Hvor- 
ledes befinder  Deres  Naade  Dem  paa  Søen?« 
spurgte  han  Grevinden. 

»Fortræffeligt,«  lød  Svaret.  »Men  i  denne 
storartede  Belysning  bør  vi  virkelig  betragte  Katte- 
gattet fra  Skansen.     Kongen  gaar  vel  med  op?« 

Hs.  Majestæt,  der  hørte  det,  sagde  bifaldende: 
»Du  har  Sans  for  Lyseffekter,  Louise.  Lad  os  nu 
faa  en  Prøve  derpaa.« 

Hele  Selskabet  begav  sig  til  Skansen.  Kongen 
tog  her  Sæde  paa  en  Taburet.  Gennem  en  lille 
Kikkert  betragtede  han  nogle  Skibe  i  det  Fjerne. 

Under  Kanonsalut  løb  Dampskibet  »Slesvig« 
om  Eftermiddagen  Kl.  5  ind  i  Fæstningen  Frede- 
ricias Havn  og  lagde  til  ved  Broen.  De  lokale 
Autoriteter,  deriblandt  Byfoged  Mourier,  den  kom- 
manderende General,  Grev  Moltke  og  Stiftamtmand 
Nielsen,  begav  sig  om  Bord,  hvor  de  bød  Hs. 
Majestæt  og  Gemalinde  Velkommen. 

Under  den  tæt  sammenstimlede  Mængdes  Ju- 
bel kørte  det  høje  Par  til  Palaiet,  som  var  smag- 
fuldt indrettet  til  dets  Modtagelse. 

Paa  Pladsen  foran  hint  udfoldede  der  sig  nu, 
inden  Natten  brød  frem,  et  ligesaa  broget  som 
afvekslende  Liv,  der  begyndte  med  Fanetog  og 
endte  med  Fakkeltog,  begge  Gange  ledsagede  med 
Sang  og  Musik.  Medens  Hs.  Majestæt  og  Gemal- 
inde holdt  Kur  i  Palaiet  og  derefter  gav  en  Souper 
for  Byens  Honoratiores,  bølgede  Mængden  under 
Afsyngelsen  af  patriotiske  Sange  gennem  de  illu- 
minerede Gader.  Her  var  Kongebegejstring  og 
Fædrelandssind  I  Og  Grevinden  var  udtrykkelig 
bleven  hyldet  i  de  Leveraab,  der  lød  for  Grund- 
lovens ophøjede  Giver. 

Da  Natten  faldt  paa,  og  Stilheden  indtraadte, 
kunde  Kongen  under  Indvirkningen  af  Dagens 
mange  forskellige  Indtryk  ikke  straks  finde  Ro. 
Grevinden  havde  begivet  sig  til  Hvile,  men  han 
gik  frem  og  tilbage  gennem  de  Værelser,  han  i  sin 
Tid  havde  beboet  som  Prins.  Modsætningen  mellem 
Datiden  og  det  nuværende  Øjeblik  slog  ham. 

Han  sank  ned  i  en  Lænestol  og  hengav  sig 
til  Betragtninger.  Han  mindedes,  hvorledes  han 
var  bleven  ført  som  et  Slags  Fange  til  Fredericia, 
ramt  som  han  var  af  Frederik  den  Sjettes  Unaade, 
efter  Seperationen  fra  Prinsesse  Vilhelmine,  Kongens 
yngste  Datter.  Han  erindrede,  hvorledes  han  be- 
tragtedes som  Kongehusets  enfant  perdu,  hvem 
Fæstningens  Kommandant,  General  Castonier, 
havde  Befaling  til  at  holde  i  stramme  Tøjler.  >Hvor 
nedværdigende  for  en  kongelig  Højhed!«  udbrød 
han.  Efter  nogle  Øjeblikkes  Tavshed  tilføjede 
han:    >Hvor  ganske  anderledes  staar  jeg  ikke  nu! 

Endelig  er  man  kommen  til  Erkendelse  af  mit 
Værd ! « 

Grevinden,  der  af  sin  Kammerjomfru  havde 
faaet  at  vide,  at  Kongen  endnu  færdedes  i  sine 
Værelser,  var  bleven  bekymret  for  ham.  Hun 
iførte  sig  skyndsomt  en  Negligé  og  listede  sig  ind 
til  ham.  Det  var  maanelyst.  Han  mærkede  ikke, 
at  hun  kom  hen  til  Stolen.  Idet  hun  lagde  Haanden 
paa  hans  Skulder,  vendte  han  sig  pludselig  og  foer 
ved  Synet  af  den  hvide  Skikkelse  forskrækket  op. 

»Frederik!«  sagde  hun  med  blid  Stemme. 

»Er  det  Dig,  Louise!«  udbrød  han,  idet  han 
fattede  sig.     »Hvad  vil  Du?« 

»Blot  minde  Dig  om,  at  Du  trænger  baade 
til  aandelig  og  fysisk  Hvile.  I  Morgen  forestaar 
der  atter  en  bevæget  Dag.« 

»Du  har  Ret.  Tak,  fordi  Du  altid  tænker  paa 
mig  og  sørger  for  mig.« 

Kongen  trykkede  hendes  Haand  og  skiltes  fra 
hende.  Mens  han  i  Tanken  dvælede  ved,  hvad 
Kancelliraad  Mourier  i  sin  Tale  havde  sagt  om 
Grevinden,  slumrede  han  ind. 

Fra  Fredericia  gik  Kongetoget  til  Vejle,  derfra 
til  Horsens  og  videre  over  Mattrup  til  Silkeborg, 
hvorfra  det  bøjede  mod  Vest  til  Ringkøbing  for 
over  Varde  og  Ribe  at  drage  til  Slesvig.  Overalt 
betegnede  Æresporte  med  Inskriptioner,  flag-  og 
blomstersmykkede  Huse,  ridende  Bønder  og  en 
tilstrømmende  jublende  Mængde  dets  Vej.  Kanon- 
salut, Klokkeringning,  Velkomstsange,  Banketter 
med  Taler,  Festballer  og  Illuminationer  hørte  saa 

at  sige  til  det  staaende  Ceremoniel.  Og  nægtes 
skal  det  ikke,  at  Befolkningens  Hjerte  var  med  i 
alle  disse  Vidnesbyrd  om  Hengivenhed  for  Frederik 
den  Syvende.  Kun  følte  han  hist  og  her  med  en 
vis  Bitterhed,  at  Aristokratiet  og  dets  Damer  holdt 
sig  tilbage  fra  den  festlige  Modtagelse,  og  ingen 
gennemskuede  skarpere  Grunden  dertil  end  Hds. 
Naade,  hans  Gemalinde.  Men  da  Jubelen  og 
Loyalitetsforsikringerne  var  saa  overstrømmende, 
glemtes  hurtigt  en  eller  anden  lille  Misstemning. 

En  interessant  Episode  af  Kongebesøget  var 
Frokosten  paa  Herregaarden  Mattrup,  hvortil  Kongen 
og  hans  Gemalinde  var  indbudt  af  Ejeren,  Etats- 
raad  Regnar  Westenholz.  Frederik  den  Syvende 
følte  sig  af  to  Grunde  tiltrukken  af  Mattrup.  Her 
havde  nemlig  hans  Moder,  Prinsesse  Charlotte 
Frederikke,  altid,  mens  hun  opholdt  sig  i  Horsens, 
fundet  en  gæstfri  og  elskværdig  Modtagelse  af  de 
daværende  Ejere,  der  tilhørte  Slægten  de  Thygeson. 
I  Breve  til  sin  Søn  havde  hun  talt  om  de  lykke- 
lige Timer,  hun  havde  tilbragt  paa  Mattrup.  Herre- 
gaardens  nuværende  Besidder,  Etatsraad  Westenholz, 
var  just  en  Personlighed  efter  Kongens  Hoved. 
Han  havde  Skagboens  djærve,  energiske  Natur,  han 
havde  som  Kornhandler  i  London  tjent  sig  en 
Formue,  han  interesserede  sig  levende  for  jyske 
Jernbaneanlæg  og  Hedernes  Beplantning,  og  i  Ud- 
førsel til  England  saa  han  en  Hovedbetingelse  for 
Danmarks  økonomiske  Blomstring.  Disse  An- 
skuelser havde  han  flere  Gange  udviklet  paa  en 
indlysende  Maade    for  Kongen,    mens    han   havde 

Sæde  i  Rigsdagen  og  i  Rigsraadet.  Westenholz 
havde  ved  disse  LejUgheder  gjort  Grevinden  sin 
Opvartning  og  havde  haft  længere  Samtaler  med 
hende.  Han  opdagede  straks,  at  hun  havde  For- 
retningstalent, ligesom  hun  paa  sin  Side  erkendte 
Westenholz's  store  Dygtighed  som  Finansmand. 
Desuden  følte  hun  sig  tiltalt  af  den  ærbødige,  men 
ærlige  og  ligefremme  Maade,  hvorpaa  han  optraadte 
overfor  hende.  Westenholz's  Frue  havde  ogsaa  i 
sin  Tid  haft  Audiens  hos  Grevinden,  der  i  hendes 
Øjne  stod  som  Kongens  Gemalinde  og  som  saadan 
burde  behandles  med  al  mulig  égard. 

Kongens  og  Grevindens  Indtog  paa  Mattrup 
foregik  i  et  straalende  Solskinsvejr,  gennem  en  rigt 
smykket  Æresport  og  under  Bøndernes  stormende 
Hurraraab.  Etatsraaden  og  Frue  modtog  ved  Sten- 
trappens Fod  det  høje  Par  og  bød  det  hjerteligt 
Velkommen.  Kongen  og  Etatsraaden  førte  derefter 
henholdsvis  Etatsraadinden  og  Grevinden  til  Vesti- 
bulen. Her  veksledes  nogle  Ord,  hvorpaa  de  høje 
Gæster,  støvede  som  de  var,  straks  begav  sig  til 
de  for  dem  indrettede  Værelser. 

Imidlertid  samledes  i  det  rummelige  Kabinet 
og  i  den  grønne  Stue  ved  Siden  af  den  store 
Spisesal  et  talrigt  og  elegant  Selskab,  bestaaende 
af  Omegnens  Notabiliteter  og  Embedsstandens 
Damer.  Hvor  man  vendte  Blikket  hen,  saa  man 
glimrende  Uniformer  og  pragtfulde  Toiletter,  karak- 
teristiske mandlige  Skikkelser,  trivelige,  velpropor- 
tionerede Fruer  og  vaarfriske,  smukke  Pigefysiogno- 
mier. Man  bemærkede  særlig  Amtmanden  i  Skander- 

borg,  Baron  Bille  Brahe,  Biskoppen  i  Aarhus,  Dr. 
theol.  Brammer,  og  Stiftsprovsten,  General  K.  F. 
Moltke  og  Oberst  Steinmann,  Overtoldinspektør, 
Etatsraad  Tetens,  Forstraad  Kliiver  og  Godsejer 
Neergaard  til  Tammestrup.  Da  de  indbudte  Gæ- 
ster var  samlede,  førte  Etatsraad  Westenholz 
Kongens  Følge  ind  i  Kabinettet.  Etatsraadinden 
fulgte  med  Frøken  Dreier.  Westenholz  besørgede 
med  faa  Ord  Præsentationen. 

Da  han  havde  løst  denne  Opgave  med  aner- 
kendelsesværdig Dygtighed,  traadte  Hs.  Majestæt 
med  sin  Gemalinde  ind  til  Selskabet.  Kongen  var, 
som  sædvanlig,  i  Generalsuniform.  Grevinden  bar 
en  blaa  Silkekjole  og  havde  et  Diamantsmykke  paa 
Hovedet.  Det  høje  Par  gik  hilsende  til  begge 
Sider  hen  gennem  Selskabet,  der  dannede  Espalier. 
Derpaa  gjorde  Hs.  Majestæt  omkring,  gik  hen  til 
Etatsraadinde  Westenholz  og  bød  hende  Armen, 
mens  Etatsraaden  førte  Grevinden  til  Bords.  En 
improviseret  Ordensmarskal  havde  allerede  snildt 
og  lydløst  foretaget  Fordelingen  af  Herrer  og 
Damer.  Hurtigt  indtog  alle  deres  Plads  ved  det 
smagfuldt  dækkede  Frokostbord  i  den  store  Spise- 
sal, hvis  Vinduer  vendte  ud  til  Haven.  Porcellæns- 
vaser  med  Blomster  og  et  Par  mægtige  Sølvopsatser 
smykkede  Bordet,  der  var  hesteskoformet.  Til 
Højre  for  Kongen  og  Etatsraadinden  sad  Westen- 
holz og  Grevinden. 

Indtil  de  officielle  Skaaler  var  udbragte,  gik 
Konversationen  lidt  tvungent  og  mat,  men  da  baade 
Westenholz  og  Kongen  i  faa,  velvalgte  Ord  havde 

løst  denne  Opgave,  kom  der  Fart  i  Samtalerne. 
Hs.  Majestæt,  der  havde  Moltke  og  Steinmann 
skraas  overfor  sig,  mindede  dem  i  spøgende  Ven- 
dinger om  Troppeøvelserne  ved  Hedensted  for 
tretten  Aar  siden,  hvori  han  og  de  to  havde  del- 
taget. Derefter  vendte  Kongen  sig  mod  Biskop 
Brammer  og  gjorde  nogle  Bemærkninger  om  histo- 
riske Minder  i  Omegnens  Kirker. 

»Jeg  ved,«  sagde  han,  >at  i  en  af  dem  er 
Kirsten  Hardenberg  begravet.  Hun  var  nok  min 
højsalig  Forgængers  Frederik  den  Andens  Tilbedte. 
Vi  kender  jo  alle  Ungdommens  romantiske  Til- 
bøjeligheder, Louise.«  Med  disse  Ord  nikkede 
Kongen  til  sin  Gemalinde. 

Den  spøgende  Ytring  gjorde  overordentlig 
Lykke. 

»Det  er  i  Klovborg  Kirke,  Deres  Majestæt,  at 
Mindestenen  over  hende  findes,«  sagde  Brammer, 
da  Munterheden  havde  lagt  sig. 

Hen  imod  Frokostens  Slutning  indløb  fra  For- 
manden for  Tyrsting  Herreds  Sangforening  en 
Skrivelse  til  Westenholz.  Han  bad  Etatsraaden 
undskylde,  at  han  kom  saa  sent  med  sin  Anmod- 
ning, men  det  Hele  var  bleven  arrangeret  i  yderste 
Øjebhk,  ja  saa  at  sige  improviseret.  Sangforeningen 
vilde  i  en  Sang  hylde  det  høje  Par,  og  haabede, 
at  Etatsraaden  vilde  udvirke  Hs.  Majestæts  naa- 
digste  Tilladelse. 

Kongen  gav  øjeblikkelig  sit  Samtykke.  Om 
en  Time  ventede  han  Sangerne. 

Da  Selskabet  havde  drukket  Kaffe  i  Verandaen, 

meldte  Etatsraaden  Kongen,  at  Sangforeningen  nu 
stod  i  Herresædets  Gaard. 

Kongen  traadte  med  sin  Gemalinde,  fulgt  af 
sit  Følge  ud  paa  Stentrappen.  Selskabet  tog  Plads 
ved  de  aabne  Vinduer. 

Sangforeningen  var  omgiven  af  en  tæt  Skare 
Bønder  med  deres  Hustruer  og  Døtre.  Efter  at 
Fanen  var  sænket,  lød  et  af  hele  Mængden  istemt 
Hurra  op  mod  Kongen,  der  takkede  med  Haand- 
bevægelser.  Derpaa  blev  til  Akkompagnement  af 
Hornmusik  afsunget  følgende  Strofer: 

Kong  Frederik  er  Dannerfolkets  Lykke, 
Thi  han  har  udstedt  Danmarks  Frihedsbrev, 
Det  er  hans  Herskergernings  ædle  Smykke, 
Ved  det  sit  Navn  han  i  vort  Hjerte  skrev. 
Han  førte  os  til  Kamp  og  Sejrens  Ære, 
For  Landets  Tarv  har  Øje  han  og  Sans, 
Derfor  skal  Kongens  Krone  stedse  være 
Omstraalet  af  Navnkundighedens  Glans! 

For  Frihedsbrevet  Folket  højt  ham  skatter, 
Som  Tak  og  Gengæld  det  ham  ydet  har, 
Udsprungen  af  dets  Skød  en  ædel  Datter, 
Der  underfuldt  af  Skæbnen  udset  var, 
Til  ham  som  Hustru  trofast  at  ledsage, 
Bestraalet  selv  af  Kongekronens  Glans, 
Og  kaste  Solskin  paa  hans  mørke  Dage 
Og  flette  Roser  i  hans  Hæderskrans! 

Du  Folkets  Datter,  Du,  som  paa  Dit  Banner 
Kong  Fredriks  eget  Valgsprog  rister  ind, 
Du,  hæderværdige  Grevinde  Danner, 
Modtag  den  Hyldest,  der  med  ærligt  Sind 

Dig  bringes  af  den  jyske  Folkeskare, 
Hvis  Hjerter  varmt,  erkendtligt  for  Dig  slaa. 
Gid  Du,  hvis  Syd  fra  rejser  sig  en  Fare, 
Maa  stærk  og  fast  ved  Kongens  Side  staal 

Som  et  mægtigt  Tonevæld  bruste  Sangen  hen 
mellem  Mattrups  Mure.  Kongen  og  Grevinden 
var  dybt  bevægede.  Da  Sangen  hørte  op,  ind- 
traadte  lydløs  Stilhed. 

Idet  Hs.  Majestæt  støttede  sig  til  Stentrappens 
Balustrade,  udtalte  han  med  høj,    malmfuld  Røst: 

»Tak,  mine  kære  trofaste  Jyder.  Saavist  som 
den  Dag,  jeg  underskrev  Grundloven,  altid  for  mig 
vil  være  en  Festdag,  saa  vist  er  min  Hustru  mit 
Livs  Lykke  under  min  Kongegerning!« 

Atter  lød  mægtige  Hurraraab  for  Kongen, 
efterfulgt  af  et  Leve  for  Hds.  Naade  Lehnsgrev- 
inden,  begge  ledsagede  af  en  Fanfare. 

Det  høje  Par  trak  sig  tilbage.  Efter  en  Times 
Konversation  med  Selskabet  paa  Mattrup,  hvilket 
Grevinden  havde  forbavset  ved  sit  Kendskab  til 
Datidens  ledende  diplomatiske  og  politiske  Person- 
ligheder, fortsattes  Kongetoget  til  Silkeborg.  Af- 
skeden med  Etatsraad  Westenholz  og  Frue  havde 
et  hjerteligt  Præg. 

Da  Sangen  til  Kongen  og  Grevinden  blev 
sungen,  stod  Forfatteren  ubemærket  blandt  Mæng- 
den:   det  var  Herman  Wagner. 

Han  var  i  Besøg  hos  Pastor  Krarup  i  Føvling 
og  havde  gennem  Bladene  nøje  fulgt  med  Kongens 
og  Grevindens  Rejse.  Han  havde  omhyggeligt 
læst  de  Taler,  der  var  bleven  holdte  for  det  høje 

Par,  og  de  Sange,  hvori  det  var  bleven  forherliget. 
Paa  sine  Spadsereture  i  Sognet  havde  han  i  Sam- 
taler med  Bønderne  udforsket  deres  Stemning  mod 
Grevinden,  og  de  Udtalelser  om  hendes  Godgøren- 
hed og  personlige  Elskværdighed,  han  her  hørte, 
havde  stadfæstet  Rigtigheden  af  hans  egen  Op- 
fattelse af  hende.  Dertil  kom,  at  Wagner  højlig 
respekterede,  at  Grevinden  var  belæst  og  kunde 
fremmede  Sprog.  Herman  Wagner  dannede  sig 
saaledes  et  klart  Begreb  om  de  jyske  Bønders 
Mening  om  Hds.  Naade,  og  den  gav  han  et  Ud- 
tryk i  sin  Sang,  for  hvilken  han  havde  taget  den 
loyale  Højskolepoesi  til  Mønster  og  givet  den 
samme  Snit  som  de  øvrige  ved  Lejligheden  frem- 
komne Følelsesudbrud   i  bunden  og  ubunden  Stil. 

Wagner  nægtede  ikke,  at  han  var  Forfatter 
til  Sangen,  men  han  gjorde  Intet,  for  at  det  skulde 
blive  bekendt.  Han  havde  ikke  forbundet  egen- 
nyttige Hensigter  med  den.  Han  vidste  tværtimod, 
at  den  hverken  vilde  højne  ham  i  Aristokratiets 
eller  i  det  dannede  Bourgeoisis  Øjne,  men  snarere 
have  den  modsatte  Virkning. 

Grevinden  var  meget  nysgærrig  efter  at  faa 
at  vide,  hvem  der  havde  skrevet  Sangen.  Det 
kom  først  til  hendes  Kundskab  længe  efter,  at 
hun  havde  forladt  Mattrup,  og  det  skal  siden  vise 
sig  hvorledes. 


XI. 

Etatsraad  Albert  Theil  holdt  paa  sin  Villa  »Amalie- 
høj* et  af  de  smaa  Middagsselskaber,  paa 
hvilke  han  satte  saa  megen  Pris.  Menuen  bestod 
nemlig  af  nogle  faa  udsøgte  Retter,  og  Gæsterne 
hørte  til  Samfundets  Elite.  Her  mødtes  General 
Liittichau  til  Store  Grundet  med  den  gamle  Grev 
Frederik  Rantzau  Breitenburg  i  Holsten,  der  led- 
sagedes af  sin  Broderdatter,  Komtesse  Anna,  en 
køn  og  velbegavet  Pige.  Frøken  Amalie  og  hun 
var  Veninder.  Rektor  Birch  fra  Horsens,  Provst 
Jørgensen  fra  Vejle  og  Landskabsmaler  Gurlitt  var 
indbudte.  Sidstnævnte,  der  var  Medlem  af  det 
danske  Kunstakademi,  men  mest  opholdt  sig  i 
Udlandet,  havde  Theil  stiftet  Bekendtskab  med  i 
Marseille.  Han  havde  flere  Billeder  af  ham,  der- 
iblandt hans  »Udsigt  fra  Himmelbjerget  over  den 
jyske  Hede«.  Jævnaldrende  med  Amalie  var  Frøken 
Helene  Cronstern,  hvis  Fader  var  Hofjægermester. 
Denne  unge  Dame  glimrede  ved  sin  Sangstemme 
og  sit  smukke  Fortepianospil.  Det  var  en  kunstnerisk 
Nydelse  at  høre  hende  og  Amalie  spille  firhændigt. 
Ved  saadanne  Sammenkomster  konverseres  der 

Thorsøe :  Lehnsgrevinde  Danner.  9 

saa  at  sige  om  alt  mellem  Himmel  og  Jord,  men 
ved  denne  Lejlighed  drejede  Samtalen  sig  dog  den 
længste  Tid  om  Kongens  og  Grevindens  Rejse. 
Først  havde  dog  Provst  Jørgensen  berørt  Koleiaen, 
der  lokalt  hærgede  Blaagaardskvarteret  ved  Køben- 
havn. Rektor  Birch  havde  derefter  udtalt  sig  om 
det  danske  Konsulat,  der  nu  skulde  oprettes  paa 
St.  Helena.  Denne  Forholdsregel  vakte  vemodige 
Minder  hos  ham  om  Napoleonstiden. 

Frøken  Cronstern  havde  i  begejstrede  Udtryk 
berømmet  den  sidste  Koncert  i  Musikforeningen, 
hvor  »Elverskud«  var  bleven  spillet  under  Gades 
egen  Ledelse.  De  to  andre  Damer  havde  skæm- 
tende skildret  et  Sommerbal  og  en  dramatisk  Aften- 
underholdning i  Liedertafel  i  Slesvig,  da  Rektor 
Birch  atter  drejede  Samtalen  hen  paa  Konge- 
besøget. 

»Frøknernes  Konversation  om  Musik  bringer 
mig  til  at  tænke  paa  en  interessant  Samtale,  jeg 
havde  med  Hs.  Majestæt  i  Horsens.  Taffelmusikken 
havde  spillet  en  Arie  af  Donizetti's  »Regimentets 
Datter«,  da  Kongen  spurgte  mig  over  Bordet: 
»Har  De,  Rektor  Birch,  hørt  Madam  Fossum  som 
Marie  i  den  Opera?« 

»Nej,  Deres  Majestæt,  svarede  jeg.  Er  det 
et  af  hendes  Glanspartier?« 

»Jeg  er  stolt  af,  at  mit  Theater  har  en  saadan 
Sangerinde!«  udbrød  Kongen.  Grevinden,  der 
hørte  vor  Samtale,  greb  her  ind,  idet  hun  tilføjede: 
»Og  Kunstnerinde,  thi  hun  har  baade  musikalsk 
Intelligens  og  dramatisk  Teknik.« 

»Det  var  fint  sagt!«  udbrød  Provst  Jørgensen. 
»Selskabet  ved  vel,  hvorledes  Hds.  Naade  blev 
fejret  og  feteret  paa  Mattrup?* 

»Jeg  har  hørt  det,«  ytrede  Theil,  »jeg  forstaar 
ikke  Etatsraad  Westenholz!« 

»Han  er  Forretningsmand  og  søger  at  indynde 
sig  hos  Magtens  Ihændehaver,«  bemærkede  Gene- 
ral Liittichau. 

>Den  Rolle,  det  højere  danske  Bureaukrati  og 
Medlemmer  af  Aristokratiet  har  spillet  ved  Grev- 
indens Modtagelse  i  Jylland,*  sagde  Grev  Rantzau 
Breitenburg,  »har  unægtelig  forbavset  mig.  Nej, 
saa  indtog  mine  Standsfæller  og  mine  Landsmænd 
i  det  Hele  en  langt  mere  korrekt  Holdning,  da 
Grevinden  sammen  med  Kongen  besøgte  Holsten 
for  tre  Aar  siden.« 

»De  skulde  blot  kende  den  Sang,  der  blev 
sungen  af  Sangforeningen  i  Tyrsting  Herred  for 
Grevinden  under  hendes  Ophold  paa  Mattrup,« 
ytrede  Provst  Jørgensen. 

»Det  var  nok  en  Smiger  af  den  fadeste  Art,« 
udbrød  Gurlitt.  »Paa  Folk  med  Æresfølelse  skal 
dette  Rimeri  have  gjort  et  tragikomisk  Indtryk.« 

»Proprietær  Cramer  fra  Hornstrup,«  sagde 
Præsten,  »har  givet  mig  et  Eksemplar  af  Sangen. 
Jeg  gemmer  den  i  min  Tegnebog.  Nu  skal  jeg 
saamænd  læse  den  op  for  Dem.«  Provst  Jørgensen 
tog  Sangen  frem  og  læste  den  med  deklamatorisk 
Kunst, 

Snart  lo  Selskabet,  snart  hyssede  det,  og  da 
Pointen    i  Sangen    egentlig   bestod  deri,    at  Grev- 

inden  var  Danmarks  og  Kongens  gode  Genius, 
fandt  man,  at  denne  Hyldest  maatte  karakteriseres 
som  lav  og  afskyelig  Smiger.  Denne  Dom  ud- 
taltes enstemmigt,  kun  var  Amalie  Theilikke  med ; 
hun  forholdt  sig  tavs. 

»Ved  man,  hvem  Forfatteren  er?«  spurgte 
Liittichau. 

»Det  er  en  theologisk  Kandidat,  Herman 
Wagner,  der  har  været  Huslærer  hos  Præsten  i 
Hedensted,«  sagde  Provsten. 

»Tænkte  jeg  det  ikke  nok,«  udbrød  Etatsraad 
Theil  højrøstet.  »Personer  af  hans  Kvalitet  be- 
tænker sig  ikke  paa  at  lovsynge  en  havareret 
kvindelig  Eksistens,  naar  de  kun  kan  tjene  Mønt 
derved!« 

»Det  er  et  sørgeligt  Bevis  for  den  danske 
Ungdoms  Fordærvelse,«  sagde  Grev  Rantzau. 

»Et  betegnende  Eksempel  paa  Degenerationen 
i  akademiske  Kredse,«  tilføjede  Liittichau.  >Hvor 
længe  kan  Officerskorpset  holde  sig  fri?« 

»Det  synes  mig  at  være  kommet  godt  med,« 
ytrede  Gurlitt.  »Den  kommanderende  General  i 
Slesvig,  Bulow,  lod  det  dog  ikke  mangle  paa 
Smiger  overfor  Grevinde  Danner,  da  hun  var  i 
Flensborg.« 

Nævnelsen  af  Herman  Wagner  havde  for 
Amalie  Theil  været  ligesom  et  elektrisk  Stød.  Hele 
Samtalen  havde  berørt  hende  pinligt.  Hun  havde 
kun  været  Tilhører. 

Det  øvrige  Selskab  gik  snart  over  til  andre 
Themaer  og  glemte  Kongebesøget,   Herrerne  ved 

Spillebordet,  Komtesse  Rantzau  og  Frøken  Cron- 
stern  ved  Fortepianoet.  Men  Herman  Wagner 
optog  stadig  Amalies  Tanker. 

Da  hun  var  ene  paa  sit  Værelse  om  Aftenen, 
spurgte  hun  sig  selv,  om  Wagner  virkelig  for 
Pengefordels  Skyld  havde  kunnet  skrive  Sangen 
til  Grevinden,  hvad  hendes  Fader  havde  sagt. 

Han  er  jo  for  Tiden  uden  Stilling  og  trænger 
vel  til  Midler,  ytrede  hun  ved  sig  selv,  men  jeg 
tror  alligevel  ikke,  at  han  er  bleven  Grevindens 
Digter  udelukkende  af  finansielle  Grunde. 


XII. 

I  Løbet  af  Efteraaret  1857  antog  den  tidligere 
berørte  europæiske  Pengekrise  stedse  større  Ud- 
strækning og  fik  en  yderst  farlig  Karakter.  Banker 
ramlede  sammen,  ansete  Handelshuse  standsede 
deres  Betalinger  og  Aktieforetagender,  hvoraf  man 
havde  ventet  sig  uhyre  Fordele,  viste  sig  byggede 
paa  den  rene  Svindel.  Krediten  var  dybt  rystet 
eller  tilintetgjort,  og  de  kommercielle  og  industri- 
elle Forhold  indtraadte  den  ene  uhyggelige  Kata- 
strofe efter  den  anden.  Etatsraad  Albert  Theil  kom 
fuldt  ud  til  at  føle  Virkningerne  af  disse  »Krach« 
eller  Falliter. 

Da  Theil  forlod  Marseille,  havde  han,  som 
anført  ladet  sin  Kapital  staa  i  Sæbefabriken  hos 
Kompagnonen,  Felix  Dupin.  Han  skulde  oppebære 
seks  Procent  i  Rente.  Man  vil  mindes,  at  hans  Vel- 
gører, Mægler  Clary,  der  nu  igen  boede  i  Marseille, 
ogsaa  havde  sat  en  Sum  i  Fabriken.  Men  den 
var  bleven  tagen  ud,  da  Clary  havde  begyndt 
at  spekulere  i  spanske  og  italienske  Vine  og  kun 
havde    haft  Tab    paa  Tab.      Den    gamle    Mægler 

anbragte  endelig  Resten  i  en  solid  Sparekasse  og 
slog  sig  igennem  med  sin  aarlige  Renteindtægt. 

Det  havde  været  vanskeligt  for  Felix  Dupin 
at  udbetale  hin  Sum  til  Clary,  men  han  var  dog 
kommen  heldigt  ud  over  det.  Rentepengene  til 
sin  tidligere  Kompagnon,  Albert  Theil,  udredede 
han  regelmæssigt  hver  Termin.  Dupin  var  en 
foretagsom  og  driftig  Forretningsmand,  der  havde 
et  godt  BHk  for  et  Projekts  fremtidige  Rentabilitet, 
men  i  sin  Dristighed  gik  han  stundom  for  vidt, 
og  endelig  lod  han  sig  rive  med  af  den  Spekulations- 
feber,  der  i  første  Halvdel  af  Halvtredserne  angreb 
Handelsverdenen.  Han  ofrede  Summer  paa  Aktie- 
foretagender, der  mislykkedes ;  han  aabnede  Filialer 
af  sin  Fabrik,  hvis  Bestyrelse  bedrog  ham;  den 
stigende  Konkurrence  trykkede  ham  bestandig 
haardere;  et  Par  store  Falliter  gav  ham  et  Grund- 
skud, og  endelig  rystedes  hans  Hus  fuldstændig, 
da  et  Par  Ladninger  med  Palmekærner  forliste, 
uden  at  han  havde  assureret.  Under  disse  Forhold 
havde  han  dog  vedblevet  at  betale  Albert  Theil 
seks  Procent  af  Kapitalen,  men  denne  selv  havde 
han  forbrugt. 

Felix  Dupin  havde  hidtil  fortiet  dette,  men 
efter  de  nævnte  Strandinger  vilde  og  kunde  han 
ikke  længer  skjule  sin  sande  Status  for  Theil.  Det 
pinte  ham  dog  at  give  denne  Meddelelsen  umiddel- 
bart; han  gik  derfor  til  den  gamle  Clary.  Han 
gav  denne  en  utilsløret  Skildring  af,  hvorledes  han 
var  situeret,  og  tilføjede  at  foreløbig  i  det  mindste 
saa  han  sig  ikke  i  Stand  til  at  sende  Theil  Rente- 

penge.  Men  Situationen,  vedblev  han  efter  en 
Pavse  og  ikke  uden  indre  Kamp,  var  endnu  mere 
fortvivlet.  Der  var  indløbet  Veksler  paa  ham  til 
et  Beløb  af  70,000  Francs,  og  hvis  han  ikke  kunde 
faa  dem  fornyede  eller  forstraktes  med  et  Laan  til 
Dækning,  maatte  han  erklære  sig  Fallit.  Men  skulde 
en  Realisation  finde  Sted  vilde  Theil  tabe  sin  Kapi- 
tal. Alt,  hvad  han  nu  havde  at  stole  paa,  var  hel- 
digere Konjunkturer  og  sine  Kapaciteter  som  For- 
retningsmand. Dupin  bad  endelig  Clary  om  at 
meddele  Theil,  hvad  han  her  havde  sagt.  Han 
sluttede  sin  FremstiUing  med  en  indtrængende 
Anmodning  til  Clary  om,  at  denne  som  gammel 
Forretningsven  vilde  staa  ham  bi  med  Raad. 

Clary  trykkede  med  et  venligt  Smil  Dupins 
Haand  og  bad  ham  om  endelig  ikke  at  fortvivle. 
»Jeg  skal  skrive  til  Albert  Theil,«  sagde  han. 
»Mulig  kan  vi  finde  en  Garant  for  nævnte  Beløb; 
for  Øjeblikket  kan  jeg  ikke  tænke  mig  nogen.  De 
talte  om  Deres  Kapacitet,  Dupin.  Den  kender  jeg, 
og  deri  har  De  sikkert  Deres  bedste  Aktiv.« 


En  tidlig  Formiddag  lige  i  Begyndelsen  at 
Oktober  sad  Etatsraad  Theil  i  sit  Arbejdsværelse 
paa  »Amaliehøj«  og  læste  Avisernes  Beretning  om 
Kongens  og  Grevindens  Rejse  i  Slesvig.  At  Frederik 
den   Syvende    blev    forherliget,    fandt    han    i    sin 

Orden,  thi  han  var  jo  Kronens  Bærer  og  Nationens 
officielle  Repræsentant.  Men  det  harmede  ham, 
at  Grevinden  fik  Del  i  den  Hyldest,  der  vistes 
Majestæten,  thi  efter  hans  Opfattelse  var  hun  ikke 
nogen  officiel  Personlighed,  men  indtog  kun  en 
privat  Stilling  som  Kongens  morganatiske  Hustru. 
Og  hertil  kom,  at  Etatsraaden  satte  hendes  moralske 
Kvaliteter  lavt,  hvad  vi  ved  fra  det  Foregaaende. 

»Du  kan  tænke  Dig,  AmaHe,«  sagde  Theil  til 
Datteren,  der  traadte  ind  i  Værelset,  >at  Kongen 
og  Grevinden  under  Opholdet  i  Tønder  har  boet 
hos  Amtmanden,  Grev  Reventlow.  Det  har  været 
haardt  for  hans  Frue.« 

»Ja,  er  der  nogen  aristokratisk  tænkende  Dame, 
saa  er  det  Grevinde  Reventlow,  den  fødte  Ahlefeldt. 
Men  man  maa  jo  ofte  her  i  Livet  bøje  sig  Fader, 
hvor  nødig  man  end  vil.« 

»Jeg  gjorde  det  aldrig,  AmaHe,  dertil  er  jeg 
for  stolt.  Jeg  ved,  hvad  jeg  skylder  min  Ære, 
min  Rang  og  Dig,  der  gennem  din  Moder  er  en 
Montmorency.« 

»Den  Slægt  var  af  streng  legitimistisk  Tænke- 
maade,  Fader,  og  holdt  ikke  Skridt  med  Tiden.« 

»Vil  Du  nu  læse  her  i  »Flensburger  Zeitung«, 
hvorledes  Grevinden  betegnes  som  »Kongens  Sjæls 
Veninde*  i  en  Sang,  den  danske  Skoles  Pigeklasse 
i  Flensborg  har  sunget.«  Han  rakte  Datteren 
Bladet.  »Et  andet  Sted  tilbyder  »de  danske  Drenge 
at  ofre  Liv  og  Blod«  for  Louise  Rasmussen!* 
Theil  'lo  højt,    rejste   sig  og  gik  frem  og  tilbage. 

Amalie  lagde  tavs  Avisen  fra  sig  og  forlod 
Værelset. 

Heldigvis,  tænkte  han  ved  sig  selv,  er  man 
saaledes  stillet,  at  man  kan  leve  aldeles  uafhængigt 
og  behøver  ikke  at  bøje  Ryg  for  nogen  for  at 
opnaa  en  Begunstigelse.  Min  Fremtid  er  garan- 
teret, som  det  hedder  i  Forretningssproget. 

Etatsraad  Theil  satte  sig  i  sin  tyrkiske  Sofa, 
foran  hvilken  der  stod  et  Mahogni  Divanbord,  med 
hvidlakerede  Stole  ved  de  tre  Sider.  Han  saa  med 
et  tilfreds  Smil  paa  de  gule  Damaskes  Gardiner 
og  paa  Gulvets  figurerede  Tæppe.  Det  store  Speil 
i  den  forgyldte  Ramme  bragte  ham  til  at  tænke 
paa  den  afdøde  Fader  i  Flensborg,  efter  hvem  han 
havde  arvet  det.  Solen  skinnede  ind  i  Værelset 
og  udbredte  et  Skær  af  Hygge.  Theil  følte  sig 
lykkelig  ved  Tanken  om,  at  her  kunde  han  sidde 
rolig  til  sin  Dødsdag  i  sin  smukke  Villa.  Kun 
kastede  det  en  Skygge  ind  i  hans  Tilværelse,  at 
Datteren  ikke  vilde  glemme  Wagner  og  række 
Grev  Rantzau  Haanden. 

Etatsraad  Theil  havde  spadseret  en  Tur  i 
Haven  og  glædet  sig  over  Efteraarsfloraen.  Derpaa 
havde  han  med  Velbehag  spist  Frokost  og  gik 
derefter  ind  i  sit  Værelse  for  at  aabne  en  nylig 
ankommen  Pakke  og  læse  et  Brev,  der  var  an- 
kommet, ligesom  han  satte  sig  til  Bordet. 

Han  tændte  sig  en  Cigar  af  det  fine  Mærke 
»Rio  Hondo«,  aabnede  Skrivelsen  og  begyndte  at 
læse,  efter  at  han  først  havde  set  Underskrift:en. 
Brevet  var  fra  Mægler  Clary  i  Marseille. 

Theil  læste  under  stigende  Spænding,  men  da 
han  kom  til  Slutningen,  hvoraf  han  saa,  at  Felix 
Dupin  var  Fallent,  og  at  han  selv  sandsynligvis 
en  ruineret  Mand,  eftersom  han  havde  tabt  sin 
Kapital  og  herefter  vilde  være  uden  Renter,  faldt 
han  sammen.  Hans  Hoved  sank  ned  paa  Brystet, 
han  faldt  tilbage  i  Sofaen,  han  var  dødbleg,  og 
Haanden,  hvori  han  holdt  Brevet,  hvilede  mekanisk 
i  hans  Skød.  Det  var,  som  om  det  sortnede  for 
hans  Øjne;  han  lukkede  dem.  Fortvivlelse  havde 
grebet  Theil  og  for  en  Stund  lammet  ham  baade 
intellektuelt  og  fysisk. 

I  den  Tilstand  forefandt  Amalie  ham,  da  hun 
kom  ind  til  ham  for  at  foreslaa,  om  de  ikke  i 
Løbet  af  Eftermiddagen  skulde  ride  en  Tur  sammen 
langs  Vejle  Fjord.  Hun  forfærdedes,  satte  sig  ved 
hans  Side,  lagde  sin  Arm  om  hans  Hals,  kyssede 
ham  paa  Kinden  og  kaldte  ham  saa  at  sige  tilbage 
til  Livet. 

»Du  er  syg,  kære  Fader,«  sagde  hun.  »Nylig 
var  Du  saa  livlig  og  frejdig.  Har  Du  faaet  et 
Tilfælde?    Er  der  gaaet  Dig  noget  imod?« 

Theil  gav  hende  Brevet.  »Læs  det,e  sagde 
han,  »og  Du  vil  forstaa  det  Hele.  Luk  Vinduet 
op,  jeg  vil  sidde  i  Lænestolen  for  at  indaande  den 
friske  Luft.« 

Amalie  førte  Faderen  derhen.  Mens  han  ud- 
hvilede og  styrkede  sig,  læste  hun  Brevet,  ikke  en 
men  to  Gange  igennem.  Hun  afficeredes  stærkt 
af  det,    men    bevarede    sin    Fatning.      Da   Theil 

havde  samlet  sig  og  var  kommen  til  Kræfter  igen, 
spurgte  hun: 

»Er  det  lykkedes  Dig,  kære  Fader,  at  lægge 
en  Sum  af  Rentepengene  til  Side?« 

»Henved  et  Par  Tusinde  Daler,  Amalie.  De 
staar  i  Sparekassen  i  Flensborg.« 

»Ved  Hjælp  af  dem  kan  vi  altsaa  se  den 
allernærmeste  Fremtid  roligt  i  Møde.  Hr.  Dupin 
kan  maaske  komme  paa  Fode  igen.  Mulig  kan 
noget  aldeles  uforudset  indtræde  og  redde  Situa- 
tionen, som  Du  plejer  at  sige.« 

»Du  har  et  frejdigt  Livssyn,  Amalie,«  sagde 
Theil,  der  oplivedes  af  hendes  Tro  paa,  at  Alt 
nok  vilde  rette  sig  i  Fremtiden. 

»Frejdigt  Livssyn,«  sagde  hun.  »Maaske  har 
jeg  det,«  føjede  hun  til  med  et  Smil.  »Men  i  Dag 
skal  Du  beskæftige  Dig  i  Haven,  Fader,  og  ikke 
tænke  paa  Andet.  Der  skal  baade  plukkes  Vin- 
druer og  Frugt  af  Dværgtræeme. « 

»Du  har  Ret,  Amalie,  det  maa  ikke  opsættes 
længer.«  Etatsraaden,  der  var  en  ivrig  Gartner, 
sagde  disse  Ord  med  en  Mine,  der  vidnede  om, 
at  han  nu  havde  genvundet  sin  Fatning. 

»Saa  indbyder  vi  Skovrider  Wissing  fra  Barrit 
til  i  Aften,  Ham  kan  Du  saa  ypperligt  passiare 
med.  Hans  Historier  gør  altid  et  oplivende  Ind- 
tryk paa  Dig.* 

»Som  Du  vil,  Amalie.«  Han  greb  hendes 
Haand,  drog  hende  til  sig  og  kyssede  hende  paa 
Panden. 

»Kristoffer  kan  sadle  den  brune  Hest,  saa 
rider  jeg  hen  til  Wissings.« 

Etatsraad  Theil  nikkede  bifaldende  til  sin 
Datter,  der  gik  ud  for  at  give  Karlen  Besked. 


Paa  Ridtet  tilbage  fra  Barrit  gjorde  Frøken 
Amalie  Holdt  ved  Aahusenes  Kro,  hvor  hun  satte 
Hesten  ind  for  at  tage  sig  et  Hvil.  Hun  lod  sig 
bringe  en  Kop  Kaffe  ud  i  Havens  Lysthus,  da  det 
var  et  stille  og  mildt  Efteraarsvejr.  Mens  hun 
nød  den,  tænkte  hun  paa  den  elskværdige  Mod- 
tagelse, hun  havde  faaet  hos  Wissings.  Skovrideren 
havde  lovet  at  komme  og  medtage  sit  bedste 
Humør.  Det  kunde  behøves;  thi  hendes  Fader 
var  vel  atter  bleven  mørk  i  Sindet.  Selv  var  hun 
alvorsfuldt  stemt;  hun  var  mere  bedrøvet  paa  hans 
Vegne  end  for  sit  eget  Vedkommende.  Vel  var 
det  materielle  Tab,  Theil  og  hun  havde  Hdt,  meget 
stort,  men  hun  stolede  paa  sin  Ungdom  og  Virke- 
lyst. AmaUe  følte  Trang  til  at  kunne  betro  sig 
til  Nogen,  thi  sympathetisk  Deltagelse  letter  Sorgen. 
Herman  Wagner  stod  øjeblikkelig  for  hendes 
Tanke.  Mon  jeg  efter  min  Faders  Nederlag  vil 
være  ganske  den  samme  for  ham  som  før  —  det 
var  Spørgsmaalet,  hvorover  hun  reflekterede. 

Som  hun  sad  fordybet  i  denne  Betragtning, 
traadte  Wagner  ind  i  Haven.    Han  kom  spadserende 

for  at  blive  sat  af  Færgen  over  Fjorden  til  Treide, 
hvor  han  havde  et  Ærinde.  Han  fik  straks  Øje 
paa  Amahe  og  overraskedes  selvfølgelig  af  Synet. 

s  Skal  jeg  træffe  Dem  her,  Frøken  Theil!« 
udbrød  han,  idet  han  ærbødigt  tog  Kasketten  af. 
Hun  rejste  sig  og  rakte  ham  rødmende  Haanden, 
som  han  kyssede. 

»Maa  jeg  tage  Plads  ved  Deres  Side.-*« 

Hun  nikkede  bekræftende  og  satte  sig.  »Jeg 
tilstaar  frit,  at  jeg  har  længtes  efter  at  tale  med 
Dem,  Wagner.« 

»Den  tilsvarende  Følelse  har  jeg  haft,  Frøken 
Amalie.  Hvorledes  har  Deres  Fader,  Etatsraaden, 
det?« 

»Det  vil  blive  en  streng  Tid  baade  for  ham 
og  mig,«  ytrede  hun  med  en  alvorsfuld  Mine  og 
med  Bevægelse  i  Stemmen. 

Herman  Wagner  betragtede  hende  med  Del- 
tagelse, skøndt  han  endnu  ikke  vidste,  hvad  der 
skulde  forstaas  ved  Svaret. 

>Før  jeg  siger  Dem,  hvad  der  egenlig  ligger 
mig  paa  Hjerte,  er  der  et  Spørgsmaal,  jeg  vil  gøre 
Dem.  Jeg  er  aabenhjertig  overfor  Dem,  ligesom 
De  har  været  det  overfor  mig.  Er  De  ikke  For- 
fatteren af  den  Sang,  der  blev  sungen  for  Kongen 
og  Grevinden,  da  disse  var  i  Besøg  paa  Mattrup?« 

»Jo,  jeg  har  skrevet  den,  Frøken  Amahe.  Men 
jeg  havde  helst  ønsket  at  forblive  anonym.« 

»Mener  De.  hvad  De  deri  har  sagt  om  Grev- 
inden?« 

»Jeg    har    deri   tolket  Bøndernes  Følelser  for 

hende,  saaledes  som  disse  allevegne  udtaltes  over- 
for mig.  Jeg  er  personlig  overbevist  om,  at  hun 
har  en  gavnlig  Indflydelse  paa  Kongen  og  der- 
igennem virker  til  Held  for  Landet.  Hendes  Gav- 
mildhed og  Godgørenhed  overfor  Fattige  og  For- 
ladte er  en  Kendsgerning.« 

»De  har  altsaa  ikke,  Wagner,  gjort  Regning 
paa  Erkendtlighed  eller  Belønning  fra  Hds.  Naades 
Side?« 

»Sligt  har  ligget  min  Tanke  saa  fjernt  som 
muligt.  < 

»Det  har  ogsaa  været  min  Opfattelse  af  Dem. 
De  kan  ikke  tro,  hvor  Deres  Erklæring  glæder 
mig.«  Hun  saa  med  et  sympatetisk  og  aner- 
kendende Bhk  paa  Herman  Wagner.  De  vekslede 
et  Haandtryk. 

»De  talte  om  en  streng  Tid  for  Deres  Fader 
og  Dem  selv,  Frøken  Amalie?« 

»Ja,  til  Dem  vil  jeg  betro  det,  men  iøvrigt 
vil  det  snart  være  en  almen  bekendt  Begivenhed. 
Min  Fader  havde  sin  Kapital  staaende  i  en  Sæbe- 
fabrik i  Marseille,  men  den  er  gaaettabt.«  Amahe 
kunde  ikke  tilbageholde  en  Taare. 

»Hvorledes!«  udbrød  Wagner,  paa  hvem  denne 
Efterretning  synlig  gjorde  et  stærkt  Indtryk. 

»Ved  uheldige  Handelskonjunkturer.« 

Wagner  forblev  nogle  Øjeblikke  tavs.  »Saa 
er  Frøken  Amalie  ikke  længer  den  rige  Arving,« 
sagde  han  med  et  spørgende  Blik. 

»Nej,  Hr.  Wagner,  mine  materielle  Midler 
har  jeg  mistet « 

>Men  derfor  er  De  lige  rig,  Frøken,  Deres 
herlige  Aandsevner  og  Deres  Ynde  har  De  bevaret, 
og  det  er  udelukkende  disse  Egenskaber,  der  har 
stillet  Dem  saa  højt  i  mine  Øjne.  For  mig  er  og 
bliver  De  den  samme!« 

»Tak,  Wagner,  for  den  Sympathi,  De  viser 
mig,  tak  for  Deres  venskabelige  Udtalelser.  Der 
er  mere,  jeg  kunde  fortælle  Dem,  men  jeg  vil 
helst  skrive  det  til  Dem.     Deres  Adresse  er?« 

»Jeg  bor  hos  Pastor  Krarup  i  Føvling.« 

Da  Amalie  Theil  var  stegen  til  Hest,  rakte 
hun  sin  Haand  ned  mod  Wagner  og  tog  hjertelig 
Afsked  med  ham.  Han  blev  staaende  og  fulgte 
hende  en  Stund  med  Blikket.  Hun  vendte  sig  om, 
hvor  Vejen  slog  en  Bugt,  og  tilvinkede  ham  et 
Farvel. 

Herman  Wagner  gik  i  en  løftet  og  bevæget 
Stemning  tilbage  til  Lysthuset.  Han  følte  i  dette 
Øjebhk  stærkere  end  nogensinde,  at  han  elskede 
Amalie  Theil,  og  han  var  sikker  paa  hendes  Gen- 
kærlighed. 

Der  var  en  Time  til,  at  Færgen  skulde  sejle. 

Han  tændte  en  Cigar  og  spadserede  frem  og 
tilbage  i  Asketræsalléen  langs  Vejen  udenfor  Kroen. 
Da  saa  han  pludselig  et  kendt  Ansigt,  Proprietær 
Cramer  fra  Hornstrup  kom  kørende  i  en  HUe  En- 
spændervogn og  svingede  ind  i  Rejsestalden. 

Da  Cramer  var  stegen  af  Vognen,  gik  Wagner 
hen  imod  ham.    »Goddag,  Hr.  Proprietær  Cramer.« 

>Ih,    Goddag  Hr.  Kandidat.      Det  var    da    et 

morsomt  Møde!  Gør  De  maaske  Studier  her  i 
Kroen?« 

>Nej,  jeg  venter  paa  Færgen;  jeg  skal  over 
til  Treide.« 

>Jeg  skal  ogsaa  med  Færgen,  da  jeg  har  en 
uopsættelig  Forretning  i  Vejlby.  Saa  følges  vi  ad, 
Hr.  Kandidat.« 

»Det  skal  være  mig  en  sand  Fornøjelse,  Hr. 
Proprietær.« 

»Men  lad  os  nu  sætte  os  ind  i  det  lille  Væ- 
relse ved  Siden  af  Gæstestuen.  Der  kan  vi  have 
det  saa  rart,  og  der  kan  vi  tage  os  en  Forfriskning. « 

»Deres  Forslag  er  akceptabelt,  Hr.  Cramer.« 

Proprietæren  tog  Plads  i  Sofaen  i  det  nævnte 
Værelse,  paa  hvis  Væg  hang  Billeder  af  Store 
Vibenshus  og  Slukefter.  Cramer  rekvirerede  Kaffe 
med  en  Likør.  Han  aabnede  sit  Cigarfutteral  og 
bød  Wagner  en  Cigar  med  Bemærkningen :  »Pflug- 
machers  &  Budelmanns  Fabrikat.« 

»Nu  er  det  nogen  Tid  siden,  vi  var  sammen 
hos  Præsten  i  Hedensted,  Kandidat  Wagner.  Det 
var  et  skarpt  Ordskifte,  De  havde  med  Etatsraad 
Theil  om  Grevinde  Danner.« 

»Siden  den  Tid  er  jeg  falden  i  Unaade  hos 
ham,  Hr.  Proprietær.  Han  kan  ikke  taale  Grev- 
inden. « 

»Han  er  ellers  en  meget  rar  Mand,  men 
kommer  han  til  at  tale  om  Fru  Danner  bliver 
han  rent  fanatisk,«  sagde  Cramer. 

»Der  er  noget  sygeligt  ved  hans  Harme  i  den 

Thorsøe:  Lehnsgrevinde  Danner.  10 

Retning.  Men  saaledes  gaar  det  jo  med  mange, 
især  af  den  ældre  Skole,«  bemærkede  Wagner, 

»De  skal  have  Tak  for  den  udmærkede  Sang, 
De  skrev  til  Grevinden,  da  hun  var  paa  Mattrup. 
Den  gjorde  rigtignok  Lykke,  haade  Kongen  og 
Grevinden  havde  Taarer  i  Øjnene.« 

»Naa,  De  veed,  at  jeg  er  Forfatteren.  Jeg 
har  ellers  ikke  gjort  mig  Umage  for,  at  det  skulde 
blive  bekendt.« 

»I  mit  Chatol  gemmer  jeg  et  Eksemplar  af 
den  som  et  Klenodie.  Jeg  maatte  forære  Provst 
Jørgensen  i  Vejle  et.  Rygtet  fortæller,  at  Hs.  Høj- 
ærværdighed har  læst  Sangen  op  for  Etatsraad 
Theil  paa  Amaliehøj.« 

>For  Etatsraaden  I «  udbrød  Wagner.  Han  er 
naturligvis  bleven  rasende.  Men  nu  skænker  han 
næppe  den  Slags  Smaating  Opmærksomhed.  Han 
har  Andet  at  tænke  paa.« 

»Er  han  i  Færd  med  at  blive  noget  Stort. 
Han  er  maaske  bleven  forfremmet  til  Konferens- 
raad?« 

»Nej,  Etatsraad  Theil  har  desværre  tabt  sine 
Penge  og  er  mulig  nu  en  fattig  Mand.« 

»Hvad  siger  De,  Kandidat  I  Hvorledes  er  det 
gaaet  til?« 

»Det  skal  være  en  falleret  Fabrik  i  Marseille, 
der  har  trukket  ham  med  i  sit  Fald.  Han  havde 
anbragt  sin  Kapital  i  den.« 

»Det  gør  mig  ondt  baade  for  ham  og  hans 
elskværdige  Datter,  Frøken  Amalie.« 

»De  kan  tro,  Hr.  Proprietær,  ogsaa  jeg  tager 
mig  hendes  Skæbne  nær.« 

»Derom  tvivler  jeg  ikke.  Tror  De,  Kandidat, 
at  vi  har  været  blind  for  de  Følelser,  hun  og  De 
nærer  for  hinanden.« 

Wagner  taug  nogle  Øjeblikke.  Proprietær 
Cramer  saa  fast  paa  ham. 

»Tal  De  kun.  Kandidat,  og  sig  mig,  hvad  der 
ligger  Dem  paa  Hjerte.  De  kan  være  overbevist 
om,  at  jeg  sætter  megen  Pris  baade  paa  hende  og 
Dem,  og  kunde  jeg  udrette  noget  for  Dem  begge, 
vilde  det  være  mig  en  Glæde.« 

»Jeg  vil  være  ærlig  overfor  Dem,  Proprietær 
Cramer.  Jeg  havde  tænkt  mig,  hvorledes  Etats- 
raaden  saa  end  stillede  sig,  at  Amalie  Theil  skulde 
blive  min  Hustru.  Ved  denne  Forbindelse  vilde 
det  blive  mig  muligt  at  realisere  en  længe  næret 
Plan,  nemlig:  Oprettelsen  af  et  Handels- og  Sprog- 
akademi i  Marseille « 

»Hvor  der  ogsaa  kunde  læres  dansk,  norsk 
og  svensk  Korrespondance,«  faldt  Cramer  ind. 
»Den  Ide  er  god.  Paa  den  kan  der  tjenes  mange 
Penge,  for  det  kniber  just  for  Franskmændene  i 
de  Sprog.« 

»Forbindelsen  med  Amalie  Theil  havde  skaffet 
mig  Kredit,  saa  jeg  kunde  have  faaet  Foretagendet 
i  Gang  til  hendes  og  min  fremtidige  Lykke.  Men 
nu  er  hun  en  fattig  Pige.« 

»Det  kan  maaske  komme  i  Gang  alligevel. 
Mulig    skaffer    jeg  Dem    og   hende  Kapital    dertil, 

for  De  er  nu  begge  mine  Yndlinge.  Saa  megen 
Dygtighed  og  Handlekraft  skal  ikke  ligge  brak.  c 

> Hvorledes  vil  De  bære  Dem  ad  dermed,  Hr. 
Proprietær?«  spurgte  Wagner  med  nysgærrig  Glæde. 

»Det  bliver  min  Sag,  Hr.  Kandidat.  Om  en 
Uge  skal  De  høre  fra  mig.  Indtil  da  rører  vi 
ikke  ved  det  Spørgsmaal.« 

Derefter  sejlede  Cramer  og  Herman  Wagner 
med  Færgen  over  til  Treide. 


XIII. 

Den  8.  Oktober,  altsaa  et  Par  Dage  efter  Kongens 
Fødselsdag,  indfandt  Proprietær  Cramer  sig  i 
Hofmarskallatet  paa  Gliicksborg  Slot,  hvor  han 
udbad  sig  en  Samtale  med  Kammerherre  Berling. 

Fuldmægtigen  svarede  først,  at  Hs.Højvelbaaren- 
hed  var  saa  anstrengt  af  Arbejdet  i  de  sidste  be- 
vægede Dage,  at  han  gerne  vilde  have  fuldstændig 
Ro.  Men  da  Cramer  meddelte,  at  han  var  kommen 
tilrejsende  fra  Vejle,  opfordredes  han  til  at  forhøre 
sig  igen  i  Marskallatet  ved  Et-Tiden,  thi  da  plejede 
Kammerherren  at  vise  sig  der. 

Cramer  indfandt  sig  paa  det  angivne  Tidspunkt 
og  var  saa  heldig  at  træffe  Berling.  Han  meldtes 
og  traadte  ind  i  et  stort,  elegant  møbleret  Værelse, 
der  benyttedes  som  Kontor.  Paa  Skrivebordet  laa 
en  Protokol,  nogle  Dokumenter  under  en  gylden 
Brevpresser  og  en  Stabel  Aviser.  Berling  selv  sad 
i  et  Sofahjørne.  Han  var  iført  en  kort,  sort  Fløjls- 
frakke  med  lysegraa  Vest  og  Benklæder.  I  Knap- 
hullet bar  han  et  Ordensbaand.  Da  Cramer  viste 
sig,  lagde  Kammerherren  »Berlingske  Tidende«, 
der   sendtes    ham    daglig,    fra    sig    og    kastede   et 

flygtigt  Blik  paa  et  juvelbesat  Gulduhr,  som  han 
trak  frem  af  Vestelommen. 

Cramer  bukkede.  Berling  rejste  sig  og  gik 
hen  imod  ham. 

>De  er,  som  der  blev  sagt,  Proprietær  Cramer 
fra  Vejle?« 

»Fra  Hornstrup  i  Nærheden  af  Vejle,  Hr. 
Kammerherre,  De  kender  mig  næppe  igen?« 

»Det  forekommer  mig,  at  jeg  har  talt  med 
Dem  tidligere.« 

»Mange  Gange,  Hr.  Kammerherre.  Vi  gik  for 
Aar  tilbage  paa  Jagt  sammen  i  Petersgaards  Skov 
ved  Kallehave.  Jeg  var  den  Gang  Avlsforvalter 
paa  Gaarden.  De  gjorde  nogle  Udflugter  derud, 
naar  De  var  i  Besøg  hos  Haderups  i  Vordingborg. < 

»Rigtigt!  rigtigt!«  udbrød  Berling.  »Det  glæder 
mig  at  se  Dem  igen,  Hr.  Cramer.  Vil  De  behage 
at  tage  Plads  paa  Stolen  der.  Ja,  der  er  løbet 
meget  Vand  i  Stranden,  siden  vi  færdedes  sammen 
ved  Ulvsund.« 

»Min  tidligere  Jagtfælle,«  sagde  Cramer,  »er 
stegen  fra  den  ene  Værdighed  til  den  anden.  Nu 
er  De,  Hr.  Kammerherre,  Kongens  højtbetroede 
Mand,  og  Deres  Bryst  er  tæt  besat  baade  med 
danske  og  fremmede  Ordener « 

»Lad  os  nu  ikke  tale  om  det,  Hr.  Cramer,« 
faldt  Berling  afbrydende  ind  med  et  venligt  Smil. 

>Man  naar  dog  ikke  sligt  uden  i  Kraft  af 
Begavelse  og  Dygtighed,«  vedblev  Cramer.  Han 
føjede  snildt  beregnende  til:  »Hver  Gang  Kammer- 

mig  stolt  af  min  fordums  Jagtfælle.« 

»Meget  venligt  af  Hr.  Proprietæren,«  ytrede 
Berling.  »Maa  jeg  spørge  Dem,  hvad  Deres 
Ærinde  er?« 

»Jeg  skal  fatte  mig  i  Korthed,  Deres  Høj- 
velbaarenhed.  De  erindrer  vist  nok,  at  der  ved 
Festen  for  Kongen  paa  Mattrup  blev  sunget  en 
Sang  til  Hs.  Majestæts  Gemalinde,  Lehnsgrevinden?« 

»Jeg  mindes  det  tydeligt,  Hr.  Cramer.  Det 
er  den  skønneste  Sang,  der  nogensinde  er  skreven 
til  hende.  Kongen  var  henrykt  over  den.  Hds. 
Naade  gemmer  den  som  et  værdifuldt  Klenodie. 
Vi  har  endnu   ikke  hørt  Navnet  paa  Forfatteren.  < 

»Jeg  kan  meddele  Dem  det,  Hr.  Kammerherre. 
Forfatteren  er  theologisk  Kandidat,  Herman  Wagner.« 

»Se,  se,  en  theologisk  Kandidat,*  ytrede  Berling. 

>  Denne  unge  Mand,  der  er  begavet,  kundskabs- 
rig og  tiltalende  som  Personlighed,  stammer  fra 
fattige  Forældre  og  er  selv  uden  Midler.« 

Kammerherre  Berling  begyndte  at  lytte  med 
spændt  Opmærksomhed  paa,  hvad  Cramer  nu 
vilde  sige. 

»Han  har,<  fortsatte  Cramer,  »en  fortræffelig 
Ide.  Han  vil  oprette  et  Handels-  og  Sprogakademi 
i  Marseille.  Der  vil  blive  lagt  særlig  Vægt  paa 
unge  franske  Handelsmænds  Undervisning  i  Dansk, 
Norsk  og  Svensk.« 

»Den  Tanke  tiltaler  mig  unægtelig  fra  et 
Forretningsstandpunkt,c  sagde  Berling. 

»Der  er  ingen  Tvivl  om,   at  et  saadant  Fore- 

tagende  vil  forrente  sig  brillant,  naar  det  kommer 
i  Gang.  Men  dertil  udkræves  Penge,  og  Kandidaten 
har,  som  sagt,  ingen  Kapital.« 

»Hvorledes  vil  Hr.  Wagner  forskaffe  sig  den 
fornødne  Sum?«  vtrede  Berling  med  et  spørgende 
Blik. 

»Han  vil  bede  Hds.  Naade,  Lehnsgrevinde 
Danner,  om  et  Laan.« 

»Grevinden  om  et  Laan!«  gentog  Berling 
forbavset. 

»Ja,  Deres  Højvelbaarenhed,  og  jeg  tilstaar, 
at  det  er  mig,  der  har  undfanget  den  Plan.  Kandi- 
dat Wagner  ved  aldeles  ikke,  at  jeg  er  her  og 
vilde  henvende  mig  til  Dem.  Nu  beder  jeg 
Kammerherren  om  at  anbefale  Kandidaten  og  hans 
Plan  overfor  Grevinden  og  udvirke  et  Løfte  hos 
hende  om  at  modtage  ham  i  Audiens.« 

>Maaske  har  Kandidaten  med  sin  Sang  for- 
bundet Tanken  om  at  rette  slig  Bøn  til  Hds. 
Naade?« 

»Hr.  Wagner  har  skrevet  sin  Sang  anonymt, 
Deres  Højvelbaarenhed,  og  jeg  ved,  at  han  har 
ønsket  at  forblive  anonym,  men  det  har  ikke 
været  muligt.« 

>Saaledes,«  sagde  Berling  eftertænksomt.  >Ja, 
jeg  lover  Dem  at  nævne  ham  for  Hds.  Naade  og 
anbefale  hans  Foretagende.  Vil  Hr.  Wagner  søge 
Audiens  hos  Lehnsgrevinden  maa  det  være  efter 
den  15  de  ds. ;  thi  nu  rejser  hun  med  Hs.  Majestæt 
til  Brarup  Mose.« 

Cramer  rejste  sig.     »Jeg  forbliver  Deres  Høj- 

velbaarenheds  forbundne  Tjener,«    sagde  han  med 
et  Buk. 

Berling  rakte  ham  Haanden  med  et  venligt 
Smil.  >Vi  skal  se,  hvad  vi  kan  gøre  for  den  unge 
Mand,«  var  hans  sidste  Ord. 


Det  var  Grevindens  Audiensdag  paa  Gliicks- 
borg.  Da  man  vidste,  at  hendes  Afrejse  var  nær 
forestaaende,  var  der  indskrevet  et  betydeligt  Antal 
Audienssøgende,  saavel  Damer  som  Herrer.  Blandt 
disse  sidste  var  Kandidat  Herman  Wagner. 

Hds.  Naade  havde  tidlig  Formiddag  sammen 
med  Frøknerne  Dreier  og  Arntz  gaaet  sig  en  Tur 
i  Skoven  langs  med  Søen.  Konversationen  drejede 
sig  om  den  glimrende  Modtagelse,  Kongen  havde 
faaet  i  Tønning,  Husum  og  Garding.  Sidstnævnte 
Sted  var  der  fra  Damernes  Side  vist  Hds.  Naade 
den  største  Opmærksomhed.  Hun  omtalte  derfor 
Ejderstedt  og  dets  Befolkning  i  de  varmeste  Udtryk. 

»De  to  sidste  Uger  har  været  skønne  Dage 
baade  for  Kongen  og  mig,«  sagde  Grevinden,  da 
hun  med  sine  to  Selskabsdamer  traadte  ind  igen 
i  Slottet. 

»Lad  os  drikke  en  Kop  Chokolade,  forinden 
Audiensen  begynder.  Frøken  Dreier  ringede,  en 
Lakaj  viste  sig  i  Kabinetsdøren  og  modtog  Ordren. 
En  Snes  Minutter  efter  blev  Chokoladen  serveret. 

I  Samtalens  Løb  kom  Damerne  til  at  berøre 
flere  smaa  Episoder  af  Festen  og  den  selskabelige 
Sammenkomst  paa  Giiicksborg  Kongens  Fødselsdag. 

Frøken  Dreier  fortalte  saaledes,  at  Kammer- 
herre Berregaard  efter  Taflet  indtrængende  havde 
opfordret  Rektor  Simesen  ved  Flensborg  Skole  til 
at  kranioskopere  sig.  Professoren  havde  undskyldt 
sig,  da  han  ikke  havde  sit  Instrument  med  sig, 
men  saa  vidt  som  han  ved  et  flygtigt  Øjekast 
kunde  skønne,  var  Kammerherren  et  Universalgeni. 

Grevinden  kom  ved  at  høre  dette  til  at  le 
hjerteligt. 

»Blandt  Herrerne,«  sagde  Frøken  Arntz,  »saa 
jeg  med  megen  Interesse  Prins  Frederik  af  Giiicks- 
borg. Det  er  en  statelig  Skikkelse.  Han  er  Broder 
til  Prins  Kristian  af  Danmark.« 

Grevindens  Sekretær  meldte,  at  Audienstiden 
nu  begyndte.  Der  sad  allerede  mange  i  Forgemakket. 

Hds.  Naade  traadte  da  ind  i  sit  store  Audiens- 
kabinet, hvor  hun  tog  Stilling  foran  en  Lænestol, 
ved  Siden  af  et  Mahognibord,  hvorpaa  der  stod 
en  Vase  med  Blomster. 

Det  langt  overvejende  Antal  af  de  Audiens- 
søgende var  Damer,  der  enten  bad  Grevinden  om 
privat  Understøttelse  eller  paakaldte  hendes  Inter- 
esse for  indsendte  Andragender. 

Enkelte  mærkelige  Skikkelser  dukkede  stundom 
op  paa  disse  Modtagelsesdage.  Saaledes  indfandt 
sig  denne  Gang  en  midaldrende  Jomfru  Schaltz, 
der  var  ansat  ved  det  Brun'ske  Skuespillerselskab, 
som    just    gjorde    Furore    i    Flensborg.      Amanda 

Schaltz  havde  i  sin  Tid  været  Elev  ved  det  kgl. 
Theaters  Ballet,  og  fra  de  Dage  kendte  hun  per- 
sonlig Grevinden,  men  havde  i  den  lange  Mellem- 
tid aldrig  talt  med  hende.  Paa  Kollegialitetens 
Vegne  fremstillede  hun  sig  nu  for  at  bede  om  en 
fast  aarlig  Understøttelse  af  Grevinden.  Da  hun 
baade  ved  sin  Person  og  sit  Andragende  gjorde 
et  frastødende  Udtryk,  søgte  Hds.  Naade  at  skille 
sig  af  med  hende  saa  hurtig  som  muligt.  Hun 
lovede  med  et  deltagende,  venligt  Smil,  at  hun 
skulde  tage  Ansøgerindens  Bøn  under  alvorlig 
Overvejelse.  Til  Tegn  paa  sin  Glæde  og  Erkendt- 
lighed løftede  Amanda  Schaltz  sit  Skørt  og  slog 
en  Pirouette,  udbrydende:  »Intet  Syn  er  lifligere 
for  en  Thahas  Datter!« 

Herman  Wagner  traadte  derpaa  ind.  Han 
bukkede  dybt  for  Grevinden  og  nævnte  sit  Navn. 

»Jeg  har  modtaget  en  Ansøgning  fra  Dem, 
Hr.  Kandidat,  og  kan  straks  meddele  Dem,  at  jeg 
billiger  Deres  Plan  og  agter  at  støtte  den.« 

»Jeg  beder  Deres  Naade  om  at  modtage  min 
ærbødigste  Tak,  De  har  altsaa  Tillid  til  mit  paa- 
tænkte Foretagende.« 

»Ikke  blot  jeg,  men  ogsaa  Kammerherre  Ber- 
ling,  med  hvem  jeg  har  drøftet  Sagen.  Jeghaaber 
at  et  Laan  paa  femten  tusinde  Francs,  hvorom  De 
anmoder  i  Ansøgningen,  vil  være  tilstrækkeligt. 
Kammerherre  Berling  vil  affatte  Dokumentet  og 
fastsætte  Betingelserne,  der  vil  blive  saa  fordel- 
agtige for  Dem  som  muligt.« 

>Det  er  en  stor  Gunstbevisning,  Deres  Naade 

udøver  mod  mig.  Jeg  er  overtydet  om,  at  mit 
Foretagende  vil  gavne  Landets  Handelsforbindelse 
med  Sydfrankrig.« 

i  Det  er  netop  mit  Hovedmotiv  til  at  støtte 
Dem.  Men  iøvrigt  har  jeg  gennem  Kammerherre 
Berling  erfaret  saa  meget  om  Deres  personlige 
Kvalifikationer,  at  det  i  ethvert  Tilfælde  vilde  have 
været  mig  en  Glæde  at  række  Dem  en  hjælpende 
Haand.« 

»Jeg  priser  mig  lykkelig  over  at  høre  en 
saadan  Udtalelse  af  Deres  Naade.« 

»De  har  vel  personlige  Bekendtskaber  i  Mar- 
seille, Hr.  Kandidat  Wagner?« 

"Gennem  en  fransk  Familie  ved  Vejle,  med 
hvilken  jeg  staar  i  Forbindelse,  vil  jeg  blive  intro- 
duceret hos  en  anset  Mægler  i  Marseille  ved  Navn 
Clary  og  hos  Danmarks  Generalkonsul  i  Paris, 
Baron  Delong.« 

»Ja  saa,  hos  Delong.  Det  er  en  fortræffelig 
Mand.  Det  vilde  i  høj  Grad  fremme  Deres  Fore- 
tagende, hvis  De  fik  ham  til  at  interessere  sig 
for  det.« 

»Jeg  skal  af  yderste  Evne  bestræbe  mig  derfor.« 

»Deres  Andragende  opfylder  jeg  altsaa,  Hr. 
Wagner.  Sagen  vil,  som  sagt,  bhve  ordnet  af 
Kammerherre  Berling.  Vil  De  behage  at  henvende 
Dem  til  ham.* 

Grevinden  hævede  Audiensen.  Med  en  For- 
nyelse af  sin  Tak  trak  Wagner  sig  tilbage. 

Kammerherre  Berling  mødte  Herman  Wagner 
med  den  største  Velvilje,  hvorfor  Dokumentet 
hurtigt  blev  udfærdiget  og  Betingelserne  blev  saa 
blide,  som  de  overhovedet  kunde  være. 

Kammerherren  skaffede  derefter  Kandidaten  en 
Audiens  hos  Kongen.  Hs.  Majestæt,  der  var 
instrueret  af  sin  GemaHnde,  modtog  ham  naadigt. 
Da  Wagner  ganske  kort  fremsatte  sin  Plan,  øn- 
skede Kongen  ham  til  Lykke  med  Foretagendet. 

Saaledes  stod  nu  Herman  Wagner  rede  til  at 
drage  til  Marseille;  men  forinden  maatte  der  bringes 
Klarhed  i  hans  Forhold  til  Frøken  AmaHe  Theil 
og  hendes  Fader. 

Da  Wagner  var  vendt  tilbage  til  Føvling,  skrev 
han  til  Amalie  Theil  og  udbad  sig  en  Samtale 
med  hende  i  hendes  Hjem,  hvorefter  han  ønskede 
at  hilse  paa  hendes  Fader.  Et  bekræftende  Svar 
indløb. 

Han  begav  sig  nu  til  »Amaliehøj«.  Husets 
Datter  mødte  ham  i  Vestibulen.  Gensynet  gjorde 
et  dybt  Indtryk  paa  dem  begge. 

Paa  Spørgsmaalet,  hvorledes  Etatsraaden  be- 
fandt sig,  svarede  AmaUe,  at  hendes  Fader  led  at 
Tungsind  og  følte  sig  svag,  men  der  var  dog  i 
Løbet  af  de  sidste  Dage  indtraadt  nogen  Bedring 
i  hans  Tilstand.  For  ØjebHkket  sov  han  i  sit 
Kabinet. 

Amahe  førte  Wagner  ind  i  Dagligstuen,  og 
da  de  begge  havde  taget  Plads,  bad  hun  ham  und- 
skylde, at  hun  ikke  i  Overensstemmelse  med  sit 
Løfte  i  Kroen  havde  sendt  ham  et  Brev;  men  hun 

havde  været  saa  optagen  af  at  pleje  Faderen,  at 
hun  havde  maattet  opgive  det. 

»Lad  os  ikke  dvæle  ved  Fortidens  Begivenheder 
mere  end  højst  nødvendigt, '<  sagde  Wagner,  »men 
lad  os  nu  frem  for  Alt  have  Fremtiden  for  Øje.« 

»De  ser  saa  frejdig  og  forhaabningsfuld  ud, 
Wagner?« 

»Snart  begiver  jeg  mig  til  Marseille « 

»Til  Marseille!«  gentog  hun  forbavset;  men 
straks  efter  fik  hendes  Ansigt  et  sørgmodigt  Skær. 

»Ja,  Frøken  Amalie.  Der  opretter  jeg  et 
Handels-  og  Sprogakademi  med  Korrespondance  i 
de  nordiske  Sprog  som  Hovedfag.  Jeg  har  den 
tilstrækkelige  Kapital  dertil.« 

»Har  De  vundet  i  Lotteriet,  Wagner,  eller  har 
De  pludselig  arvet?« 

»Overfor Dem,  AmaHe,  vil  jeg  straks  og  util- 
sløret sige  Sandheden:  Grevinde  Danner  har  laant 
mig  Pengesummen,  femten  tusinde  Francs,  og 
Kammerherre  Berling  har  udbetalt  mig  den.« 

»Men,  Wagner,  min  Forbavselse  og  Forundring 
stiger!    Hvorledes  er  det  gaaet  til?« 

»Proprietær  Cramer  fra  Hornstrup  har  ført  de 
indledende  Underhandlinger.  Han  har  aabenbart 
diplomatisk  Talent.  Men  han  vil  selv  senere  for- 
tælle mig,  hvorledes  det  Hele  er  gaaet  til.« 

>Er  Proprietær  Cramer  optraadt  som  Diplomat, 
sagde  Amalie  med  et  skelmsk  Smil.  »Det  lyder 
jo  næsten  som  et  Eventyr!« 

»Men  -fra  Eventyrets  Region  skrider  vi  nu  ind 
i  Virkelighedens  Land,    og  saa  spørger  jeg  Dem, 

kære  Amalie,  om  De  vil  følge  mig  til  Frankrig 
som  min  Hustru?« 

Hun  saa  rødmende  paa  ham,  de  rakte  hinanden 
Haanden,  og  med  et  Kys  blev  Pagten  beseglet. 

»Naar  din  Fader  kan  modtage  os,  gaa  vi  til 
ham.  Men  for  at  forskaane  ham  for  nogen  som 
helst  Rystelse,  fortier  vi  indtil  videre,  hvorfra  min 
Kapital  skriver  sig.« 

»Du  har  Ret,  kære  Herman,«  sagde  Amalie, 
>din  fine  Følelse  og  dit  ædle  Sind  fornægter  sig 
aldrig.  < 


AmaHe  havde  alt  underrettet  sin  Fader  om 
Wagners  Ankomst  og  løselig  berørt  hans  fore- 
staaende  Afrejse  til  Frankrig.  Etatsraaden  havde 
erklæret  sig  villig  til  at  tage  imod  ham. 

Herman  Wagner  traadte  alene  ind  til  Theil, 
der  med  et  venligt  Smil  rakte  ham  Haanden.  Han 
havde  et  blegt  og  lidende  Udseende. 

Kandidaten  spurgte  med  Deltagelse  til  hans 
Befindende  og  betragtede  ham  med  et  sympatetisk 
Udtryk. 

»Jeg  har  det  nu  bedre,  <  svarede  Etatsraaden, 
»det  er  ved  Selvbeherskelse  og  Ro  lykkedes  mig 
nogenlunde  at  forvinde  Virkningerne  af  et  ulykke- 
ligt Budskab,  jeg  pludselig  modtog,  og  som  affi- 
cerede mit  Nervesystem  stærkt.«  Her  holdt  Theil 
inde;  hans  Stemme  vibrerede. 

>Forretningsmanden  er  udsat  for  slige  Stød,« 
bemærkede  Wagner.  »Der  hører  da  Aandskraft 
til  at  bære  Forandringen.* 

Etatsraaden  nikkede  bekræftende  og  forlod 
dette  Æmne,  idet  han  sagde:  »Min  Datter  fortalte, 
at  De  var  i  Færd  med  at  rejse  til  Frankrig?« 

»Jeg  begiver  mig  til  Marseille,  Hr.  Etatsraad, 
hvor  jeg  aabner  et  Handels-  og  Sprogakademi,  med 
de  nordiske  Sprog  som  Hovedfag.« 

»Det  er  en  fortræffelig  Plan,«  ytrede  Theil. 
>Efter  mit  Kendskab  til  Marseille  kan  jeg  sige,  at 
den  vil  lykkes.  Tillad  mig,  Hr.  Wagner,  at  spørge, 
om  De  har  tilstrækkelig  Kapital?« 

»Jeg  er  bleven  forstrakt  med  en  saadan  fra 
en  Side,  der  foreløbig  maa  forblive  en  Forretnings- 
hemmelighed. Hjælpsomhed  og  Interesse  for  Sagen 
er  kommet  mig  i  Møde  paa  den  elskværdigste 
Maade.« 

> Bevar  Deres  Hemmelighed,  Hr.  Wagner. 
Lykken  vil  sikkert  være  med  Dem.« 

Wagner  tav  nogle  Øjeblikke.  Derpaa  tog 
han  Mod  til  sig  og  sagde  med  fast  Stemme: 

»Jeg  haaber  paa  en  god  Fremtid,  Etatsraad 
Theil,  men  lysere  og  skønnere  vilde  den  stille  sig 
for  mig,  hvis  jeg  havde  Deres  Datter  som  Hustru 
ved  min  Side.« 

Denne  Udtalelse  gjorde  et  overvældende  Ind- 
tryk paa  Theil.  Han  sank  tilbage  i  Stolen,  støttede 
Hovedet  med  venstre  Haand  og  saa  hen  for  sig. 

Ved    et    lykkeligt  Træf  aabnede  AmaUe  i  det 

samme  Døren.  Wagner  rakte  hende  Haanden, 
som  hun  greb,  og  førte  hende  hen  til  Faderen. 

^>Her  staar  vi  begge  foran  Dem,  Etatsraad 
Theil,  begge  med  det  samme  Ønske  og  den  samme 
Bøn.  AmaUe  og  jeg  er  enige,  nu  beder  vi,  om 
De  vil  give  vor  ægteskabelige  Forening  Deres 
faderlige  Velsignelse ! « 

AmaUe  knælede  ned,  kyssede  Faderens  Haand 
og  saa  ham  ind  i  Øjnene.  Wagner  betragtede 
ham  med  en  spørgende  Mine. 

Theil  var  en  Stund  tavs.  En  Taare  viste  sig 
i  hans  Øjne.  Da  rettede  han  sig  i  Lænestolen, 
tog  Hermans  og  Amalies  Haarid,  lagde  dem  sammen 
og  udbrød  med  bevæget  Stemme:  »Himlen  har 
villet  det.    Jeg  giver  mit  Samtykke!* 

Med  et  Taknemmelighedens  Blik  forlod  Wagner 
og  AmaHe  ham. 

En  halv  Time  efter  var  Etatsraaden  samlet 
med  AmaHe  og  Wagner  i  Dagligstuen.  Tjeneren 
bragte  Champagne. 

Theil  ønskede  Datter  og  Svigersøn  til  Lykke. 

Derpaa  løftede  Theil  igen  Glasset  »For  min 
Ven  Clary  i  Marseille!«  sagde  han.  »Hils  ham 
fra  mig  og  slut  Dem  til  ham,  Wagner!« 


Det  var  saavel  Etatsraadens  som  de  Forlovedes 
'Ønske,    at  Bryllupetf  skulde  holdes  saa  snart  som 

Thorsøe:   Lehnsgrevinde  Danner.  11 

muligt,  thi  Wagner  higede  efter  at  komme  i  sin 
planlagte  Virksomhed.  Det  bestemtes,  at  der  skulde 
løses  Kongebrev,  og  at  Vielsen  skulde  foregaa  i 
Stilhed.  For  det  første  gjorde  Theils  svage  Helbreds- 
tilstand en  saadan  Ordning  ønskelig;  for  det  andet 
vilde  Wagner  undgaa  nærmere  Forespørgsler  om 
sin  Fremtidsplan,  der  sikkert  vilde  fremkomme, 
hvis  Kirkelysning  fandt  Sted.  Særlig  vilde  man 
vel  have  spurgt,  hvorfra  han  havde  Midlerne  til 
Oprettelsen  af  et  Institut  som  det  projekterede. 
Imidlertid  skrev  Etatsraad  Theil  et  Brev  til  sin 
gamle  Ven,  Mægler  Armand  Clary  i  Marseille. 
Han  meddelte  deri  denne  sin  Datters  Forlovelse 
med  Herman  Wagner,  af  hvis  intellektuelle  Egen- 
skaber han  gav  en  Karakteristik  Han  fortalte,  at 
Svigersønnen  havde  til  Hensigt  at  grunde  et  Handels- 
og  Sprogakademi  i  Marseille,  med  de  nordiske 
Sprog  som  særlige  Fag,  og  at  han  var  i  Besiddelse 
af  den  fornødne  Kapital  til  Oprettelsen  af  en  saa- 
dan Undervisningsanstalt.  Theil  anbefalede  varmt 
det  unge  Par  til  Clary's  Interesse;  han  bad  ham 
om  at  vise  hans  Datter  og. Svigersøn  den  samme 
faderlige  Velvilje,  som  han  i  sin  Ungdom  havde 
skænket  ham,  da  han  havde  etableret  sin  Forret- 
ning i  Marseille. 


XIV. 

Ianden  Halvdel  af  Oktober  viede  Provst  Jørgensen 
i  sit  Hjem  i  Vejle  Herman  Wagner  og  Amalie 
Theil  til  hinanden.  Højærværdigheden  hørte  til 
Husvennerne  paa  > Amaliehøj«,  og  det  var  efter 
Brudens  og  hendes  Faders  udtrykkelige  Ønske,  at 
han  foretog  Formælingen.  Provstens  simple  og 
hjertelige  Tale  gjorde  et  dybt  Indtryk  paa  det  unge 
Par,  der  blev  særlig  stærkt  bevæget,  da  han  ned- 
bad det  guddommelige  Forsyns  Velsignelse  over 
den  Aandsgerning,  hvortil  Wagner  og  hans  Hustru 
vilde  hellige  sig  i  Udlandet,  fjernt  fra  Hjemmet. 
Han  udtalte  Fortrøstningen  til,  at  de  i  deres  Ægte- 
skab, lige  til  Livets  Afslutning,  vilde  ren  og  ube- 
skaaren  bevare  den  Kærlighed,  de  nærede  til  hin- 
anden. Provsten  afsluttede  virkningsfuldt  den  hellige 
Handling  med  Afsyngelsen  af  Grundtvigs  smukke 
Salme:  >Det  er  saa  yndigt  at  følges  ad  for  to, 
som  gerne  vil  sammen  være.« 

I  en  Kareth  kørte  Ægteparret  fra  Vejle  til 
»Amahehøj«,  ved  hvis  Indgang  det  modtoges  af 
det    festlig    klædte  Tyende.     Husholdersken   over- 

rakte  Bruden  en  smuk  Buket.  Tjeneren  og  Pigerne 
lykønskede  hende  og  Wagner  hjerteligt. 

De  Nyformæiede  begav  sig  fra  Vestibulen  ind 
i  Salen,  hvor  Etatsraaden,  der  endnu  holdt  sig 
forsigtig  inde,  ventede  dem.  Han  blev  rørt  ved 
Synet  af  Datteren,  der,  med  Myrthekrandsen  paa 
det  kastaniebrune  Haar,  saa  yndig  og  indtagende 
ud  i  sin  Ungdoms  Friskhed.  Wagner  havde  et 
mandigt  Udseende;  hans  Pande  og  Blik  vidnede 
om  Intelligens  og  Karakter. 

»Mine  kære  Børn,«  sagde  Theil  med  bevæget 
Stemme,  »jeg  lykønsker  Jer  saa  inderligt  som  et 
Faderhjerte  formaar  det!« 

Han  trykkede  et  Kys  paa  Datterens  Læber  og 
omfavnede  derefter  Wagner.  For  AmaHe  stod 
dette  Øjeblik  som  det  skønneste  og  højtideligste 
i  hendes  Liv.  Taarer  tindrede  i  hendes  Øjne,  men 
Glædens  Solglimt  gennemtrængte  dem.  Wagner 
var  i  en  løftet  Stemning;  han  følte  sig  usigelig 
lykkelig. 

»Til  hver  af  Jer, -i  ytrede  Theil  med  et  Smil, 
»har  jeg  en  Erindring  om  Bryllupsdagen,  men  der 
knytter  sig  ogsaa  andre  Minder  til  den.« 

Han  vendte  sig  om  og  tog  fra  et  lille  Mahogni- 
bord to  Etuier,  som  han  rakte  Ægteparret. 

Amalie  aabnede  sit  med  en  vis  Spænding  og 
saa  i  en  fint  forarbejdet  Guldramme  et  Pastelbillede 
af  en  ældre  Dame,  der  havde  et  smukt  Fysiognomi 
med  aristokratiske  Træk. 

»Det  er  Hertuginden  af Montmorency,«  sagde 
Theil  til  Datteren,     »Din  afdøde  Moder  bevarede 

Du  ved,  af  Montmorency'ernes  gamle,  berømte 
Æt  paa  mødrene  Side.  Denne  Hertuginde  var  en 
udmærket  Dame,  intelligent  og  gavmild.  Hendes 
Ægtefælle  vandt  et  højt  anset  Navn  i  Frankrigs 
Historie.  Han  var  General,  Pair  og  Minister.  Gem 
nu,  Amalie,  dette  Etui  som  et  kært  Minde  om  din 
Moder  og  din  Slægt.* 

Amalie  blev  henrykt,  thi  Gaven  havde  ikke 
blot  stor  Værdi  i  sig  selv,  men  der  knyttede  sig 
en  virkelig  historisk  Interesse  til  den.  Hun  kyssede 
sin  Fader  som  Tegn  paa  Taknemmelighed. 

»Det  er  din  Erindring,  min  kære  Svigersøn,« 
sagde  Theil,  idet  han  rakte  Wagner  det  andet  Etui. 

Herman  Wagner  lukkede  det  forventningsfuldt 
op ;  et  gammelt  med  Rubiner  besat  Guldur  mødte 
hans  Blik.  Han  blev  overordentlig  glad  og  trykkede 
Svigerfaderens  Haand. 

»Dette  Ur,«  sagde  Theil,  »har  været  min 
Faders.  Han  var,  som  Du  har  hørt,  Koffardikaptajn 
og  blev  født  i  Flensborg,  hvor  han  fæstede  Bo, 
da  han  giftede  sig.  Min  Fader  var  en  fortræffelig 
Sømand  og  Skibsfører.  Han  respekterede  i  sin 
Forretning  altid  det  fastsatte  Klokkeslet,  og  han 
foer  iøvrigt  ogsaa  paa  Marseille.« 

»Denne  Erindring  er  mig  dobbelt  kær,«  udbrød 
Wagner,  »thi  den  fører  ikke  blot  Tanken  tilbage 
paa  min  kære  Hustrus  Bedstefader,  men  den  minder 
mig  ogsaa  om,  at  han  har  færdedes  i  den  Stad, 
hvortil  jeg  nu  begiver  mig.« 

Kl.  5  samledes  i  Spisesalen,  hvis  Vægge  Tjener- 

skabet  havde  prydet  med  Løvguirlander,  det  lille 
Bryllupsselskab,  bestaaende  af  nogle  af  Husets  tro- 
faste Venner,  men  kun  Herrer.  Blandt  de  Ind- 
budte var  ogsaa  Proprietær  Cramer  fra  Hornstrup. 
Indbydelsen  var  sendt  ham  efter  Wagners  Anmod- 
ning og  Ønske.  Hs.  Højærværdighed,  Provst  Jør- 
gensen, General  Liittichau  og  Rektor  Birch  fra 
Horsens  var  til  Stede. 

Ved  Bordet  var  som  sædvanlig  Anretningen 
smagfuld,  men  Menuen  var  beskeden.  Theil  var 
som  en  Følge  af  det  finansielle  Tab,  han  havde 
lidt,  nødsaget  til  at  leve  tarveligt  og  sparsommeligt. 

Etatsraaden  tog  Plads  mellem  Wagner  og 
Amalie.  Her  vilde  han  netop  sidde  paa  denne 
Dag;  her  følte  han  sig  i  dette  Øjebhk  ligesom 
befriet  fra  alle  timelige  Bekymringer  og  Sorger, 
og  med  sin  Datter  og  Svigersøn  saa  han  kun  ud 
i  Fremtiden,  der  forekom  ham  lys. 

Han  udbragte  Ægteparrets  Skaal  i  faa  hjerte- 
lige Ord.  Det  vilde  være  ham  et  dybt  Savn, 
sagde  han,  at  han  nu  skulde  skilles  fra  Amahe, 
der  havde  været  ham  en  kærlig  Datter  og  en  hen- 
given Støtte  under  Livets  Genvordigheder.  Men 
det  var  ham  ikke  blot  til  Trøst,  men  ogsaa  til 
Opbyggelse,  at  hun  hjemførtes  af  en  Ægtefælle 
som  Wagner,  der  var  en  kundskabsrig  og  dygtig 
Mand  med  Hjertet  paa  det  rette  Sted.  Theil  op- 
fordrede Selskabet,  for  hvis  Nærværelse  han  takkede, 
til  at  drikke  en  Skaal  for  Ægteparrets  Fremtids- 
lykke. 

Champagneglassene    tømtes.     Konversationen 

blev    livligere,    efter    at    den    officielle    Skaal   ved 
Festen  var  drukket. 

Provst  Jørgensen,  der  sad  ved  Siden  af  General 
Liittichau,  ytrede  dæmpet  til  denne  sin  Glæde  over 
den  glædelige  Udgang,  Striden  mellem  Theil  og 
Wagner  havde  faaet.  >Der  er  noget  gaadefuldt 
ved  det  hele,«  tilføjede  Højærværdigheden. 

»Det  forekommer  os  alle  at  være  et  My- 
sterium,« bemærkede  Generalen,  »men  det  vil 
snart  blive  opklaret.« 

Proprietær  Cramer  hørte  Provstens  og  Liitti- 
chaus  Ytringer.  Han  smilte  ved  sig  selv.  I  det 
samme  saa  Brudeparret  hen  paa  ham.  Han  løftede 
sit  Glas,  en  stille  Hilsen  veksledes. 

Provst  Jørgensen  løftede  sin  malmfulde  Røst 
og  talte  i  velvalgte  Ord  for  Etatsraaden.  Han 
ønskede,  at  dennes  Rekonvalescens  hurtigt  maatte 
gaa  over  til  fuldstændig  Helbredelse. 

Derefter  tillod  Rektor  Birch  sig  paa  Selskabets 
Vegne  at  proponere  endnu  en  Skaal  for  det  unge 
Ægtepar.  Den  lærde  Filolog  citerede  et  Vers  af 
den  romerske  Digter  CatuUus,  hvori  Aftenstjernen 
kaldes  til  Vidne  paa,  at  Brylluppet  er  den  liv- 
saligste Stund,  Guderne  kan  skænke  Mennesket. 
Birch  deklamerede  først  den  latinske  Tekst,  hvor- 
paa  han  leverede  sin  egen  smagfulde  Oversættelse. 
Han  løste  Opgaven  med  et  Lune  og  med  en 
Mimik,  der  i  høj  Grad  vakte  Selskabets  Munterhed. 

Efter  Bordet  samledes  Gæsterne  igen  i  Salen, 
hvor  der  konverseredes  om  Politik,  om  det  Møller- 
ske Skuespillerselskabs  Forestillinger  i  Vejle  og  om 

et  Fedeskue  i  Horsens,  hvilket  sidste  Proprietær 
Cramer  bragte  paa  Bane. 

Liittichau  og  Birch  underholdt  sig  med  Ægte- 
parret om  den  forestaaende  Afrejse  til  Frankrig. 

»Gaar  Deres  Route,  Hr.  Kandidat  Wagner, 
direkte  til  Marseille?«  spurgte  Generalen. 

»Nej,  Deres  Ekscellence,  vi  aflægger  først  et 
Besøg  i  Paris,  som  min  Hustru  ønsker  saa  inderlig 
at  se.« 

'»Tør  jeg  spørge,  om  De  der  har  Forbindelser, 
der  mulig  kunde  gavne  Deres  fremtidige  Fore- 
tagende i  Marseille.''«  ytrede  Birch. 

»Jeg  har  ikke  noget  direkte  Bekendtskab,« 
svarede  Wagner,  »men  jeg  vil  hilse  paa  Baron 
Delong,  der  er  en  Ven  af  Mægler  Clarj^  i  Mar- 
seille, hos  hvem  han  i  sin  Tid  har  mødt  min 
Svigerfader.  Baronen  skal  være  en  fortræffelig 
Mand.* 

Cramer  nærmede  sig,  da  han  høne  Delongs 
Navn.  »Vi  taler  om  vor  Generalkonsul  i  Paris,« 
sagde  Birch  til  ham. 

»Jeg  har  den  Ære  at  kende  ham  personlig,« 
svarede  Proprietæren.  »Da  jeg  var  i  Paris  under 
Verdensudstillingen  1855  besøgte  jeg  ham  i  hans 
Bolig  og  blev  modtaget  med  den  største  Fore- 
kommenhed. Han  hjalp  mig  til  Rette  og  skaffede 
mig  en  udmærket  Fører,  saa  jeg  fik  et  rigtig  godt 
Overblik  over  Udstillingen.  Generalkonsulen  har 
iøvrigt  støttet  og  vejledet  mangfoldige  Danske,  der 
er  komne  i  Forlegenhed  under  deres  Ophold  i 
Verdensstaden.« 

»Saa  er  det  vel  derfor,  at  han  er  bleven  op- 
højet til  Baron?«  sagde  Luttichau  spørgende,  idet 
hans  Blik  søgte  Etatsraaden,  der  just  tog  Plads  ved 
Siden  af  ham. 

■"Aarsagen  til  Delongs  Barontitel  kender  jeg 
ikke,«  sagde  Theil.  »Jeg  har  søgt  Oplysning 
derom  under  en  Visit  hos  den  franske  Gesandt  i 
København,  Dotézac,  men  han  maatte  bekende  sin 
Uvidenhed.  Han  mente,  at  Udnævnelsen  skyldtes 
et  af  Kongens  mærkelige  Luner.« 

Efter  at  de  Nygifte  havde  vekslet  nogle  Ord 
med  enhver  af  de  Tilstedeværende  tog  de  Afsked 
med  Selskabet. 

Med  Etatsraaden  traf  de  Aftale  om  at  samles 
den  følgende  Eftermiddag.  Efter  at  de  i  Fortrolig- 
hed havde  talt  med  ham  og  modtaget  et  Brev  fra 
ham  til  Mægler  Clary  i  Marseille,  vilde  de  direkte 
fra  Villaen,  Amahes  Hjem,  tiltræde  Rejsen  til 
Frankrig. 

Karethen  kørte  det  unge  Ægtepar  til  Brandts 
Hotel  i  Vejle. 


En  Formiddag,  da  Grevinde  Danner  spadserede 
i  Gliicksborg  Park  sammen  med  Frøken  Dreier, 
bemærkede  hun,  at  en  elegant  lukket  Wienervogn 
svingede  fra  Landevejen  ind  i  Alleen  og  kørte  op 
til  Slottet.    Hun  syntes  at  kunne  skimte  en  ældre, 

graasprængt  Herre  inde  i  Vognen.  Frøken  Dreier 
kunde  ganske  utydelig  se  et  Vaabenmærke  paa 
Vogndøren,  hvoraf  hun  drog  den  Slutning,  at  det 
var  et  af  det  slesvig-holstenske  Ridderskabs  Med- 
lemmer, der  mulig  begav  sig  til  en  Audiens  hos 
Kongen.  Da  Vejret  var  klart  og  mildt,  tog  Damerne 
Plads  paa  en  Havebænk  i  Nærheden  af  Grotten, 
hvorfra  der  var  Udsigt  over  den  store  Græsplæne 
til  den  prægtige  Krans  af  store  Bøgetræer  i  Bag- 
grunden. 

»Ved  De,  hvad  der  kunde  interessere  mig  i 
høj  Grad,  Frøken?«  sagde  Grevinden. 

»Nej,  Deres  Naade.  Nu  kommer  der  vist 
noget  pikant.  Jeg  synes,  jeg  kan  se  det  af  Smilet 
paa  Deres  Læber.« 

>Det  kunde  interessere  mig  at  lære  Plattysk. 
Det  forekommer  mig,  at  der  i  dette  Sprog  er  en 
Blødhed  og  Velklang,  der  stiller  det  over  Højtysk.« 

»Plattysk  er  unægtelig  vellydende,«  bemærkede 
Frøkenen.  >Maaske  vilde  det  ogsaa  af  en  politisk 
Grund  være  heldigt,  om  Deres  Naade  kunde  dette 
Sprog.  De  forstaar  saa  udmærket  at  omgaas  Bøn- 
derne, og  kunde  De  tale  Piatt}'sk  med  Landbefolk- 
ningen her  Syd  paa,  vilde  De  mulig  derved  kunne 
knytte  den  nærmere  til  Kongen.« 

»Jeg  har  saamænd  begyndt  at  sætte  m.ig  ind 
i  det.  Rektor  Simesen  i  Flensborg,  med  hvem 
jeg  flygtigt  talte  om  Sagen,  har  sendt  mig  en 
plattysk  Digtsamling  af  Klaus  Groth,  og  jeg  kan 
iæse  og  forstaa  nogle  af  Digtene.* 

»Jeg  har  ogsaa  set  den  Samling;  den  hedder 
»Quickborn«,  sagde  Frøkenen. 

»De  ved  da  ogsaa  alting,"  udbrød  Grevinden. 
»Hvad  har  De  ikke  set,  hørt  og  læst!« 

Grevinden  rejste  sig.  Hun  gik  nu  over  til  et 
andet  Æmne,  idet  hun  talte  om  den  sidste  Pariser- 
mode paa  Damehatte. 

» Naar  vi  kommer  tilbage  til  København,  Frøken, 
skal  jeg  sandelig  aflægge  et  Besøg  i  Felbergs  og 
Fredstrups  Modemagazin  paa  Østergade.« 

»Skal  vi  ikke  ogsaa  Deres  Naade,  gøre  en 
Visit  i  Gammeltofts  Lager  paa  Store  Købmager- 
gade.''« sagde  Frøkenen.  »Der  har  man  et  stor- 
artet Udvalg.« 

Paa  Vejen  op  til  Slottet  mødte  Damerne  en 
Lakaj. 

»Sig  mig,  Hansen,  hvem  var  det,  der  før  kom 
kørende  til  Slottet,  og  hvad  vilde  han?« 

»Det  var  Gehejmekonferentsraad  Blome  fra 
Heiligenstedten.  Han  fik  i  dette  Øjeblik  Audiens 
hos  Hs.  Majestæt.« 

Damerne  fortsatte  deres  Gang.  »Kender  De, 
Frøken,  Gehejmekonferensraaden?« 

»Jeg  ved,  at  han  har  været  vor  Gesandt  i 
London  en  halv  Snes  Aar.  Han  overværede  Dron- 
ning Viktorias  Kroning  og  var  Vært  for  Prins 
Kristian  af  Glucksborg,  da  han  var  bleven  sendt 
derover  af  Frederik  den  Sjette.  < 

»Men  det  er  jo  højst  interessant!«  udbrød 
Grevinden. 

Efter    Ankomsten     til    Slotsbygningen    begav 

Hds.  Naade  sig  straks  til  sine  Værelser.  Hun 
iførte  sig  en  elegant  mørk  Silkedragt.  Det  var  jo 
muligt,  at  Gehejmekonferensraaden  kom  for  at  gøre 
hende  sin  Opvartning. 

Imidlertid  var  Blome  bleven  modsagen  at  Kon- 
gen i  det  store  Audiensgemak.  Han  var  iført 
Kammerherreuniform  og  bar  Dannebroges  Stor- 
kors paa  sit  Bryst. 

Denne  Mand  hørte  til  Ridderskabets  Spidser 
og  var  af  politisk  Trosbekendelse  en  udpræget 
Slesvigholstener.  Tidens  demokratiske  Strømning 
havde  en  afgjort  Modstander  i  ham,  der  aabent 
erklærede,  at  han  foretrak  den  kongelige  Enevælde- 
Han  havde  i  sin  Tid  været  med  til  at  vedtage  den 
slesvigholstenske  Statsgrundlov.  Han  var  ogsaa 
med  blandt  de  Rigsraader,  der  for  et  Aar  tilbage 
under  Scheel  Plessens  Ledelse  havde  protesteret 
mod  Lovligheden  af  den  konstitutionelle  Helstats- 
forfatning  af  1855.  Blome  stod  altsaa  i  den  skarpeste 
Opposition  til  det  danske  nationalliberale  Parti. 

Skøndt  Kongen  ikke  fulgte  med  Forhand- 
lingerne mellem  Regeringen  og  de  holstenske 
Stænder  og  var  derfor  ubekendt  med  Enkelthederne, 
havde  han  dog  Blik  for  Stridsspørgsmaalets  egen- 
lige Kærnepunkt.  Det  traf  sig  nu  saa  heldigt,  at 
han  netop  Dagen  før  Blomes  Audiens  havde  haft 
en  Samtale  med  Ministeren  for  Holsten  og  Lauen- 
borg,  Kammerherre  Unsgaard,  og  under  den  var 
hans  Begreber  om  de  holstenske  Forhold  i  flere 
Henseender  blevne  korrigerede. 

Lige  forinden  Hs.  Majestæt  begav  sig  til  Audi- 

ensen  havde  han  konfidentielt  forhandlet  med 
Kammerherre  Berling  om  nogle  Udmærkelser,  han 
tænkte  paa  at  uddele  forinden  sin  Afrejse.  Det 
drejede  sig  om  et  Par  Etatsraadstitler  og  om  Ud- 
nævnelsen af  Direktøren  for  den  sydslesvigske 
Jernbane,  John  Louth,  til  Ridder  af  Dannebrog. 

Kongen  traadte  med  en  værdig  Holdning  ind 
i  Audiensgemakket.     Blome  bukkede  dybt. 

»Hvad  skylder  jeg  Æren  af  Deres  Ekscellences 
Besøg?«  Kongen  lagde  først  sit  Ansigt  i  alvorlige 
Folder,  men  smilte  derefter  elskværdigt. 

»Min  Loyalitetsfølelse  for  Kronen,'  svarede 
Blome.  »Jeg  har  været  i  et  Familieanliggende  i 
Flensborg  og  vilde  ikke  vende  tilbage  til  Heiligen- 
stedten,  før  jeg  havde  været  paa  Giiicksborg  og  gjort 
Deres  Majestæt  min  underdanigste  Opvartning.« 

»Forsikringen  om  Deres  Loyalitet  glæder  mig 
saa  meget  mere,  som  det  gjorde  mig  ondt,  at  Deres 
Ekscellence  nylig  nedlagde  Deres  Mandat  som 
Rigsraadsmedlem.  Hvorfor  undergraver  De  Fælles- 
forfatningen?« 

Blome  dristede  sig  overfor  Kongen  personlig 
ikke  til  at  tone  det  slesvigholstenske  Banner  og 
svare,  at  det  gjorde  han,  fordi  han  overhovedet 
ikke  vilde  vide  af  nogen  Fællesforfatning  med  Dan- 
mark at  sige.  Han  omgik  snildt  dette  Punkt  og 
erklærede,  at  han  angreb  Forfatningen,  fordi  den 
ikke  var  ham  monarkisk  nok. 

Denne  Udtalelse  bragte  en  Streng  i  Kongens 
Hjerte  til  at  vibrere;  thi  hvor  demokratisk  han 
end    var    overfor    danske    Bønder,    saa    skød    dog 

Absolutisten  op  i  ham,  naar  han  kom  overfor  det 
slesvigholstenske  Ridderskab. 

»Mulig  kan  vi  faa  Forfatningen  ændret  i  visse 
Stykker,«  sagde  Kongen  »Jeg  underhandler  i  denne 
Tid  med  Kejser  Napoleon  og  Kejser  Alexander, 
der  nylig  har  været  sammen  i  Stuttgart.« 

Kongen  drejede  derpaa  af  fra  Politiken  og 
spurgte,  hvorledes  det  stod  til  paa  Heiligen stedten. 
Under  et  Ophold  i  Itzeho  i  Fyrrerne  havde  han 
foretaget  en  lille  Udflugt  dertil. 

Kongen  berørte  et  Besøg,  han  ved  samme 
Lejlighed  havde  aflagt  hos  Grev  Rantzau  paa  Breiten- 
burg,  hvem  Blome  særdeles  godt  havde  kendt. 

Ved  Audiensens  Afslutning  indbød  Kongen 
Blome  til  Taflet  og  tilføjede  med  en  Mine,  der 
ikke  kunde  misforstaas:  »Det  vilde  glæde  min 
Gemalinde  i  høj  Grad  at  hilse  paa  Deres  Ekscel- 
lence.« 

Gehejmekonferensraaden  begav  sig  med  en 
blandet  Følse  til  Grevinden,  der  i  hans  Omgangs- 
kreds var  bleven  skildret  med  alt  andet  end  sym- 
patetiske Farver.  >En  fin,«  sagde  han  til  sig  selv, 
»man  bør  stedse  søge  at  berige  sin  Erfaring.« 

Ved  Indtrædelsen  i  Grevindens  Kabinet  mødtes 
Blome  af  Frøken  Dreier,  der  nejede  dybt,  da  han 
nævnte  sit  Navn.  Hun  meldte  ham  og  straks 
viste  Grevinden  sig. 

>Maa  jeg  paa  Forhaand  takke  Deres  Ekscel- 
lence  for  denne  Visit,  der  baade  er  mig  kærkommen 
og  interessant.«  Grevinden  sagde  disse  Ord  paa 
en  utvungen  og  vindende  Maade. 

»Interessant,  Deres  Naade,«  gentog  Blome. 

»Visselig.  Gehejmekonferensraaden  tror  maa- 
ske  ikke,  at  jeg  som  Kvinde  har  skænket  vort 
Diplomatis  Historie  Opmærksomhed,  men  deri 
tager  De  fejl.  Jeg  har  tvertimod  fulgt  nogenlunde 
med  og  kender  ogsaa  Deres  Virksomhed  som  dansk 
Gesandt  i  London.« 

»Nej  virkelig,«  udbrød  Blome  forbavset.  »Har 
Deres  Naade  fundet  noget  særligt  interessant  ved 
den?« 

»Netop,  Deres  Ekscellence.  Men  lad  os  tage 
Plads,  saa  glider  Konversationen  lettere.  <  Grev- 
inden anviste  Blome  en  Lænestol  og  satte  sig  selv 
overfor  ham. 

»Deres  Ekscellence  overværede  Dronning  Vik- 
torias Kroning  i  Westminster  Abbediet,  og  denne 
Ceremoni  gjorde  naturligvis  et  dybt  Indtryk  paa 
Dem.« 

»Et  storartet,  et  overvældende  Indtryk,  Deres 
Naade.  Det  var  et  verdenshistorisk  Øjeblik,  da 
det  mægtige  britiske  Riges  Krone  blev  sat  paa  den 
nittenaarige  Piges  Hoved!" 

»A  jamais  mémorable!«  udbrød  Grevinden. 
»Men  maa  jeg  ikke  kalde  en  Diplomat,  der  har 
været  til  Stede  ved  en  saadan  Handling  og  har 
været  gennemtrængt  af  dens  Betydning,  en  inter- 
essant Personlighed?« 

Blome  besvarede  denne  Ytring  med  en  Bøj- 
ning og  et  Smil,  der  vidnede  om,  at  han  følte  sig 
smigret. 

»Deres    Ekscellence    har    vist    aldrig    oplevet 

noget  finere  Intrigespil  end  det,  der  iværksattes 
A' ed  Hofferne,  da  Dronning  Viktoria  skulde  giftes.« 

»Jeg  tvivlede  ikke  et  Øjeblik  om,  at  den  Ud- 
A^algte  vilde  blive  Prins  Albrecht  af  Koburg-Gotha  « 

»Det  gør  Deres  Ekscellences  Skarpsindighed 
Ære.  Men  jeg  ved,  hvem  De  ønskede  skulde  blive 
den  Lykkelige  .  .  .« 

Gehejmekonferensraaden  saa  spørgende  paa 
•Grevinden,  der  gjorde  en  lille  Pavse  og  med  et 
skelmsk  Blik  tilføjede:  »Prins  Kristian  af  Gliicks- 
borg!« 

> Deres  Naade  ser  mig  jo  lige  ind  i  Hjertet!« 
udbrød  Blome  »Jeg  nægter  ikke,  at  jeg  heller 
havde  set  Prinsen  paa  det  Sted,  end  der,  hvor  han 
nu  staar.^ 

>' Begivenhederne  har  villet  det  anderledes, 
Deres  Ekscellence.  Men  å  propos,  jeg  tillod  mig 
at  betegne  Deres  Visit  som  kærkommende  og 
tænkte  derved  paa  Kongen,  min  Herre.  Hs.  Maje- 
stæt elsker  sine  tyske  Undersaatter  ligesaa  vel  som 
de  danske,  og  han  føler  derfor  ofte  Trang  til  at 
komme  i  nærmere  Forbindelse  med  Ridderskabet, 
der  spiller  saa  stor  en  Rolle.  Derfor  kan  jeg  sige, 
at  et  Besøg  som  Deres  her  paa  Gliicksborg  er 
ham  kært.« 

»Saa  ofte  Hs.  Majestæt  kalder,  skal  jeg  rede- 
bon komme  og  altid  udtale  mig  uforbeholdent 
overfor  ham.« 

Grevinden  rejste  sig.  »Jeg  takker  Deres  Eks- 
cellence for  Besøget.  Et  Gensyn  her  paa  Gliicks- 
borg næste  Aar  vilde  glæde  mig  overordenlig.« 

Ved  Middagstaflet  underholdt  Kongen  og  Grev- 
inden sig  med  Gehejmekonferensraad  Blome  om 
Regentskiftet  i  Preussen,  hvor  Prins  Vilhelm  var 
bleven  sin  syge  Broders,  Frederik  Vilhelm  den 
Fjerdes  Stedfortræder. 

Hs.  Majestæt  fortalte  nogle  Anekdoter  fra  sit 
Ophold  hos  Kong  Frederik  Vilhelm  paa  Sans  souci 
ved  Potsdam  for  tretten  Aar  siden. 


Kongens  Besøg  i  Nørrejylland  og  Slesvig 
havde  strakt  sig  over  et  Tidsrum  af  fem  Uger,  og 
han  længtes  nu  tilbage  til  Frederiksborg,  hvor,  som 
han  spøgende  bemærkede,  hans  Forfædres  Aander 
■ventede  ham.  Grevinden  higede  ogsaa  efter  at 
komme  bort  fra  Gliicksborg  og  ombytte  Rejselivets 
Besværligheder  med  det  daglige  Hjemlivs  Fred  og 
Hygge.  Desuden  indsaa  hun,  at  Kongen  af  sani- 
tære Grunde  gjorde  bedst  i  at  skaane  sig;  thi 
blodrig  og  korpulent,  som  han  var,  var  den  uaf- 
brudte Række  af  Fester  med  overdaadige  Banketter, 
natlige  Baller  og  stærke  Symposier,  ødelæggende 
for  hans  Konstitution.  Og  kom  Hs.  Majestæt  først 
i  Stemning,  hengav  han  sig  fuldt  ud  til  Lystig- 
heden: han  valsede  og  polkerede,  som  om  han 
var  tyve  Aar  yngre;  han  nød  Bordets  Glæder  i 
rigt  Maal,  og  han  tømte  det  ene  Glas  efter  det 
andet.    Under  det  hele  var  han  stadig  talende,  og 

Thorsøe  :   Lehnsgrevinde  Danner.  12 

naar  hans  morsomme  Indfald  ophørte  at  komme 
af  dem  selv,  anstrengte  han  sin  Hjerne  med  at 
finde  nye  Vittigheder.  Sligt  virkede  sløvende  og 
nedspændende  paa  ham  i  aandelig  Henseende,  men 
han  kæmpede  alligevel  med  sig  selv,  for  at  Om- 
givelserne ikke  skulde  kunne  mærke  det.  Dog 
hvor  overstadig  og  lystig  han  end  kunde  være  ved 
festlige  Anledninger  og  Lejligheder,  saa  formaaede 
han  dog  i  enkelte  Øjeblikke  at  tage  sig  sammen 
og  optræde  med  virkehg  kongelig  Værdighed:  da 
følte  han  sig  som  en  Efterkommer  af  Kristian  den 
Første,  som  den,  hvis  Forfædre  havde  baaret  Kro- 
nen i  firehundrede  Aar,  og  naar  denne  Tanke  steg 
op  i  hans  Bevidsthed,  forstod  han  at  tale  med 
Myndighed  i  korte  og  træftende  Sætninger,  der 
stedse  gjorde  et  vindende  Indtryk  paa  Mængden. 
Da  havde  Kong  Frederik  sine  geniale  Glimt,  men 
efterhaanden  som  Aarene  gik,  og  han  sløvedes  i 
Festtummelen,  blev  hine  sjeldnere  og  sjeldnere; 
Aanden  skød  færre  og  færre  Lyn;  men  af  og  til 
blussede  dog  det  naturlige  Lune  op  og  gav  sig  et 
virkelig  vittigt  Udtryk.  Men  kunde  Frederik  den 
Syvende,  der  ingenlunde  var  uden  dramatisk  Talent, 
skuffe  Omgivelserne  med  Hensyn  til  sin  fysiske 
og  mentale  Tilstand,  saa  var  der  dog  to,  der 
gennemskuede  ham,  og  det  var  hans  morganatiske 
Gemalinde  og  Kammerherre  Berling.  De  gjorde 
sig  al  mulig  Umage  for  at  hindre  Ekscentriciteter 
fra  Kongens  Side  paa  Nydelsernes  Felt,  og  idet 
de  saa  at  sige  fungerede  som  SundhedspoHti,  løste 
de  deres  Opgave   med  Iagttagelse  af  alle  konven- 

tionelle  Hensyn  overfor  Hs.  Majestæt,  Grevinden 
som  Hustru,  Kammerherren  som  betroet  Hof- 
embedsmand. Naar  de  begge  søgte  at  bevare 
Kongens  Liv  saa  længe  som  muligt,  da  lededes  de 
ikke  af  materielle  og  egoistiske  Motiver.  Grev- 
inden elskede  nemlig  sin  Ægtefælle,  og  Kammer- 
herre Berling  var  sandelig  Kongen  en  trofast  Ven. 
Frederik  den  Syvende  nærede  overfor  dem  begge 
de  tilsvarende  Følelser. 

Den  27.  Oktober  tiltraadte  Kongen  med  sin 
Gemalinde  og  sit  Følge  Tilbagerejsen  til  Frederiks- 
borg, under  hvilken  der  dog  skulde  aflægges  et 
kortvarigt  Besøg  i  Sønderborg  paa  Als  Ved  Hol- 
næs  gik  Herskaberne  om  Bord  i  Dampskibet 
> Slesvig«,  der  lettede,  mens  Tonerne  af  et  Børne- 
kor sendte  Kongen  en  sidste  Afskedshilsen.  I  et 
dejligt  Efteraarsvejr  naaedes  den  nævnte  By,  hvor 
baade  Kongen  og  hans  Gemalinde  fik  den  hjerte- 
ligste Modtagelse.  Hs.  Majestæt  indviede  ved 
denne  Lejlighed  den  nye  Bro  over  Aissund,  der 
fik  Navn  efter  ham.  I  Borgermester  Finsens  Bolig 
gav  han  Kur  til  Autoriteter  og  Korporationer  og 
deltog  i  en  Frokost,  der  var  arrangeret  i  Raadhus- 
salen.  Her  mindede  Kongen  i  sit  Svar  paa  Borger- 
mester Finsens  Tale  om,  at  han  under  sit  sidste 
Ophold  paa  Als  for  otte  Aar  siden  med  blødende 
Hjerte  havde  hørt  Kanontordenen,  hvorimod  han 
nu  i  en  glad  Stemning  stod  blandt  Befolkningen, 
hvis  Hjerter  bankede  ham  i  Møde. 

Kongen  førte  derpaa  sin  Gemalinde  til  det 
gamle  Slot,  hvor  han  foreviste  hende  Kapellet  og 

Kristian  den  Andens  Fængsel.  I  dette  sidste  stod 
Kongen  nogle  Øjeblikke  tankefuld.  Derpaa  ytrede 
han  til  Omgivelserne: 

»Mit  Kendskab  til  Kristian  den  Andens  Hi- 
storie er  kun  ringe;  men  jeg  har  en  Fornemmelse 
af,  at  Amtmand  Lehmann  har  Ret,  naar  han  siger, 
at  Kongen  vilde  en  demokratisk  Udvikling  i  hol- 
landsk Stil.« 

»Der  er  visse  Ting  i  vor  Tid,«  hviskede  Over- 
hofmarskal Levetzau  til  Etatsraad  Trap,  »der  minder 
om  Mo'er  Sigbrits  Dage.« 

Kongen,  der  følte  sig  træt  efter  Sørejsen  og 
den  Sindsbevægelse,  hvori  Befolkningens  hjertelige 
Modtagelse  havde  bragt  ham,  ønskede  at  hvile  en 
Timestid.  Han  lagde  sig  paa  en  Chaiselong  i  det 
komfortable  Kabinet,  der  var  indrettet  til  ham  i 
Borgermesterboligen,  og  her  faldt  han  i  en  blid 
Slummer.  Da  han  vaagnede,  hørte  han  Larm  af 
en  stor  Menneskemængde  udenfor,  og  i  det  Fjerne 
lød  fædrelandske  Sange.  Der  havde  hele  Tiden 
været  en  Sammenstimlen  foran  Huset  særlig  af 
Bønder,  som  ønskede  at  faa  et  Glimt  af  ham  at 
se.  Næppe  viste  Hs.  Majestæt  sig  ved  Vinduet, 
før  en  umaadelig  Jubel  lød  ham  i  Møde.  En 
Tjener  lukkede  Vinduet  op.  Kongen  rettede  nu  i 
et  Par  Ord  med  sin  malmfulde  Røst  en  patriar- 
kalsk Tale  til  de  forsamlede  Mænd  og  Kvinder. 

Efter  sin  Gemalindes  Ønske  kørte  han  med 
hende  til  Augustenborg  Slot.  Hun  havde  hørt 
Kongens  Omgangskreds  omtale  den  augusten- 
borgske Hertugfamilie  saa  meget,  snart  med  Uvilje 

snart  med  Anerkendelse,  at  hun  følte  en  vis  Til- 
bøjelighed til  at  besøge  det  Sted,  hvor  den  havde 
færdedes,  og  som  havde  givet  den  et  historisk 
Navn.  Kongen  sad  ved  Siden  af  Grevinden,  Vognen 
eskorteredes  af  ridende  Bønder,  gennem  en  pragt- 
fuld Æresport  kørte  det  kongelige  Tog  ind  i 
Augustenborgs  Slotsgaard. 

Hs.  Majestæt  førte  selv  sin  Gemalinde  gennem 
flere  af  Slottets  Værelser  i  den  vestlige  og  sydlige 
Fløj.  Han  var  ene  med  hende.  De  smukke  Sale, 
Gemakker  og  Kabinetter  gjorde  i  deres  Stilhed  og 
Forladthed  er  nedstemmende  Indtryk  paa  Sindet. 
Kongen  var  tavs  og  indadvendt  og  brød  først 
Stilheden,  da  han  traadte  ind  i  en  lille  Stue,  hvor 
hans  Stedmoder,  Dronning  Karoline  Amalie  havde 
haft  sit  Legetøj  og  sine  Dukker. 

»Her  færdedes  den  gamle  Enkedronning  som 
Barn,«  sagde  han,  »her  spøgede  hun  med  sine 
Brødre  Kristian  og  Fritz.« 

»Det  forekommer  mig,«  ytrede  Grevinden,  ^at 
der  er  ligesom  en  Duft  af  Finhed  og  Noblesse 
over  dette  Kammer,  det  burde  bevares  som  en 
Relikvie. « 

»Til  Slutning  vil  jeg  vise  Dig  Kapellet,«  sagde 
Kongen.  Han  begav  sig  til  dette  i  den  nordre 
Fløj.  Der  var  ingen  Billeder,  men  de  høje,  hvide 
Vægge  med  deres  gyldne  Dekorationer  gjorde  et 
højtideligt  Indtryk. 

»Her,  foran  dette  Alter,  blev  min  Fader  viet 
til  min  smukke  Stedmoder,«  udbrød  Kongen.    »Det 

var  et  af  de  mørkeste  Øjeblikke  i  min  virkelige 
Moders  Liv,«  tilføjede  han  efter  en  kort  Tavshed. 

Hs.  Majestæt  gik  derpaa  en  Tur  med  Grev- 
inden i  den  skønne  Park  ved  Fjorden,  hvorefter 
de  steg  til  Vogns  og  kørte  tilbage  til  Sønderborg 

Mørket  var  nu  brudt  frem.  Men  en  almindelig 
Illumination,  der  forstærkedes  ved  Blus  fra  Beg- 
krandse  og  Tjæretønder,  forvandlede  Byen  til  et 
Lyshav. 

Gennem  bølgende  Folkeskarer  kørte  Kongen 
og  Grevinden  til  Havnen.  Om  Bord  i  »Slesvig« 
holdtes  et  stort  Taffel,  hvis  Feststemning  forhøjedes 
ved  et  Fakkeltog  og  en  Sang,  »Harmonien«  bragte 
Hs.  Majestæt  og  Hds.  Naade.  Det  var  den  offi- 
cielle Afsked  med  Sønderborgs  venlige  Befolkning. 

Ved  Morgengry  forlod  Dampskibet  »Slesvig« 
Als  og  sejlede  til  Korsør.  Herfra  gik  Rejsen  over 
Roskilde  og  Slangerup  til  Frederiksborg.  Overalt 
hilstes  Kongetoget  med  Hurraraab  af  de  tilstrøm- 
mende Bønder  og  Blus  paa  Bakkerne  langs  Vejene. 
Indkørslen  til  Kristian  den  Fjerdes  gamle  Borg  var 
smykket  med  en  Æresport,  der  bar  Kongens  og 
hans  Gemalindes  Navnetræk. 


Efter  Kongens  Tilbagekomst  til  Frederiksborg 
begyndte  Hare-  og  Rævejagterne  i  Omegnen.  I 
disse  deltog  Kongehusets  Prinser,    Hoffets  Herrer 

og  et  stort  Antal  Indbudte  saa  vel  fra  Kongeriget 
som  fra  Hertugdømmerne.  Under  selve  Jagten 
som  ved  Taflerne  herskede  den  gemytligste  Stem- 
ning. Mangen  Hofjægermester  og  Jagtjunker  gav 
Historier  til  Bedste,  som  selv  en  Miinchhausen 
vilde  have  misundt  ham.  Naar  Kongens  Fantasi 
blev  opildnet,  kunde  han  fortælle  de  besynderligste 
Jagteventyr,  der  ikke  tog  det  saa  nøje  med  Sand- 
synligheden. Selskabet  hørte  paa  dem  med  en 
komisk  Højtidelighed,  og  naar  Pointen  kom,  lønnede 
det  den  med  en  obligatorisk  Latter,  hvortil  Kongen 
selv  gav  Signalet.  > Deres  Majestæt  er  sandelig,« 
udbrød  ved  en  saadan  Lejlighed  Forstmester  Bjelke, 
»en  ægte  Descendent  af  Nimrod!« 

Deltog  Grevinden  i  disse  Tafler  ofredes  der 
hende  Virak  i  mere  eller  mindre  overstrømmende 
Lovtaler.  En  Jagtjunker  sammenlignede  hende  med 
Diana,  der  i  sit  Kogger  havde  haft  den  Pil,  som 
fældede  Kongen. 

Især  i  Jagttiden  holdt  Kongen  om  Aftenen  i 
sit  Privatgemak,  som  han  kaldte  det,  et  Symposion, 
til  hvilket  kun  ganske  faa  var  indbudte.  Han 
samledes  kun  med  Herrer,  der  havde  hans  Yndest 
og  Fortrolighed,  og  i  denne  Kreds  plejede  han  da 
ret  at  slaa  Gækken  løs  —  faire  des  farces,  som 
Levetzau  sagde.  Der  blev  røget  Tobak  og  drukket 
Punsch,  hvis  Hovedbestanddel  var  Cognac  og  Rhinsk- 
vin. Stamgæster  ved  disse  Symposier  var  Kammer- 
herre Berregaard  og  Kaptajn  Smidth;  over  de 
andre  Deltagere  varierede  Listen.  Af  og  til  faldt 
det    Hs.  Majestæt   ind   at  invitere  en  af  sine  Liv- 

skytter  til  Symposiet,  og  i  den  Retning  havde  han 
megen  Morskab  af  Cliristen  Bierløv,  der  havde  en 
god  Sangstemme  og  kunde  mange  Viser. 

Ved  disse  smaa  Bakkanaler  var  Kongen,  som 
berørt,  gerne  meget  oprømt.  Men  ofte  gik  han  i 
sin  Lystighed  videre,  end  hans  Værdighed  tillod 
det,  og  hyppigt  pokulerede  han  saa  stærkt,  at  hans 
Konstitution  led  derunder.  Disse  Symposier  vakte 
derfor  Grevindens  Uro  og  Bekymring,  og  hun 
havde  helst  forhindret  dem  fuldstændig,  hvis  hun 
havde  været  i  Stand  dertil.  Det  formaaede  hun 
imidlertid  ikke,  da  Kongen  erklærede,  at  de  hørte 
med  til  hans  »Humørs  Hygiejne«,  og  han  maaske 
vilde  falde  sammen  under  Regeringens  Byrder^ 
hvis  han  ikke  havde  disse  oplivende  Øjebhkke. 
Det  galdt  da  for  Grevinden  om  at  skride  ind,  naar 
Sanitetens  Krav  fordrede  det,  og  faa  Kongen  paa 
en  fin  Maade  lokket  bort  fra  Symposiet.  Hendes 
Opfindsomhed  i  den  Retning  var  storartet,  og 
Kammerherre  Berling  forstod  at  være  hende  be- 
hjælpehg.  Grevinden  gav  ham  blot  med  den  alvor- 
ligste Mine  af  Verden  et  Vink,  et  Fingerpeg;  og 
han  besvarede  Antydningen  med  et  Buk  og  udførte 
sit  Hverv  med  Snildhed. 

En  Aften  var  Symposiet  sat.  Hs.  Majestæt 
var  i  lystigt  Lune.  Først  tømte  han  et  stort  Vel- 
komstbæger med  Berregaard  og  Smidth.  Derpaa 
et  tilsvarende  for  sine  Forfædres  manes. 

»Naar  jeg  sidder  her  ved  Glassset,«  sagde 
Kongen,    »tænker    jeg    paa    mine    store    Forfædre, 

Frederik  den  Anden,  Kristian  den  Fjerde  og  Frede- 
rik den  Femte ;  de  forstod  alle  at  tømme  et  Bæger.« 

»Deres  Majestæt  viger  i  den  Retning  ikke  et 
Haarsbred  for  Deres  store  Forbillede,  Kristian  den 
Fjerde,«  ytrede  Berregaard. 

»Nej,  jeg  smigrer  mig  med  at  jeg  overgaar 
ham!«  udbrød  Kongen. 

En  Lakaj  aabnede  Døren.  »Livskytte  Bierløv,* 
meldte  han. 

»Lad  ham  komme,«  sagde  Hs.  Majestæt  med 
Stentorstemme.  Skytten  traadte  ind  og  stillede  sig 
efter  Kongens  Anvisning  op  bag  en  Stol.  »Syng 
os  Olufsens  Drikkevise:  »Al  Verden  for  mig  præke 
maa,«  bød  Hs.  Majestæt. 

Skytten  sang  med  kraftig  Barytonrøst,  og  da 
han  kom  til  Omkvædet: 

Dalderi,  Dalder«,  den  Vin,  den  Punsch, 
Maa  drikkes  ud  til  Bunds, 

istemtes  det  af  Kongen,  Berregaard  og  Smidth. 
Sangen  lød  kraftigt  og  hørtes  ned  gennem  Slottets 
Gange. 

I  dette  Øjeblik  aabnede  Kammerherre  Berling 
Døren,  traadte  hen  til  Kongen  og  sagde  med  en 
højtidelig  Mine:  »Deres  Majestæt,  jeg  har  en  meget 
vigtig  Statstidende  at  bringe.  Det  haster,  og  jeg 
udbeder  mig  en  Konference  med  Deres  Majestæt 
i  det  røde  Gemak  skraas  heroverfor.« 

»Statssager  frem  for  alt,«  sagde  Kongen.  Han 
var  i  en  meget  animeret  Tilstand,  men  rejste  sig 
og  fulgte  med  Berling. 


Ved  sin  Indtræden  i  det  røde  Gemak  blev 
han  forundret  over  at  se  Grevinden,  der  sad  i  et 
Sofalijørne  med  Haanden  for  Øjnene. 

»Hvad  er  her  paa  Færde?«    spurgte  Kongen. 

»Deres  Majestæt,«  sagde  BerHng,  »før  ankom 
en  Kurér  fra  København  med  den  Melding,  at  Hs. 
kgl.  Højhed  Prins  August  af  Sverrig-Norge  indtræffer 
i  Morgen  tidlig  til  Staden  med  en  højst  vigtig  De- 
peche fra  Kronprins-Regenten  1« 

»Hvad  siger  Du?     Hvor  er  Kureren?« 

»Jeg  dirigerede  ham  øjeblikkelig  tilbage  med 
Ordre  til,  at  der  skulde  sættes  i  Stand  til  Prinsen 
paa  Kristiansborg.« 

»Nu,  og  hvad  saa  Berling?« 

»Maaske  kan  Nordens  Skæbne  i  Morgen  hvile 
i  Deres  Majestæts  Haand.  Det  vil  blive  en  an- 
strengende Dag;  hele  Deres  Aands  Kraft  maa  op- 
bydes. Deres  Majestæt  vil  derfor  gøre  bedst  i 
straks  at  gaa  til  Hvile.« 

»Du  har  Ret,  min  kære  Rejsemarskal;  jeg 
skal  blot  sige  Godnat  til  Berregaard  og  Smidth.« 
Kongen  vilde  vende  tilbage  til  Symposiet,  men  da 
rejste  Grevinden  sig  pludselig  og  pegede  med  et 
forvildet  Blik  mod  Døren. 

»Der  er  det  igen  I«  raabte  hun. 

»Hvad  for  Noget?«  spurgte  Kongen  for- 
skrækket. 

» Din  Moders  Genfærd,  Frederik,  i  hvid  Nonne- 
dragt og  med  en  advarende  Mine!« 

»Det  er  Indbildning,  Louise!« 

>Nej,    det   er  Virkelighed!     Frederik,    det   er 

rædselsfuldt,  jeg  skælver  Følg  mig  til  mit  Gemak, 
Du  maa  ikke  gaa  fra  mig;  jeg  dør  af  Skræk!« 

»Vær  rolig,  Louise,  jeg  skal  ikke  forlade  Dig 
et  eneste  Øjeblik «  Han  tog  Grevinden  under 
Armen  og  ledsagede  hende  til  Gemakket.  Han 
blev  siddende   hos  hende  til  langt  ud  paa  Natten. 

Berling  bragte  Bakkanalets  Herrer  en  Hilsen 
fra  Hs.  Majestæt. 


Afskeden  mellem  Amalie  og  Faderen  havde 
været  meget  bevæget,  men  hvor  meget  det  end 
smertede  hende  at  skulle  skilles  fra  sit  skønne 
Hjem  ved  Vejlefjord  med  de  mange  kære  Minder, 
følte  hun  sig  alligevel  lykkelig  ved  Tanken  om 
den  Fremtid,  hun  nu  gik  i  Møde.  For  det  første 
havde  hun  en  brav  og  elsket  Mand  som  Wagner 
ved  sin  Side,  for  det  andet  skulde  hun  herefter 
virke  i  den  Stad,  hvor  hun  var  født  og  hvor 
hendes  Fader  havde  fundet  ægteskabelig  Lykke  og 
materiel  Velfærd.  I  den  sidste  Samtale,  Theil 
havde  paa  »Amaliehøj«  med  sin  Datter  og  Sviger- 
søn genkaldte  han  i  Erindringen  flere  HvligeTræk 
fra  sin  Ungdomstid  i  Marseille,  gav  Wagner  prak- 
tiske Vink  med  Hensyn  til  lokale  Forhold  og  med- 
delte ham  en  udførlig  Karakteristik  af  Mægler 
Clary. 

»Foruden    det  Brev,    til  min   gamle  Velgører, 


Du  allerede  har  modtaget,«  sagde  Etatsraaden, 
>rækker  jeg  Dig  her  en  lille  Billet,  som  Du  maa 
levere  ham.  Denne  refererer  sig  til  hans  Familie- 
forhold. Nu  regerer  jo  Huset  Bonaparte  igen  i 
Frankrig,  og  Napoleon  den  Tredies  Onkel  var  jo 
gift  med  en  Clar3^  Slige  Famiheforbindelser,  selv 
om  de  hører  Fortiden  til,  kan  stundom  medføre 
de  største  Fordele  eller  give  Ens  Ord  en  Vægt 
de  ellers  ikke  vilde  have.« 

>Hvem  kender  ikke  Huset  Clary  i  Marseille, 
Svigerfader, 4  sagde  Wagner.  »Det  glimrede  jo 
ikke  blot  ved  Forretningsdygtighed,  men  to  Dron- 
ninger er  jo  endog  udgaaede  fra  det.« 

»Under  Opholdet  i  Paris,  aflægger  Du  og 
Amalie  en  Visit  hos  Baron  Delong.  Dels  sætter 
han  Pris  paa,  at  danske  Besøgende  hilser  paa  ham, 
dels  kender  jeg  ham  personlig  fra  Sammenkom- 
sterne hos  Clary  i  tidligere  Tid.« 

Amalie,  der  opmærksomt  havde  lyttet  til  Sam- 
talen mellem  Theil  og  Wagner,  erklærede,  at  hun 
overordenlig  gerne  vilde  se  Delong.  Proprietær 
Cramer  fra  Hornstrup  havde  jo  skildret  ham  som 
en  meget  elskværdig  Mand. 

Med  Løftet  om  snart  at  skrive,  skiltes  det 
unge  Ægtepar  fra  Etatsraad  Theil. 

Efter  Ankomsten  til  Paris  besøgte  Wagner  og 
Amalie  straks  den  danske  Generalkonsul  i  hans 
komfortable  Hjem  i  Rue  de  Trévise.  De  fik  en 
venlig  Modtagelse,  og  da  Delong  hørte,  at  Wagner 
tiltraadte  sin  nye  Virksomhed  med  Understøttelse 

fra  Grevinde  Danners  Side,  skænkede  han  sine 
Gæster  særlig  Opmærksomhed. 

»Da  Hds.  Naade  viser  Dem  Interesse,«  ytrede 
Baron  Delong,  »er  det  i  mine  Øjne  en  saa  ud- 
mærket Anbefaling  for  Dem,  at  jeg  med  den  største 
Glæde  vil  gøre  Dem  de  Tjenester,  jeg  formaar.« 

Delong  førte  Ægteparret  sammen  med  sin 
Adoptivsøn,  Pierre  Landré,  og  dennes  smukke 
Hustru,  den  tidligere  omtalte  Komtesse  Saint  Priest. 
Wagner  og  Landré  fandt  Behag  i  hinanden;  det 
samme  var  Tilfældet  med  AmaHe  og  Komtessen. 

Landré  mindedes  klart  Grevinde  Danners  Be- 
søg i  Paris  for  nogle  Aar  siden;  han  havde  jo 
været  hendes  Cicerone.  Han  omtalte  hendes  Sel- 
skabsdame, Frøken  Dreier,  med  megen  Anerken- 
delse. 

Under  Besøgene  i  Kunstsamlingerne  i  Louvre 
og  Versailles  ledsagedes  Wagner  og  Amalie  af 
Delong,  Adoptivsønnen  og  dennes  Frue,  hvis  Per- 
sonalkundskab  gjorde  hine  Opholdet  i  Verdens- 
staden dobbelt  interessant.  Denne  Ledsagelse  be- 
virkede ogsaa,  at  de  danske  Gæster  forlod  Fore- 
stillingerne i  Théåtre  francais  og  Grand  Opera 
med  en  Forstaaelse,  der  fordoblede  det  aandelige 
Udbytte.  Hvad  der  forbavsede  Delong,  var  den 
Hurtighed  og  Lethed,  hvormed  Wagner  lærte  at 
konversere  paa  Fransk. 

»Der  har  De  en  Evne,  Hr.  Wagner,«  udbrød 
Delong,  »der  vil  gavne  Deres  Sprogakademi  over- 
ordenlig.« »Deres  Protektrice, «  tilføjede  Baronen 
med  et  Smil,  »er  ogsaa  et  lingvistisk  Talent.« 

Da  Wagner  og  Amalie  takkede  Delong  for 
den  elskværdige  Modtagelse,  de  havde  fundet  hos 
ham,  udtalte  de  Forventningen  om,  at  han  vilde 
gæste  dem  i  Marseille  hvis  han  kom  dertil.  Ba- 
ronen gav  et  bestemt  Løfte  herom  og  sendte  gen- 
nem dem  en  Hilsen  til  Armand  Clary. 

Det  var  sidste  Aften  Wagner  opholdt  sig  i 
Paris.  Efter  sin  Hjemkomst  til  Hotellet  skrev  han 
et  langt  Brev  til  Theil,  hvori  han  gav  denne  en 
Skildring  af  sit  og  Amalies  Besøg  i  den  franske 
Hovedstad.  Til  Slutning  meddelte  han  Sviger- 
faderen, at  det  var  Lehnsgrevinde  Danner,  der 
havde  laant  ham  paa  de  bhdeste  Betingelser  Kapi- 
talen til  Oprettelsen  af  det  projekterede  Handels- 
akademi. Wagner  tilføjede,  at  han  for  stedse  vilde 
være  knyttet  til  Hds.  Naade  ved  Taknemmelig- 
hedens Baand. 

Da  Etatsraad  Theil  modtog  denne  Skrivelse, 
der  gjorde  et  forbløffende  Indtryk  paa  ham,  havde 
han  lige  forinden  læst  et  Brev  fra  Felix  Dupin  i 
Marseille,  i  hvilket  denne  underrettede  ham  om, 
at  Forretningskonjunkturerne  havde  taget  en  ny, 
højst  lykkelig  Vending  for  ham.  Herefter  vilde 
der  igen  blive  betalt  Theil  Renter  af  den  Kapital, 
han  oprindelig  havde  sat  ind  i  Fabriken.  Theil 
genvandt  efter  denne  Meddelelse  sit  tidligere  gode 
Humør  og  restitueredes  ogsaa  i  fysisk  Henseende. 

Det  var,  som  om  Lykken  nu  strømmede  ind 
paa  ham.  Wagners  Handels-  og  Sprogakademi  i 
Marseille  gik  fortræffeligt.  Amahe  levede  i  enhver 
Henseende  under  de  lykkeligste  Forhold. 

Fabrikant  Dupin  kunde,  efter  hvad  Theil  senere 
erfarede,  næst  sin  egen  Dygtighed  takke  Clary  og 
Delong  for  at  han  var  kommen  op  igen.  Hin 
havde  skaffet  ham  storartede  Leverancer  til  det 
kejserlige  Hof;  denne  havde  som  Garant  ordnet 
hans  Vekselaffærer. 

Da  Handels-  og  Sprogakademiet  i  Marseille 
havde  tilendebragt  det  første  Aars  Kursus  sendte 
Wagner  sin  Svigerfader  tvende  Programmer,  af 
hvilke  det  ene  var  til  Grevinde  Danner. 

Etatsraad  Theil  overrakte  selv  Hds.  Naade 
det  paa  Kristiansborg  Slot. 

Lehnsgrevinden  takkede  og  tilføjede  med  et 
elskværdigt  Smil:  »Hvor  det  vil  glæde  Kongen^ 
at  der  nu   er  en  dansk  Handelsskole  i  Marseille.« 

